Questions raised by Nun Protest-പഞ്ചകന്യകമാരുയർത്തിയ ചോദ്യങ്ങൾ\nNun Rape Case Bishop Franco Mulakkal Catholic Church Celibacy\n"കന്യാസ്ത്രീകളുടെ സമരം ഉന്നയിച്ച പ്രധാന കാര്യങ്ങളിലൊന്ന് ഒരു മതത്തിന്റ പ്രശ്നം ഇനി മേലിൽ ആ മതത്തിന്റെ ആഭ്യന്തര പ്രശ്നമല്ല എന്നതാണ്. അത് സമൂഹത്തിന്റെ പൊതുവായ ജനാധിപത്യ പ്രശ്നമാണ് എന്നതാണ്" "ക്രിസ്ത്യാനികൾ" എന്ന പുസ്തകത്തിന്റെ രചയിതാവായ ലേഖകൻ കന്യാസ്ത്രീ സമരം ഉയർത്തിയ ചോദ്യങ്ങളെ വിശകലനം ചെയ്യുന്നു\nSeptember 28, 2018 06:35:02 pm\nഫ്രാങ്കോയുടെ അറസ്റ്റ് കത്തോലിക്കാസഭാ അധികാരികൾക്കും യാഥാസ്ഥിതിക സമൂഹത്തി നും ഇനിയും ഉൾക്കൊള്ളാനായിട്ടില്ല. സാധാരണ ക്രിമിനൽപുള്ളികളോടൊപ്പം ഒരു ബിഷപ്പ് ജയിലിൽ കിടക്കേണ്ടി വരുന്ന സാഹചര്യം ആർക്കും ചിന്തിക്കാൻ കഴിയുമായിരുന്നില്ല. അസാധാരണമായൊരു സാഹചര്യമാണ് ഇപ്പോൾ ഉണ്ടായിട്ടുള്ളത്.\nകന്യാസ്ത്രീകൾ നീതിക്കുവേണ്ടി തെരുവിലിറങ്ങുമെന്നതും പ്രതീക്ഷിക്കാവുന്നതായിരു ന്നില്ല. മുമ്പെല്ലാം കന്യാസ്ത്രീകൾ തെരുവിലിറങ്ങിയത് സഭയുടെ ആവശ്യപ്രകാരമാണ്. വിമോചനസമരത്തിനും “ആറാം തിരുമുറിവ്” നാടകത്തിന്റ പേരിൽ കുണ്ടുകുളം എന്നൊരു ബിഷപ്പ് വിശ്വാസികളെ തെരുവിലിറക്കിയപ്പോഴുമൊക്കെ ആയിരുന്നു അങ്ങനെ സംഭവിച്ചത്. അതെല്ലാം സഭയുടെ അധികാരവും സമ്പത്തും രാഷ്ട്രീയശേഷിയുമെല്ലാം സംരക്ഷിക്കാനാ യിരുന്നു. എന്നാൽ സഭയുടെ അധികാരത്തെ ചോദ്യംചെയ്തുകൊണ്ടാണ് ഇപ്പോൾ അഞ്ച് കന്യാസ്ത്രീകൾ നീതിക്കുവേണ്ടി അതിസാഹസികമായൊരു സമരം നയിച്ചത്.\nധീരരായ ഈ പഞ്ചകന്യകമാരുടേത് ലോകചരിത്രത്തിലെ തന്നെ അപൂർവമായൊരു സമരചരിത്രമാണ്. നിസ്സഹായരായ ഈ അഞ്ച് കന്യാസ്ത്രീകൾക്ക് മുന്നിൽ പണവും സ്വാധീനവും ആണധികാരവും ഉരുക്കുപേശികൾ നൽകിയ ഒരു ആഗോളശക്തിയാണ് പരാജ യമടഞ്ഞത്. സംരക്ഷണച്ചങ്ങലകളെല്ലാം മുറിഞ്ഞ് ഫ്രാങ്കോ ഒടുവിൽ അഴികൾക്കുള്ളി ലുമായി.\nലോകചരിത്രത്തിൽ തന്നെ ഒരു മെത്രാന് ഇങ്ങനെയൊരു സ്ഥിതിവിശേഷം നേരിടേണ്ടി വന്നിട്ടുണ്ടോ? ലോകക്രിസ്തുമതത്തിന്റെ ചരിത്രത്തിൽതന്നെ ഇത് രേഖപ്പെടുത്തപ്പെടും. സഭയ്ക്കും സമൂഹത്തിനും മുമ്പിൽ വലിയ കുറെ ചോദ്യങ്ങൾ ബാക്കിയാക്കിയാണ് സമര പ്രതീകങ്ങളായി മാറിയ കന്യാസ്ത്രീകൾ എറണാകുളത്തെ ഹെക്കോടതിക്ക് മുന്നിൽ നിന്ന് കുറവിലങ്ങാട്ടെ മഠത്തിലേയ്ക്ക് മടങ്ങിയത്. കേരളത്തിന്റെ ഇതുവരെയുള്ള സ്ത്രീവിമോചനചരിത്രത്തിന്റെ ഭാഗം കൂടെയായിരുന്നു എറണാകുളത്തേയ്ക്കുള്ള അവരുടെ വരവും മടങ്ങിപ്പോക്കും.\nകന്യാസ്ത്രീകൾ എന്നവിഭാഗംതന്നെ സഭയുടെ ആണധികാരഘടനയിലെ ആണിക്കല്ലുകളാ ണ്. സഭയുടെ മുന്തിരിത്തോട്ടത്തിലെ കന്യകമാരാണവർ. സഹനം കൊണ്ട് മുതുകുകൾ കുനിച്ച് പുരുഷാധിപത്യ സഭാധികാരത്തെ താങ്ങിനിർത്താൻ വിധിക്കപ്പെട്ടവർ. അങ്ങനയേ അവരെപ്പറ്റി ആർക്കും സങ്കൽപ്പിക്കാനാകുമായിരുന്നുള്ളു. അൽഫോൻസാമ്മയു‌ടെ വിശുദ്ധലാക്കലിലൂടെ ഈ സഹനശേഷിയെ പ്രതീകവത്കരിക്കാനാണ് സഭാനേതൃത്വം ശ്രമിച്ചത്. എന്നാൽ പലപ്പോഴായി അവിടവിടെ ചില നെടുവീർപ്പുകൾ ഭാവിയിൽ ഒരു തിരത്ത ള്ളൽ പോലെ ആഞ്ഞടിക്കാവുന്ന രോഷത്തിന്റെ ബഹിർസ്ഫുരണങ്ങളായി ഉയർന്നിരുന്നു. ഇനിയുമത് കൂടുതൽ ശക്തമായ രൂപങ്ങളാർജിക്കുമെന്ന് സംശയം വേണ്ട.\nകന്യാകത്വമെന്ന പരികൽപ്പന തന്നെ ആണധികാരത്തിന്റെ ഒരുതരം നോട്ടമാണ്. കന്യകമാർ എന്നത് പുരുഷന് പ്രിയമുള്ള ഭാവനയാണ്. കന്യകന്മാരില്ല. പുരുഷന്മാർ ഭേദിക്കുന്നവരാണ്. ഭേദിക്കപ്പെടുന്നിടത്തേ തകർച്ചയുണ്ടാകൂ എന്നാണ്. ലൈംഗികതയെപ്പറ്റിയുള്ള തലതിരിഞ്ഞ കാഴ്ചപ്പാട് എന്നും സഭയുടെ പുരുഷാധിപത്യവീക്ഷണങ്ങളെ സംരക്ഷിച്ചു കൊണ്ടിരുന്നു.\nകന്യകാമറിയം എന്ന വിശ്വാസഭാവനയാണ് സഭയ്ക്കൊരു വലിയ മൂലധനമായി മാറിയിരുന്നത്. അതിൽനിന്നുള്ള പലിശയും പലിശയ്ക്കുപലിശയും കുന്നുകൂടിക്കൊണ്ടിരുന്നു. അങ്ങനെ സഭ ലോകത്തിലെ ഏറ്റവും വലിയ ധനകാര്യ സ്ഥാപനമായി. യഥാർത്ഥത്തിൽ മറിയം കന്യകയാണോ? മറിയം എക്കാലത്തും കന്യകയാണെന്ന് ബൈബിൾതന്നെ പറയുന്നില്ല. അത് സഭ പിന്നീട് വരുത്തിയ ഒരു കൂട്ടിച്ചേർക്കലാണ്. കന്യകത്വത്തിൽ ഇത്ര ആഘോഷിക്കാനെന്താണു ള്ളത്? യേശുവിന്റെ ജനനസമയത്ത് മറിയം കന്യകയായിരുന്നു എന്നുമാത്രമേ ബെബബിൾ രചയിതാക്കളും ഉദ്ദേശിച്ചിട്ടുള്ളു.\nദൈവത്തിന്റെ ജനനം അസാധാരണമായ സാഹചര്യത്തിലാണെന്ന കാഴ്ചപ്പാടവതരിപ്പിക്കാ നായി യേശുവിന്റെ മരണത്തിന് വളരെശേഷം ചിലർ രൂപപ്പെടുത്തിയ കാഴ്ചപ്പാടായിരുന്നു അത്. യേശുവിന്റെ പിതൃത്വം ഒരു റോമൻ പടയാളിയിൽ ആരോപിക്കുന്നവിധമുള്ള ചില അധിക്ഷേപിക്കലും അക്കാലത്ത് ശത്രുവിഭാഗക്കാർ നടത്തിയിരുന്നു. ഒരു പക്ഷേ, അതിനെ പ്രതിരോധിക്കാൻ കൂടിയാകാം കന്യകാജനനം എന്ന കാഴ്ചപ്പാട് ആദിമ സഭ രൂപപ്പെടുത്തിയത്. യേശുവിന് സഹോദരൻമാരും സഹോദരിമാരു മുള്ളതായി ബൈബിൾതന്നെ പറയുന്നുമുണ്ട്. മറിയവും ജോസഫും തമ്മിലുള്ള ബന്ധത്തിൽ വീണ്ടും മക്കളുണ്ടായി എന്നാണല്ലോ അതിനർത്ഥം. അത് ജോസഫിന്റെ സഹോദര പുത്രരാണെന്ന് സഭ വ്യാഖ്യാനവുമുണ്ടാക്കി. കാരണം കന്യാകത്വം എന്ന സങ്കൽപ്പത്തിന് വലിയൊരു മുതൽമുടക്ക് സാധ്യതയുള്ളതായി ആണധികാരത്തിന്റെ പ്രായോജകർകൂടിയായ സഭാ നേതാക്കൾ തിരിച്ചറിഞ്ഞിട്ടുണ്ടാകും.\nകന്യാകത്വം ഇങ്ങനെ ആഘോഷിക്കപ്പെടേണ്ട ഒന്നല്ല. പുരോഹിതരുടെ ബ്രഹ്മചര്യംതന്നെ നൂറ്റാണ്ടുകൾക്കുശേഷമാണ് ഒരു സഭാനിയമമാക്കിയത്. അതിനുമുമ്പുള്ള വിവാഹിതരായ പുരോഹിതരും സഭാപിതാക്കൻമാരുമെല്ലാം നരകത്തിൽ പോകുമെന്നാണോ സഭ കരുതുന്നത്? വിവാഹിതരായ പോപ്പുമാരും ഉണ്ടായിരുന്നു. യേശു വിവാഹിതനായിരുന്നെങ്കിൽതന്നെ ക്രിസ്തീയ വിശ്വാസത്തിന് അതെന്തെങ്കിലും കുഴപ്പമുണ്ടാക്കുമായിരുന്നോ?\nപിന്നീട് കത്തോലിക്കാസഭയിൽ ആഗോള പിളർപ്പുണ്ടാക്കിയ മാർട്ടിൻ ലൂഥർ വിവാഹിതനാകു കയും തന്റെ അനുയായികളായ പ്രൊട്ടസ്റ്റന്റ് പുരോഹിതരോട് വിവാഹം ചെയ്യാൻ ആവശ്യപ്പെടുകയും ചെയ്തു. പുരോഹിതരേയും ബിഷപ്പുമാരെയും വിവാഹിതരാകാൻ അനുവദിക്കുകയാണ് കത്തോലാക്കാസഭയ്ക്കും ഇനി നല്ലത്. അല്ലെങ്കിൽ ശരീരങ്ങൾ ഇനിയും വിശ്വാസത്തോട് കലഹിച്ചുകൊണ്ടിരിക്കും.\nഎന്തിനാണ് സഭയ്ക്ക് കന്യാസ്ത്രീകൾ? കന്യാപുരുഷന്മാരില്ലല്ലോ. കന്യാപുരുഷന്മാരില്ലാത്ത യിടത്ത് കന്യാസത്രീകൾ വേണമെന്നുണ്ടോ? കത്തോലിക്കാ സഭ ഉണ്ടാകുമ്പോൾ വിശുദ്ധ അഗസ്തിനോസിന് സ്ത്രീ-പുരുഷ സമത്വ സങ്കൽപ്പം തീരെ ഉണ്ടായിരു ന്നില്ല. പൗലോസും സ്ത്രീയെ പുരുഷന് തുല്യയായി കണ്ടില്ല. സഭാപിതാക്കൻമാർ സ്ത്രീ രണ്ടാംകിട ജന്മമാണെന്ന് ആത്മാർത്ഥമായി വിശ്വസിച്ചു. ഹവ്വയുടെ കഥ കാരണമായി പറഞ്ഞു. ആദാമിനെയും പാപം ചെയ്യാൻ പ്രേരിപ്പിച്ചത് ഹവ്വയാണ്. ആദവും ഹവ്വയും ഏദൻ തോട്ടവുമെല്ലാം വെറും കെട്ടുകഥകളാണെന്ന് ആർക്കാണ് അറിയാത്തത്? ഇങ്ങനെ ധാരാളം കെട്ടുകഥകളെ പുരുഷാധിപത്യം ഊട്ടിയുറപ്പിക്കാൻ മതങ്ങൾ ഉപയോഗിക്കാറുണ്ട്.\nസ്ത്രീ-പുരുഷ ബന്ധം സംബന്ധിച്ച മനുഷ്യബോധം കൂടുതൽ നീതിയുക്തമായത് സഭ ഇപ്പോഴും അറിഞ്ഞിട്ടേയില്ല. കന്യാസ്ത്രീകൾ സഭയുടെ ഉദ്യോഗസ്ഥരാണ്. സ്കൂളുകൾ, കോളേജുകൾ, ആശുപത്രികൾ തുടങ്ങിയ നിരവധി സഭാസ്ഥാപനങ്ങളിൽ ഇവർ ധാരാളം ജോലിചെയ്യുന്നു. ശമ്പളം പക്ഷെ നാമമാത്രമായെ ഉള്ളൂ. യഥാർത്ഥ ശമ്പളം കണക്കിൽ മാത്രമെ ഉണ്ടാകൂ.അത് സഭയുണ്ടാക്കുന്ന മിച്ചമൂല്യമാണ്; സഭാസൗധങ്ങളുയർത്താൻ അതും ഉപയോഗിക്കുന്നു.\nഎന്നാൽ സ്ത്രീകളെ പുരോഹിതരാക്കാൻ സഭ തയ്യാറല്ല. അപ്പോഴവർ കന്യാസ്ത്രീ എന്ന നിസ്സഹായാവസ്ഥയിൽ നിന്നുമാറി അധികാരത്തിൽ പങ്കാളിയാകും.കന്യാസ്ത്രീകളെ പുരോഹിതരാക്കട്ടെ, ബിഷപ്പുമാരാക്കട്ടെ, കർദ്ദിനാളുമാരാക്കട്ടെ, പോപ്പുമാരാക്കട്ടെ. പുരുഷാധിപത്യം ചോദ്യം ചെയ്യപ്പെടട്ടെ. യേശുവിന്റെ നീതി നടപ്പാക്കപ്പെടട്ടെ. നീതി വെള്ളംപോലെ ഒഴുകുന്നതിനെപ്പറ്റിയാണല്ലോ ബൈബിൾ പറയുന്നത്.\nമലയാളി ശുംഭത്തരത്തിന്റെ പ്രതീകവും ജനപ്രതിനിധിയും കേരളാ കോൺഗ്രസുകാരനുമാ യയാൾ ചോദിച്ചത് ‘അപ്പോഴവർ കന്യാസ്ത്രീ അല്ലാതായില്ലേ’ എന്നാണ്. ബലാൽസംഗം ചെയ്ത മെത്രാൻ കൂടുതൽ കേമനായെന്ന പോലെയും. ബലാൽസംഗം ചെയ്തപ്പോൾ ബിഷപ്പിന്റെ കന്യാകത്വത്തിന് പോറലൊന്നുമേറ്റില്ല. ആ അർത്ഥത്തിൽ പുരുഷന് സംഭവിക്കുന്നതിൽ കൂടുതലൊന്നും സ്ത്രീക്കും സംഭവിക്കുന്നില്ല എന്നറിയുന്നതിലാണ് സമൂഹത്തിന്റെ ബോധം പരിപക്വത നേടുക.\nപുരുഷാധിപത്യഘടന കത്തോലിക്കാ സഭയുടെ മാത്രം കാര്യമായി കരുതേണ്ടതില്ല. യാക്കോബായ, ഓർത്തഡോക്സ്, മാർത്തോമ്മ തുടങ്ങിയ പൗരസ്ത്യ പാരമ്പര്യം പിൻതുടരുന്ന സഭകളും പുരുഷാധിപത്യ ഘടനകൾ തന്നെയാണ്. അവയെല്ലാം സ്ത്രീയുടെ രണ്ടാംകിട ജന്മത്തെപ്പറ്റിയുള്ള മൂല്യങ്ങൾ നിരന്തരം പുനരുൽപ്പാദിപ്പിച്ചു കൊണ്ടിരിക്കുകയാണ്. മതങ്ങളെല്ലാം നിർവഹിക്കുന്ന കടമയാണത്. ഇസ്‌ലാം സ്ത്രീകളോട് ചെയ്യുന്നത്. വേദ ഇതിഹാസ പുരാണ വിശ്വാസങ്ങളുടെ പിൻബലത്തിൽ ഹിന്ദു മതബോധവും സ്ത്രീകളോട് ചെയ്യുന്നത്. എല്ലാ മതങ്ങളിലേയും സ്ത്രീകൾ ആണധികാരത്തിന് മുമ്പിൽ സമാന സാഹചര്യത്തിലാണ് നിലനിൽക്കുന്നത്. ഇതാണ് കന്യാസ്ത്രീ സമരം ഉന്നയിച്ച ആദ്യ പ്രശ്നം. സ്ത്രീകൾ നീതിക്കായി നടത്തിയിട്ടുള്ള സമരങ്ങളുടെ തുടർച്ചയാണിതും.\nരണ്ടാമത് മതങ്ങളിലെ ജനാധിപത്യത്തിന്റെ പ്രശ്നമാണ്. ഏകാധിപതിയായ ബിഷപ്പ് ഇനി വേണ്ട. അധികാരം കൂടുതൽ ജനങ്ങളിലേക്കെത്തട്ടെ. വെള്ളക്കാരനെത്തുന്നതിന് മുമ്പുള്ള കേരള ക്രിസ്ത്യാനികളുടെ രീതി അതായിരുന്നു.കേരളത്തിലെ പുരാതന നസ്രാണിസഭയിൽ ഇടവകക്കൂട്ടങ്ങളായിരുന്നു കാര്യങ്ങൾ നിശ്ചയിച്ചിരുന്നത്. വിശ്വാസികളുടെ പ്രതിനിധിയാണ് സഭാഭരണം നടത്തിയത്. പേർഷ്യയില് നിന്നു വന്ന മെത്രാൻമാരാണുണ്ടായിരുന്നത്. അവർ ആത്മീയ മേൽനോട്ടക്കാർ മാത്രമായിരുന്നു. പിന്നീട് യൂറോപ്പിൽനിന്നു വന്ന അധിനിവേശകർ റോമാസഭാ സങ്കൽപ്പം കൊണ്ടുവന്നപ്പോഴാണ് റോമാചക്രവർത്തിയുടെ മാതൃകയിലുള്ള ഏകാധിപതിയായ ബിഷപ്പ് ഇവിടെ ഉണ്ടായത്. അവർക്ക് അധികാര ചിഹ്നങ്ങളുണ്ടായത്. ബിഷപ്പിന്‍റെ അധികാരം എടുത്തുകളഞ്ഞ് കേരളത്തിന്റെ പൈതൃകത്തിനനുരൂപമായി വിശ്വാസകൾക്ക് അധികാരവും ഭരണപങ്കാളിത്തവുമുള്ള സഭയുണ്ടാകണമെന്നാണ് സഭാ നവീകരണവാദികൾ നാളുകളായി ആവശ്യപ്പെടുന്നത്.\nസമരമുന്നയിച്ച മൂന്നാമത്തെ പ്രധാന കാര്യം ഒരു മതത്തിന്റ പ്രശ്നം ഇനി മേലിൽ ആ മതത്തിന്റെ ആഭ്യന്തര പ്രശ്നമല്ല എന്നതാണ്. അത് സമൂഹത്തിന്റെ പൊതുവായ ജനാധിപത്യ പ്രശ്നമാണ്. ദൈവങ്ങളെ ദൈവങ്ങളുടെ സ്ഥാനത്തുമാത്രം നിർത്തി ആദരിച്ച് ജനാധിപത്യം സംരക്ഷിക്കുമെന്നാണ്. അതിനുള്ള ധാർമികശക്തിയാണ് ഈ സമരം കേരളത്തിന് നൽകുന്നത്. സമരം കേരളത്തിന് നൽകിയ വലിയ സംഭാവനയും അതാണ്. അതിനാൽ എല്ലാ മതങ്ങളിലേയ്ക്കും സമൂഹത്തിന്റെ നാനാമേഖലകളിലേയ്ക്കും പടരേണ്ടതാണീ സമരജ്ജ്വാല. മൂന്നാറിലെ കൊളുന്തുനുള്ളുന്ന സ്ത്രീകളുടെ മുതൽ വിൽപ്പനശാലകളിൽ ഇരിക്കാൻ ഒരിരിപ്പിടം തേടുന്ന സ്ത്രീകൾ വരെയുള്ളവരുടെ സമരബോധത്തെ ഉൾക്കൊള്ളുന്നതു കൂടിയാണിത്.\n‘ക്രിസ്ത്യാനികൾ’ എന്ന പുസ്തകത്തിന്റെ രചയിതാവും മാധ്യമപ്രവർത്തകനുമാണ് ലേഖകൻ\nTags: Bishop, Church, Protest\nഹാർബർ ടെർമിനസ്-എറണാകുളം ഡെമു സർവ്വീസ് സമയക്രമത്തിൽ മാറ്റം


കേള്‍വിപരമായ പ്രശ്‌നങ്ങള് നേരിടുന്ന കുരുന്നുകളെ ശബ്ദ ലോകത്തിന്റെ മധുരിമയിലേക്ക് കൈപിടിച്ചുയര്‍ത്തുന്ന ശ്രുതി തരംഗം പദ്ധതി സാധാരണക്കാരായ നിരവധി കുരുന്നുകള്‍ക്കും രക്ഷിതാക്കള്‍ക്കും കൈത്താങ്ങാകുന്നു. കോക്ലിയാര് ഇംപ്ലാന്റേഷന് ശസ്ത്രക്രിയയിലൂടെ കേള്‍വി ശക്തി ലഭിക്കുമെന്ന് ഡോക്ടര് സാക്ഷ്യപ്പെടുത്തുന്ന ശ്രവണ വൈകല്യമുള്ള അഞ്ച് വയസുവരെ പ്രായമുള്ള കുഞ്ഞുങ്ങള്‍ക്ക് കോക്ലിയാര് ഇംപ്ലാന്റേഷന് സര്‍ജറിയിലൂടെ കേള്‍വി ശക്തിയും തുടര്‍ച്ചയായ ഓഡിയോ വെര്‍ബല് ഹാബിലിറ്റേഷനിലൂടെ സംസാര ശേഷിയും ലഭ്യമാക്കുന്ന സംസ്ഥാന സര്‍ക്കാറിന്റെ പദ്ധതിയാണ് ശ്രുതി തരംഗം.\nസാമൂഹിക സുരക്ഷാ മിഷന്റെ നേതൃത്വത്തില് ശ്രുതി തരംഗം പദ്ധതിയില് ഉള്‍പ്പെടുന്നതോടെ 5.5 ലക്ഷം രൂപ വരെ ചെലവുവരുന്ന ചികിത്സ തികച്ചും സൗജന്യമായി ലഭിക്കും. പ്രതിവര്‍ഷ വരുമാനം രണ്ട് ലക്ഷം രൂപ വരെയുള്ള കുടുംബങ്ങളിലെ കുട്ടികള്‍ക്ക് പദ്ധതി ആനുകൂല്യങ്ങള് ലഭിക്കും. പദ്ധതി നടപ്പാക്കുന്നതിന് എംപാനല് ചെയ്തിട്ടുള്ള 11 ആശുപത്രികളില് സൗകര്യപ്രദമായ ആശുപത്രി ഗുണഭോക്താവിന് തെരഞ്ഞെടുക്കാം. അംഗീകൃത ആശുപത്രികളിലെ ഡോക്ടര്‍മാരും സാങ്കേതിക വിദഗ്ധരും സാക്ഷ്യപ്പെടുത്തിയ സര്‍ട്ടിഫിക്കറ്റുകളാണ് അപേക്ഷയോടൊപ്പം ഹാജരാക്കേണ്ടത്. അപേക്ഷാ ഫോം സാമൂഹിക സുരക്ഷാ മിഷന്റെയും ശ്രുതി തരംഗം പദ്ധതിയുടെയും വെബ് സൈറ്റിലും സാമൂഹ്യ സുരക്ഷാ മിഷന് ഓഫീസുകളിലും ലഭിക്കും. സ്വകാര്യ ആശുപത്രികള് തെരഞ്ഞെടുക്കുന്നവര് ശസ്ത്രക്രിയാ ചെലവ് വഹിക്കണം.\nശ്രുതി തരംഗം പദ്ധതിയില് തെരഞ്ഞെടുക്കപ്പെട്ട ആശുപത്രികള്\nഗവ. മെഡിക്കല് കോളജ് ആശുപത്രി, തിരുവനന്തപുരം\nസാന്ത്വനം ആശുപത്രി, തിരുവനന്തപുരം\nകിംസ് ആശുപത്രി, തിരുവനന്തപുരം\nഗവ. മെഡിക്കല് കോളജ് ആശുപത്രി, കോഴിക്കോട്\nമിംസ് ആശുപത്രി, കോഴിക്കോട്\nഡോ. മനോജ് ഇ.എന്.ടി ആശുപത്രി കോഴിക്കോട്\nഡോ. നൗഷാദ് ഇ.എന്.ടി ആശുപത്രി, എറണാകുളം\nമെഡിക്കല് ട്രസ്റ്റ് ആശുപത്രി, എറണാകുളം\nവെസ്റ്റ് ഫോര്‍ട്ട് ആശുപത്രി, തൃശൂര്\nഎ.എസ്.സി ഇ.എന്.ടി ആശുപത്രി, പെരിന്തല്‍മണ്ണ\nഗവ. മെഡിക്കല് കോളജ് ആശുപത്രി കോട്ടയം.


ജാതിക്കാതൊണ്ടിൽ നിന്നുപോലും ജാം, ജെല്ലി, സ്ക്വാഷ്, അച്ചാർ തുടങ്ങി പത്തോളം ഉൽപ്പന്നങ്ങൾ, കൂടാതെ വീട്ടിൽ വിളയുന്ന പപ്പായ, മാമ്പഴം, പൈനാപ്പിൾ, ഞാവൽ, മൽബെറി, റംബൂട്ടാൻ, ചക്ക എന്നിങ്ങനെ ലഭ്യമായ എല്ലാ പഴങ്ങളിൽ നിന്നും വ്യത്യസ്തമായ ഉത്പന്നങ്ങൾ. അമ്മയിൽനിന്നും ലഭിച്ച അറിവും സ്വന്തം മനോധർമവും കൊണ്ട് അൻപതോളം വൈവിധ്യമാർന്ന വിഭവങ്ങളാണ് പാലാ മരങ്ങാട്ടുപള്ളി സ്വദേശിയായ ബീന ടോം തയ്യാറാക്കുന്നത്. യാതൊരുവിധ രാസവസ്തുക്കളും ചേർക്കാതെ തികച്ചും ജൈവരീതിയിൽ തയ്യാറാക്കുന്ന ഉൽപ്പന്നങ്ങൾക്ക് ആവശ്യക്കാരേറെയാണ്.\nകൃഷിയിലും മൂല്യവർദ്ധിത ഉൽപ്പന്നങ്ങളുടെ നിർമാണത്തിലും ബീന കൂടുതൽ സമയം ചിലവഴിക്കാൻ തുടങ്ങിയിട്ട് രണ്ടു വർഷമേ ആകുന്നുള്ളൂ. എന്നാൽ ഈ കുറഞ്ഞ കാലയളവ് കൊണ്ട് തന്നെ മികച്ച വിജയം കൈവരിക്കാൻ ബീനയ്ക്ക് കഴിഞ്ഞു. മുപ്പതോളം പഴചെടികൾ മൂന്നരയേക്കറോളം വരുന്ന വീട്ടുപരിസരത്ത് ബീന നട്ടുവളർത്തുന്നുണ്ട്.പ്രധാന വിളകളിലൊന്നാണ് ജാതി. ഒപ്പം ജാതിത്തോട്ടത്തിൽ തന്നെ തേനീച്ച കൃഷിയുമുണ്ട്. ഇവയിൽ നിന്ന് ശേഖരിക്കുന്ന വിളവ് ഉപയോഗിച്ചാണ് ഒട്ടുമിക്ക ഉല്പന്നങ്ങളും നിർമിക്കുന്നത്. ഇതോടൊപ്പം വീട്ടിലേക്കാവശ്യമായ പച്ചക്കറികളും മീനുമെല്ലാം സ്വന്തമായി തന്നെ ബീന കൃഷി ചെയ്യുന്നുണ്ട്. കൃഷി ചെയ്യുക എന്നതുമാത്രമല്ല മറ്റുള്ളവർക്ക് കൃഷി അറിവ് പകർന്നു നൽകാനും ബീനയ്ക്ക് ഏറെ ഉത്സാഹമാണ്. തേനീച്ച കൃഷിയെ കുറിച്ചും മൂല്യവർദ്ധിത ഉൽപ്പന്നങ്ങളുടെ നിർമ്മാണത്തെ കുറിച്ചുമുള്ള പരിശീലന ക്ലാസുകളും ബീന നൽകാറുണ്ട്.\n(പണ്ടുകാലത്ത് കേരളത്തിൽ പ്രസിദ്ധമായിരുന്ന മാമ്പഴവിഭവമായിരുന്നു മാമ്പഴത്തെര. അന്യം നിന്നുപോകുന്ന മാമ്പഴത്തെരയും ബീന തയ്യാറാക്കി നൽകുന്നുണ്ട്. മാമ്പഴം കൂടാതെ ചക്ക കൊണ്ടും വ്യത്യസ്തമായ വിഭവങ്ങൾ തയ്യാറാക്കുന്നുണ്ട്. ഐസ്ക്രീം ചക്കവരട്ടി എന്നിവ അവയിൽ ചിലതാണ്.)\nതേൻ മാമ്പഴം, തേൻ ജാതിക്ക, തേൻ പഴം, തേൻ കാന്താരി, തേൻ വെളുത്തുള്ളി, ഹണീ ജിഞ്ചർ, ഹണി മഞ്ഞൾ , ഹണി ജാമുൻ തുടങ്ങി വിവിധങ്ങളായ തേൻ ഉത്പന്നങ്ങൾ ഈ സംരംഭക തയ്യാറാക്കുന്നുണ്ട്. നമ്മുടെ നിത്യജീവിതത്തിൽ ഭക്ഷണത്തിന്റെ ഭാഗമായി തീർച്ചയായും ഉൾപ്പെടുത്തേണ്ട ഔഷധമാണ് തേൻ എന്ന് ബീന പറയുന്നു.\nഭക്ഷ്യവസ്തുക്കൾ മാത്രമല്ല, ചർമസംരക്ഷണത്തിനും മുടിയുടെ ആരോഗ്യം സംരക്ഷിക്കുന്നതിനും മറ്റുമുള്ള വിവിധതരം ക്രീമുകളും എണ്ണകളും പൊടികളുമെല്ലാം ഇവിടെ ലഭിക്കും. തേൻ മെഴുകിൽ നിന്നാണ് ക്രീമുകൾ ഉല്പാദിപ്പിക്കുന്നത്. സോഷ്യൽ മീഡിയ പ്ലാറ്റ്ഫോമുകളിലൂടെയും നേരിട്ടും വിൽപ്പന നടത്തുന്നുണ്ട്. ഈ സംരംഭകയ്ക്ക് പാലാ മരങ്ങാട്ടുപള്ളി പഞ്ചായത്തിലെ മികച്ച മൂല്യവർധിത ഉൽപ്പന്ന നിർമ്മാതാവിന് ഉള്ള അവാർഡും ലഭിച്ചിട്ടുണ്ട്.\nപാലാ കോ-ഓപ്പറേറ്റീവിന് കീഴിലുള്ള സ്കൂളുകളിൽ സ്റ്റുഡൻന്റ് കൗൺസിലറായി ജോലി നോക്കുകയാണ് ബീന ടോം. ഭർത്താവ് ടോം സി ആന്റണി റിട്ടയേർഡ് ഗവൺമെന്റ് ഉദ്യോഗസ്ഥനാണ്. ഭർത്താവും മക്കളായ ശീതളും അരുണും പൂർണപിന്തുണയുമായി ബീന യോടൊപ്പമുണ്ട്.


ഭൂമി ഇടപാട്; മുന് കോണ്‍ഗ്രസ് മുഖ്യമന്ത്രിക്കെതിരെ സിബിഐ കേസ് രജിസ്റ്റര് ചെയ്തു | CBI books Haryana ex-chief minister Bhupinder Hooda in land allotment case - Malayalam Oneindia\n20 min ago നോട്ട് നിരോധനവും ജിഎസ്ടിയുമൊന്നുമല്ല, സാമ്പത്തിക തകർച്ചയ്ക്ക് പുതിയ കാരണം കണ്ടെത്തി ഹരീഷ് സാൽവെ\n22 min ago തലച്ചോർ തിന്നുതീർത്ത് മാരകമായ അമീബ; ടെക്സാസിലെ പത്തുവയസുകാരി ഒടുവിൽ മരണത്തിന് കീഴടങ്ങി\n35 min ago മോദിക്ക് കൂനിന്‍മേല് കുരു പോലെ തിരിച്ചടി; എണ്ണവില 19 ശതമാനം കൂടി, ഗള്‍ഫ് യുദ്ധശേഷം ആദ്യം\n44 min ago മന്‍മോഹന് സിങ് നയിക്കും, പ്രതിഷേധവുമായി കോണ്‍ഗ്രസ് തെരുവിലറങ്ങും; പ്രതിപക്ഷ കക്ഷികളേയും അണിനിരത്തും\nഭൂമി ഇടപാട്; മുന് കോണ്‍ഗ്രസ് മുഖ്യമന്ത്രിക്കെതിരെ സിബിഐ കേസ് രജിസ്റ്റര് ചെയ്തു\nUpdated: Fri, Apr 7, 2017, 8:47 [IST]\nദില്ലി: നാഷണല് ഹെറാള്‍ഡ് പബ്ലിഷര് ആയിരുന്ന അസോസിയേറ്റഡ് ജേര്‍ണല് ലിമിറ്റഡിന് ഭൂമി അലോട്ട് ചെയ്തതുമായി ബന്ധപ്പെട്ട അഴിമതിയില് ഹരിയാണ മുന് മുഖ്യമന്ത്രി ഭൂപീന്ദര് സിങ് ഹൂഡയ്‌ക്കെതിരെ സിബിഐ കേസ് രജിസ്റ്റര് ചെയ്തു. 2005ല് പഞ്ചകുളയില് നടന്ന ഭൂമി ഇടപാടുമായി ബന്ധപ്പെട്ടാണ് കേസ് രജിസ്റ്റര് ചെയ്തത്.\nഭൂപിന്ദര് സിങ്ങിനെ കൂടാതെ ഹരിയാണ അര്‍ബന് ഡെവലപ്‌മെന്റ് അതോറിറ്റി മുന് ചെയര്‍മാനും മുതിര്‍ന്ന ഓഫീസറും കേസ് അന്വേഷണം നേരിടേണ്ടിവരും. ഗൂഢാലോചന, വിശ്വാസ വഞ്ചന തുടങ്ങിയ കുറ്റങ്ങളാണ് ഇവര്‍ക്കെതിരെ ചുമത്തിയിട്ടുള്ളത്. 2016 മെയില് ഹരിയാണ വിജിലന്‍സും ഇവര്‍ക്കെതിരെ കേസെടുത്തിരുന്നു.\n1982ല് അസോസിയേറ്റഡ് ജേര്‍ണല് ലിമിറ്റഡിന് ഹരിയാണ സര്‍ക്കാര് ഭൂമി നല്‍കിയിരുന്നു. കരാര് അവസാനിച്ചതോടെ 19996ല് ബന്‍സി ലാല് മന്ത്രിസഭ ഈ ഭൂമി തിരിച്ചുപിടിക്കുകയും ചെയ്തു. എന്നാല്, 2005ല് കോണ്‍ഗ്രസ് അധികാരത്തിലെത്തിയശേഷം വീണ്ടും ഈ ഭൂമി വിട്ടുനല്‍കിയതിനെ തുടര്‍ന്നാണ് അഴിമതി കണ്ടെത്തിയത്. സംസ്ഥാനത്തിന് കോടിക്കണക്കിന് രൂപയുടെ നഷ്ടമാണ് ഇതിലൂടെ ഉണ്ടായതെന്നാണ് വിലയിരുത്തല്. നേരത്തെ, കര്‍ഷകരില് നിന്നും ചെറിയ വിലയ്ക്ക് വാങ്ങിയ ഭൂമി സ്വകാര്യ സംരഭകര്‍ക്ക് മറിച്ചുവിറ്റുവെന്ന ആരോപണത്തിലും ഭൂപീന്ദര് സിങ് അന്വേഷണം നേരിടുന്നുണ്ട്.\ncbi haryana chief minister case കോണ്‍ഗ്രസ് ഹരിയാണ മുഖ്യമന്ത്രി കേസ് സിബിഐ\nCBI books Haryana ex-chief minister Bhupinder Hooda in land allotment case


കേരളത്തനിമയില് കല്ല്യാണം കഴിക്കാന് കടല് കടന്ന് വധൂവരന്‍മാര് കാസര്‍കോട്ടെത്തി മീനത്തില് താലി കെട്ടി - MALABAR FLASH\nHome Kasaragod News Udma Wedding കാസര്‍കോട് കേരളം കേരള വാര്‍ത്ത കേരളത്തനിമയില് കല്ല്യാണം കഴിക്കാന് കടല് കടന്ന് വധൂവരന്‍മാര് കാസര്‍കോട്ടെത്തി മീനത്തില് താലി കെട്ടി\nകേരളത്തനിമയില് കല്ല്യാണം കഴിക്കാന് കടല് കടന്ന് വധൂവരന്‍മാര് കാസര്‍കോട്ടെത്തി മീനത്തില് താലി കെട്ടി\nഉദുമ: ഉദയമംഗലം മഹാവിഷ്ണു ക്ഷേത്രം പുതുമയാര്‍ന്ന ഒരു കല്യാണത്തിന് സാക്ഷ്യം വഹിച്ചു. 18 വര്‍ഷം മുന്‍പ് വിവാഹിതരായ സൗത്ത് ആഫ്രിക്കന് ദമ്പതിമാര്‍ക്ക് തെക്കേ ഇന്ത്യന് രീതിയില് ഹൈന്ദവ ആചാരങ്ങളോടുകൂടി 'വീണ്ടു'മൊരു കല്യാണ ചടങ്ങുകള് നടത്തിക്കൊടുക്കാനുള്ള അപേക്ഷക്ക് ക്ഷേത്ര ഭരണ സമിതി അനുവാദം നല്‍കുകയായിരുന്നു.[www.malabarflash.com]\nസൗത്ത് ആഫ്രിക്കയിലെ ജൊഹനാസ് ബര്‍ഗില് അവിടത്തെ ആചാര പ്രകാരം വിവാഹിതരായ തമിഴ് വംശരായ സൗത്ത് ആഫ്രിക്കയിലെ യുഗാന്ദ്രന് മോഡുലേ(42)യും ഫാരിയ(41)ലും കേരളീയ രീതിയില് വീണ്ടുമൊരു മിന്നുകെട്ടിനു ഇവിടെ എത്തിയത് ജൊഹനാസ് ബര്‍ഗില് പൈലറ്റ് ആയി ജോലിചെയ്യുന്ന ഉദയമംഗലത്തെ മിഥുന് മോഹന് വഴിയായിരുന്നു.\nഇന്ത്യയിലെത്തിയ ഇവര് മുംബൈയും, ഗോവയും കറങ്ങിയ ശേഷമാണ് ഉദയമംഗലത്ത് മിഥുവിനോടൊപ്പം കഴിഞ്ഞ ദിവസം എത്തിയത്. ഉച്ച പൂജയ്ക്ക് ശേഷം ക്ഷേത്രത്തില് നിന്ന് പൂജിച്ച് നല്‍കിയ പൂമാല ഇരുവരും പരസ്പ്പരം ചാര്‍ത്തി. തുടര്‍ന്നായിരുന്നു മിന്നുകെട്ട്.\nഎറെ വര്‍ഷങ്ങളായി മനസ്സില് ഒളിപ്പിച്ചു വെച്ച ആഗ്രഹം ഇവിടത്തെ ക്ഷേത്ര നടയില് പൂവണിഞ്ഞ സംതൃപ്തിയിലാണ് 'വധുവരന്മാര്'. ഇവരുടെ പതിനഞ്ചും അഞ്ചും വയസ്സ് പ്രായമായ രണ്ടു പെണ്‍കുട്ടികളും വരന്റെ അച്ഛനും അമ്മയും മീനത്തിലെ ഈ താലികെട്ടിന് സാക്ഷ്യം വഹിച്ചു.\nനാടിന് കൗതുകമായി പുതുമംഗല്യത്തിന്റെ മധുരം പങ്കുവെച്ച് അമ്പല കമ്മിറ്റി പായസവും വിളമ്പി. മിഥുന്റെ വീട്ടില് അവര്‍ക്കായി വിവാഹ സദ്യയുമൊരുക്കി.\nജൊഹനാസ് ബര്‍ഗ് വിമാനത്താവളത്തില് ഫ്ലൈറ്റ് ഓപ്പറേഷന് മാനേജരാണ് യുഗാന്ദ്രന്. ഭാര്യ ഫാരിയ അവിടെ മെഡിക്കല് ലാബില് ജോലി ചെയ്യുന്നു.


ജസ്റ്റിസ് പി.സി. ഘോഷ് ആദ്യ ലോക്പാലായി സത്യപ്രതിജ്ഞ ചെയ്തു • Suprabhaatham\nMarch 23, 2019 | 12:54 pm IST\nIndia's First LokpallokpalPC Ghose\nന്യൂഡല്‍ഹി: മുന് സുപ്രിംകോടതി ജഡ്ജി പി.സി. ഘോഷ് ഇന്ത്യയിലെ ആദ്യ ലോക്പാലായി സത്യപ്രതിജ്ഞ ചെയ്ത് ചുമതലയേറ്റു. ഡല്‍ഹി രാഷ്ട്രപതി ഭവനില് നടന്ന ചടങ്ങില് രാഷ്ട്രപതി രാംനാഥ് കോവിന്ദ് സത്യപ്രതിജ്ഞ ചൊല്ലിക്കൊടുത്തു.\n2017 മേയില് സുപ്രീംകോടതിയില്‍നിന്ന് വിരമിച്ചയാളാണ് 66കാരനായ ജസ്റ്റിസ് ഘോഷ്. കൊല്‍ക്കത്തയിലെ സെന്റ് സേവ്യേഴ്‌സ് കോളജില് നിന്നും കോമേഴ്‌സില് ബിരുദം നേടിയശേഷം കൊല്‍ക്കത്ത സര്‍വകലാശാലയില് നിന്നും നിയമത്തിലും അറ്റോര്‍ണിയിലും ബിരുദം നേടി. 1976ല് പശ്ചിമ ബംഗാള് ബാര് കൗണ്‍സില് അഭിഭാഷകനായി. 1997 ജൂലായില് കൊല്‍ക്കത്ത ഹൈക്കോടതി ജഡ്ജിയായി. 2012 ജൂണില് ആന്ധ്രപ്രദേശ് ഹൈക്കോടതിയിലേക്ക് മാറ്റം ലഭിക്കുകയും അതേ വര്‍ഷം ഡിസംബര് മാസത്തില് കോടതിയിലെ ചീഫ് ജസ്റ്റിസായി സ്ഥാനകയറ്റം ലഭിക്കുകയും ചെയ്തു.\nസര്‍ക്കാര് ഉദ്യോഗസ്ഥരുടെ അഴിമതി അന്വേഷിക്കാനുള്ളതാണ് ലോക്പാല്. പ്രധാനമന്ത്രി മുതല് കേന്ദ്രസര്‍ക്കാറിന്റെ ഡി വിഭാഗം ജീവനക്കാരുള്‍പ്പടെയുളളവര് ഇതിന്റെ പരിധിയില് വരും. എന്നാല് അന്താരാഷ്ട്ര ബന്ധങ്ങള്, പ്രതിരോധം, ആഭ്യന്തര സുരക്ഷ, സ്‌പേസ്, ആറ്റോമിക് എനര്‍ജി തുടങ്ങിയ വിഷയങ്ങളില് പ്രധാനമന്ത്രിയ്‌ക്കെതിരായ അഴിമതിക്കേസുകള് അന്വേഷിക്കാന് അനുമതിയുണ്ടാകില്ല.\nഅഴിമതി ഇല്ലാതാക്കുന്നതിനുള്ള ലോക്പാല് നിയമം 2013ല് പാസാക്കിയിരുന്നെങ്കിലും ലോക്പാലിനെ നിയമിക്കാന് കേന്ദ്രസര്‍ക്കാര് ഇതുവരെ തയാറായിരുന്നില്ല. സുപ്രിംകോടതി ഇടപെട്ടതിനെത്തുടര്‍ന്നാണ് കേന്ദ്രസര്‍ക്കാര് നിയമനത്തിന് തയാറാവുന്നത്.\nഅണ്ണാ ഹസാരെ അനിശ്ചിതകാല നിരാഹാരം തുടങ്ങി: ലോക്പാല് വിഷയത്തില് മോദിക്കെതിരെ വിമര്‍ശനം\nലോക്പാല് നിയമനം വൈകിപ്പിക്കരുതെന്നു സുപ്രിംകോടതി


ഭീമന് കുട്ടകം അത്ഭുത കാഴ്ചയായി :: Janmabhumi Daily\nMonday 13 March 2017 1:33 am IST\nമരട്: ഭീമന് കുട്ടകം അത്ഭുത കാഴ്ചയായി. ആനക്കുട്ടിയ്ക്കു കുളിക്കാന് പാകത്തിലുള്ള കുട്ടകം മരട് തിരുനാള് സദ്യയ്ക്കുള്ള ചോറു തയാറാക്കാന് എത്തിയതായിരുന്നു. ആദ്യമായാണ് ഇത്രയും വലുപ്പമുള്ള കുട്ടളത്തില് ചോറു തയാറാക്കുന്നതെന്ന് ഉടമസ്ഥന് പൂണിത്തുറ ആര്യാസ് കാറ്ററിങ് ഉടമ ജി. സുബ്ബരായന് പറഞ്ഞു. ആറായിരം പേര്‍ക്കുള്ള ചോറ് ഓരേ വേവില് തയാറാക്കാന് പാകത്തിലാണിതിന്റെ നിര്‍മിതി. ആറു ചാക്ക് കുത്തരി.\nസുരേഖ, ജയ എന്നീ അരികളാണെങ്കില് ഒന്‍പതു ചാക്കിടാനാകും. മോട്ടോറിന്റെ സഹായത്തോടെയാണ് കുട്ടളത്തിലേക്കു തിളപ്പിക്കാന് വെള്ളം ഒഴിക്കുന്നതും കഞ്ഞിവെള്ളം ഊറ്റുന്നതും. 150 കിലോ അലൂമിനിയും ഉപയോഗിച്ച് ഒരു മാസത്തെ പ്രയത്‌നത്തില് കിഴക്കമ്പലത്തെ അന്നാ അലൂമിനിയം കമ്പനിയാണിത് നിര്‍മിച്ചത്. ഏകദേശം അന്‍പതിനായിരത്തോളം രൂപ ചെലവായി. 15,000 പേര്‍ക്കുള്ള സാമ്പാര് നിര്‍മിക്കാന് പാകത്തിലുള്ള 'കുറ്റി കുട്ടള'വും ഒപ്പം തയാറാക്കിയിട്ടുണ്ട്. തൃപ്പൂണിത്തുറ ശ്രീപൂര്‍ണത്രയീശ ക്ഷേത്രത്തില് ഇന്നു പതിനായിരങ്ങള് പങ്കെടുക്കുന്ന ഉത്രം തിരുനാള് സദ്യയ്ക്കും ഇതേ കുട്ടളത്തിലാണ് ചോറു തയാറാക്കുന്നത്. വമ്പന് സദ്യവട്ടങ്ങള് ഒരുക്കുമ്പോഴത്തെ വിഷമം അനുഭവിച്ചതില് നിന്നാണ് ഇത്തരം ആശയമെന്നു സുബ്ബരായന് പറഞ്ഞു.\nആദ്യ പരീക്ഷണം വിജയിച്ചെങ്കിലും ജോലി അല്പം കൂടി ആയാസരഹിതമാക്കാന് കുട്ടകത്തില് ഇനിയും മാറ്റങ്ങള് വേണം. കഞ്ഞിവെള്ളം മോട്ടോര് ഉപയോഗിച്ച് വറ്റിക്കുന്നതിനു പകരം ടാപ്പു ഘടിപ്പിച്ച് ഊറ്റിക്കളയാനായാല് ജോലി അല്‍പം കൂടി എളുപ്പമാകും. അഞ്ചു ബര്‍ണറുകളിലൂടെയാണ് തീ ക്രമീകരിക്കുന്നത്.\nഡ്രമ്മില് മോദിയുടെ അത്ഭുത പ്രകടനം\nശിവപുരി ബാബയുടെ അത്ഭുത ജീവിതം\nഭീമന്, കുഞ്ഞനെ കണ്ടുമുട്ടിയപ്പോള്!\nലുലുവില് ഹരിതമാവേലിയുടെ ഭീമന് പ്രതിമ


ചുംബന രംഗം റിഹേഴ്സൽ ചെയ്യണം..!! കാസ്റ്റിംഗ് ക്രൌച്ചിൻ്റെ അനുഭവങ്ങൾ തുറന്ന് പറഞ്ഞ് നടി സറീൻ ഖാൻ | Daily Indian Herald\nSeptember 17, 2019 11:58 am By : Indian Herald Staff\nസിനിമയില് നിന്നും നേരിടേണ്ടി വരുന്ന ദുരനുഭവങ്ങൾ നടിമാർ തുറന്ന് പറയുന്നത് തരംഗമായിരിക്കുകയാണ്. തങ്ങളുടെ ആത്മാഭിമാനം ഉയർത്തിപ്പിടിക്കാൻ എത്ര പ്രതിബന്ധങ്ങൾ മറികടക്കേണ്ടതായി വന്നിരുന്നുവെന്നും ഈ തുറന്നു പറച്ചിലുകളിലൂടെ തെളിഞ്ഞിരുന്നു.\nഅവസാനമായി കാസ്റ്റിംഗ് കൗച്ച് അനുഭവങ്ങളെക്കുറിച്ച് തുറന്നു പറഞ്ഞത് ബോളിവുഡ് നടി സറീന് ഖാനാണ്. ലൈംഗിക താത്പര്യങ്ങള്‍ക്കു വിധേയയാകാനുള്ള ആവശ്യവുമായി പലരും തന്നെ സമീപിച്ചിട്ടുണ്ടെന്ന് ഒരു മാധ്യമത്തിനു നല്‍കിയ അഭിമുഖത്തിനിടയില് നടി പറഞ്ഞു.\nഒരിക്കല് ഒരു സംവിധായകന് നടിയോട് ഒരു ചുംബനരംഗം റിഹേഴ്‌സ് ചെയ്യണമെന്ന് ആവശ്യപ്പെട്ടു. എന്തു തടസ്സമായി തോന്നിയാലും അതിനെയെല്ലാം പറത്തിക്കളയണമെന്ന് അയാള് പിന്നെയും പിന്നെയും പറഞ്ഞുകൊണ്ടേയിരുന്നു. ‘ഞാനന്ന് ഇന്റസ്ട്രിയില് എത്തിയിട്ടേയുള്ളൂ. അപ്പോഴാണ് അയാള് ഈ ആവശ്യവുമായി വരുന്നത്. ഞാനതപ്പോഴേ നിഷേധിച്ചു.’ നടി തുടര്‍ന്നു.\nവീര്, ഹൗസ്ഫുള് 2, 1921 തുടങ്ങിയ ചിത്രങ്ങളിലൂടെ ശ്രദ്ധിക്കപ്പെട്ട നടിയാണ് സറീന് ഖാന്. അടുത്തിടെ ബോളിവുഡ് നടിമാരായ രാധിക ആപ്‌തെ, കല്‍ക്കി കോച്ച്‌ലിന്, വിദ്യാ ബാലന് എന്നിവരും സിനിമയില് നിന്നും നേരിടേണ്ടി വന്ന മോശം അനുഭവങ്ങളെക്കുറിച്ച് തുറന്നു പറഞ്ഞിരുന്നു.\nTags: mee too, saheer khan


ലിയോനാർഡ് ഡിഗ്ഗസ് - വിക്കിപീഡിയ\nബ്രിട്ടിഷ് ഗണിതശാസ്ത്രജ്ഞനായ ലിയോനാർഡ് ഡിഗ്ഗസ് കെന്റിലെ ബർഹാമിൽ 1520-ലാണ് ജനിച്ചതെന്നു കരുതുന്നു. വിദ്യാഭ്യാസം, ഔദ്യോഗിക ജീവിതം ഇവയെപ്പറ്റി വ്യക്തമായ രേഖകൾ ലഭ്യമല്ല.\n1 ഗണിതശാസ്ത്ര വിജ്ഞാനം\n3 വധശിക്ഷയിൽ നിന്നു രക്ഷ\nഗണിതശാസ്ത്രമേഖലയിൽ, പ്രാഥമിക ഗണിതത്തിലായിരുന്നു ഡിഗ്ഗസ് കൂടുതൽ ശ്രദ്ധാലുവും ഉത്സുകനുമായിരുന്നത്. പ്രായോഗിക തലത്തിലുള്ള ഗണിതീയാശയങ്ങളിൽ പ്രത്യേക താത്പര്യം പ്രകടിപ്പിച്ചു. സൈനികസംവിധാനത്തിനുതകുന്ന തരത്തിലുള്ള ഗണിതീയാശയങ്ങളും രീതികളും ഇദ്ദേഹം തയ്യാറാക്കിയിട്ടുണ്ട്. സർവേയ്ക്കാവശ്യമായ പല ഉപകരണങ്ങളേയും അവയുടെ പ്രവർത്തനരീതികളേയും കുറിച്ച് ആദ്യമായി വിശദീകരിച്ചത് ഡിഗ്ഗസാണ്. കപ്പൽയാത്ര, പീരങ്കി കൈകാര്യം ചെയ്യുന്നതിന്റെ സാങ്കേതികശാസ്ത്രം എന്നീ മേഖലകളിലാവശ്യമായിട്ടുള്ള ഗണിതശാസ്ത്രവിജ്ഞാനത്തെപ്പറ്റിയും വിശദമായ പഠനം നടത്തിയിട്ടുണ്ട്.\nസർവേയ്ക്കാവശ്യമായ ഒരു പ്രാഥമിക ഗ്രന്ഥമാണ് ഇദ്ദേഹത്തിന്റെ ടെക്റ്റോനിക്കോൺ (1556). കൂടാതെ പാന്റോമെട്രിയയും സർവേ പഠനത്തിനുതകുന്ന ഗ്രന്ഥമാണ്. കപ്പൽയാത്രയ്ക്കാവശ്യമായ നിരവധി കാര്യങ്ങൾ പ്രോഗ്നോസ്റ്റിക്കേഷനിൽ (1555) അടങ്ങിയിരിക്കുന്നു. ഡിഗ്ഗസിന്റെ മകനായ തോമസ് ഡിഗ്ഗസിന്റെ സ്ട്രാറ്റിയോറ്റികോസ് (1579) എന്ന കൃതിയിൽ ലിയോനാർഡ് ഡിഗ്ഗസിന്റെ പീരങ്കി പ്രയോഗത്തെപ്പറ്റിയുള്ള ആശയങ്ങളാണ് പ്രതിപാദിച്ചിട്ടുള്ളത്.\nവധശിക്ഷയിൽ നിന്നു രക്ഷ[തിരുത്തുക]\n1554-ൽ യാട്ട് ലഹളയിൽ പങ്കെടുത്തതിന്റെ പേരിൽ ഇദ്ദേഹത്തെ വധശിക്ഷയ്ക്കു വിധിച്ചു. എന്നാൽ ക്ലിന്റൺ പ്രഭുവിന്റെ സമയോചിതമായ ഇടപെടൽ നിമിത്തം ശിക്ഷ ഇളവു ചെയ്യുകയുണ്ടായി. പ്രോഗ്നോസ്റ്റിക്കേഷൻ ഡിഗ്ഗസ്, ക്ലിന്റൺ പ്രഭുവിന്റെ പേരിലാണ് സമർപ്പിച്ചിട്ടുള്ളത്. ഇംഗ്ലണ്ടിൽവച്ച 1559-ലാണ് ഡിഗ്ഗസ് മരിച്ചതെന്നു കരുതപ്പെടുന്നു.\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിഗ്ഗസ്, ലിയോനാർഡ് (സു. 1520 - സു. 1559) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=ലിയോനാർഡ്_ഡിഗ്ഗസ്&oldid=1766498" എന്ന താളിൽനിന്ന് ശേഖരിച്ചത്


എന്തൊരു ശനിയാണ്; തോറ്റു പോയിട്ടും വിജയിച്ചവരുടെ ശനി\nഎന്തൊരു ശനി! നടന്ന രണ്ട് മാച്ചുകളും ആവേശമായി. തോറ്റു പോയെങ്കിലും പോരാട്ടവീര്യം കൊണ്ട് രണ്ട് ടീമുകൾ ക്രിക്കറ്റ് ചരിത്രത്തിൽ പുതു അദ്ധ്യായം എഴുതിച്ചേർത്തു. അതിലെ രണ്ട് ശ്രദ്ധേയമായ പേരുകളാണ് മുഹമ്മദ് നബിയും കാർലോസ് ബ്രാത്‌വെയ്റ്റും. രണ്ടു പേരും വിജയത്തിനരികെ വെച്ച് തോറ്റു പോയവരാണ്. പക്ഷേ, തോൽവിക്കിടയിലും ക്രിക്കറ്റ് എന്ന ഗെയിമിനെ വിജയിപ്പിച്ച ഇരുവരും വിജയശ്രീലാളിതരുമാണ്.\nഇന്ത്യ-അഫ്ഗാനിസ്ഥാൻ മത്സരത്തിനു മുൻപുള്ള വിശകലനങ്ങളിൽ ഇന്ത്യയുടെ 400 ടീം ടോട്ടലും രോഹിതിൻ്റെ മറ്റൊരു ഡബിൾ സെഞ്ചുറിയുമൊക്കെയായിരുന്നു സംസാരം. കളത്തിൽ കണ്ടത് പക്ഷേ, മറ്റൊന്നാണ്. രോഹിത് ഒരു റൺ മാത്രമെടുത്ത് പുറത്തായി. ഇന്ത്യ 50 ഓവറിൽ നേടിയത് 8 വിക്കറ്റ് നഷ്ടത്തിൽ 224 എന്ന താരതമ്യേന കുറഞ്ഞ സ്കോർ. ലോകോത്തര ബൗളർമാർ അടങ്ങുന്ന ഇന്ത്യ അഫ്ഗാനിസ്ഥാനെ എത്ര റൺസിനു തോൽപിക്കുമെന്നത് മാത്രമായിരുന്നു അറിയേണ്ടിയിരുന്നത്.\nഗുൽബദിൻ നയ്ബും റഹ്മത് ഷായും ഹഷ്മതുല്ല ഷാഹിദിയും അസ്ഗർ അഫ്ഗാനും പൊരുതിയതോടെ കളി ആവേശമായി. 130 റൺസിന്5വിക്കറ്റ് വീഴുമ്പോൾ മുതൽ പിന്നീടങ്ങോട്ട് കണ്ടത് മുഹമ്മദ് നബി എന്ന അഫ്ഗാനിസ്ഥാൻ ക്രിക്കറ്റ് ചരിത്രത്തിലെ ആദ്യ ഇതിഹാസത്തിൻ്റെ പക്വമായ ബാറ്റിംഗായിരുന്നു. കൃത്യമായ ഇടവേളകളിൽ ബൗണ്ടറികൾ കണ്ടെത്തിയും വിക്കറ്റ് വലിച്ചെറിയാതെ അവസാന ഓവറിലേക്ക് കളി നീട്ടുകയും ചെയ്ത നബി 52 റൺസെടുത്ത് അവസാന ഓവറിൽ പുറത്തായെങ്കിലും യുദ്ധ ഭീതിയിൽ കുരുത്ത തങ്ങളുടെ തളരാത്ത പോരാട്ട വീര്യം ലോകത്തിനു കാണിച്ചു കൊടുത്തിട്ടാണ് മടങ്ങിയത്.\nവിജയവഴിയിൽ ഇടക്കു വെച്ച് കാലിടറിയെങ്കിലും തങ്ങൾ ആരെന്ന് അഫ്ഗാനിസ്ഥാൻ ഇന്നലെ തെളിയിച്ചു. കഴിഞ്ഞ മത്സരത്തിൽ ഇംഗ്ലണ്ടിനെതിരെ 50 ഓവറിൽ 397 വഴങ്ങിയ അവർ ഈ മത്സരത്തിൽ പുറത്തെടുത്ത പോരാട്ട വീര്യം തന്നെയാണ് മനോഹരം. മുഹമ്മദ് നബിക്കൊപ്പം ക്രീസിലെത്തിയ ഓരോ ബാറ്റ്സ്മാന്മാരും വിജയം ലക്ഷ്യമാക്കിത്തന്നെയാണ് കളിച്ചത്. ഇന്ത്യൻ സ്പിന്നർമാരെ ബുദ്ധിപൂർവ്വം നേരിട്ടെന്നു മാത്രമല്ല, അവസാന ഓവർ വരെ കളി നീട്ടിയ അവർ ഇന്ത്യയെ നന്നായി പേടിപ്പിക്കുകയും ചെയ്തു. ഏറ്റവുമൊടുവിൽ വിജയിച്ചത് ക്രിക്കറ്റ് തന്നെയാണ്.\nമുഹമ്മദ് നബി അവസാന ഓവറിൽ പുറത്തായത് തന്നെയാണ് കളി മാറ്റിയത്. അതുവരെ ഇന്ത്യയോടൊപ്പം അവർ ഉണ്ടായിരുന്നു. തങ്ങളുടെ സെക്കൻഡ് ഹോമായ ഇന്ത്യയായിരുന്നു ഈ ലോകകപ്പിൽ അവരുടെ പോരാട്ട വീര്യമറിഞ്ഞത്. ഇത്ര നാളും ഈ അഫ്ഗാനിസ്ഥാനെ തീരെ പരിചയമില്ലല്ലോ എന്ന് സങ്കടപ്പെടുകയായിരുന്നു. വിജയ ത്വര ഇതുവരെയും കണ്ടില്ല. പക്ഷേ, ഇന്ന് കണ്ടു.\nഇതാണ് അഫ്ഗാനിഥാൻ. ഇത്ര നാളും കണ്ടത് അവരുടെ പ്രേതമായിരുന്നു. റഹ്മത് ഷായെപ്പോലെ ടെക്നിക്കലി സൗണ്ടായ ബാറ്റ്സ്മാനെയും മുജീബ് റഹ്മാനെപ്പോലെ തലച്ചോർ ഉപയോഗിച്ച് പന്തെറിയുന്ന ബൗളറെയും ഇക്രം അലി ഖില്ലിനെപ്പോലെ പ്രതിഭാധനനായ വിക്കറ്റ് കീപ്പറെയും അവർ ഉത്പാദിപ്പിക്കുന്നുണ്ട്. യുദ്ധം കവർന്നെടുത്ത ബാല്യങ്ങൾ ഇനിയും ബാറ്റെടുക്കും. രക്തക്കറ പുരണ്ട മരുപ്രദേശങ്ങളിലൂടെ ഇനിയുമവർ തുകൽപ്പന്തുമായി പായും. അവർക്ക് തോൽക്കാൻ കഴിയില്ല.\nആദ്യ മത്സരം മനസാന്നിധ്യത്തിൻ്റെയും പ്രതിരോധത്തിൻ്റെയും ഏടുകൾ സമ്മാനിച്ചുവെങ്കിൽ രണ്ടാമത്തെ മത്സരം വന്യമായ കരുത്തിൻ്റെയും ധൈര്യത്തിൻ്റെയും ഉദാഹരണമായിരുന്നു. കെയിൻ വില്ല്യംസൺ എന്ന ആധുനിക ക്രിക്കറ്റിലെ കാല്പനികനായ ബാറ്റ്സ്മാൻ തൻ്റെ ബാറ്റിംഗ് സൗന്ദര്യം വീണ്ടുമൊരു വട്ടം കൂടി പുറത്തെടുത്തപ്പോൾ ന്യൂസിലൻഡ് തങ്ങളുടെ ഇന്നിംഗ്സ് അവസാനിപ്പിച്ചത് 291/8 എന്ന കൂറ്റൻ സ്കോറിൽ. ഷായ് ഹോപ്പും പൂരനും ഓരോ റൺസ് മാത്രമെടുത്ത് പുറത്തായെങ്കിലും യൂണിവേഴ്സ് ബോസ് ക്രിസ് ഗെയിലും യുവ സെൻസേഷൻ ഷിംറോൺ ഹെട്‌മെയറും ചേർന്ന് വിൻഡീസിൻ്റെ കൈപിടിച്ചു. 122 റൺസിൻ്റെ മൂന്നാം വിക്കറ്റ് കൂട്ടുകെട്ടിനു ശേഷം ഇരുവരും വേർപിരിഞ്ഞതിനു ശേഷം ഒരു കൂട്ടത്തകർച്ച. ഹെട്‌മെയർ 54 റൺസെടുത്തും ഗെയിൽ 87 റൺസെടുത്തും പുറത്തായി.\nക്രിസ് ഗെയിൽ പുറത്താവുമ്പോൾ 24 ഓവറിൽ 152/5 എന്ന നിലയിലായിരുന്നു വിൻഡീസ്. അവിടെ നിന്നാണ് കാർലോസ് ബ്രാത്‌വെയ്റ്റ് തുടങ്ങിയത്. 163/6, 164/7 എന്നിങ്ങനെ വിൻഡീസ് ചീട്ടുകൊട്ടാരം പോലെ തകർന്നു. ബ്രാത്‌വെയ്റ്റ് വാലറ്റത്തെ കൂട്ടുപിടിച്ചു. എട്ടാം വിക്കറ്റിൽ കെമാർ റോച്ചുമായി 47 റൺസും ഒൻപതാം വിക്കറ്റിൽ ഷെൽഡൻ കോട്രലുമായി 34 റൺസും അയാൾ കൂട്ടിച്ചേർത്തു. ഇതിനിടയിൽ 52 പന്തുകളിൽ നിന്ന് അയാൾ തൻ്റെ അർദ്ധസെഞ്ചുറി കുറിച്ചിരുന്നു. 245 റൺസിന് ഒൻപതാം വിക്കറ്റ് വീഴുമ്പോൾ വിൻഡീസിന് ജയത്തിലേക്ക് 47 റൺസ് ദൂരമുണ്ടായിരുന്നു. അവശേഷിക്കുന്നത്5ഓവറുകളും. പത്താമൻ ഒഷേൻ തോമസിനെ കാഴ്ചക്കാരനാക്കി പിന്നീട് ബ്രാത്‌വെയ്റ്റ് നടത്തിയത് കരീബിയൻ കരുത്തിൻ്റെ ഒരു എക്സിബിഷനായിരുന്നു.\nബെൻ സ്റ്റോക്സിനെതിരെ നാലു സിക്സ് പായിച്ച് വിൻഡീസിന് ടി-20 കിരീടം സമ്മാനിച്ച ഒരു അൺബിലീവബിൾ ഇന്നിംഗ്സിനു ശേഷം നിശബ്ദമായിരുന്ന ബ്രാത്‌വെയ്റ്റിൻ്റെ വില്ലോ ഇന്നലെ വീണ്ടും അട്ടഹസിച്ചു. വിൻഡീസിനെ അയാൾ വിജയത്തിന്5റൺസകലെ വരെ എത്തിച്ചു. 82 പന്തുകളിൽ 101 റൺസ് നേടിയ ബ്രാത്‌വെയ്റ്റ് 49ആം ഓവറിലെ അഞ്ചാം പന്തു വരെ വിൻഡീസിനെ വിജയത്തിനരികെ നിർത്തി. വാലറ്റത്തെ കൂട്ടുപിടിച്ച് അയാൾ നടത്തിയ മാസ്റ്റർ ക്ലാസ് ലോകകപ്പ് ചരിത്രങ്ങളിൽ തന്നെ ഏറ്റവും വിലപിടിപ്പുള്ള ഇന്നിംഗ്സുകളിലൊന്നായി നിൽക്കും.\nഇയാൻ ബിഷപ്പിന് കമന്ററി ബോക്സിൽ ശബ്ദം നഷ്ടപ്പെട്ടിരുന്നു. ‘കാർലോസ് ബ്രാത്‌വെയ്റ്റ്, ഫസ്റ്റ് ഇന്റർനാഷണൽ ഹണ്ഡ്രഡ്. വാട്ട് എ ടൈം ടു കീപ് ദ ഡ്രീം അലൈവ്’. മുൻപ് ഇംഗ്ലണ്ടിനെതിരെ അവസാന ഓവറിൽ നാലു സിക്സറടിച്ച് ബ്രാത്‌വെയ്റ്റ് വിൻഡീസിനെ ലോക ചാമ്പ്യന്മാരാക്കുമ്പോഴും കമൻ്ററി ബോക്സിൽ ഇയാൻ ബിഷപ്പായിരുന്നു. ‘കാർലോസ് ബ്രാത്‌വെയ്റ്റ്, റിമംബർ ദ നേം’\nകമന്ററി ബോക്സിലിരുന്ന് ആർത്തലയ്ക്കുമ്പോൾ അയാൾ വിൻഡീസ് ക്രിക്കറ്റിന്റെ സമ്പന്നമായ ഭൂതകാലം ഓർത്തിരുന്നിരിക്കണം. ട്രിനിഡാഡിലും ജമൈക്കയിലുമൊക്കെ പാഞ്ഞു നടന്ന് ബ്രൂട്ട് പവറു കൊണ്ട് മത്സര ഗതി മാറ്റിമറിക്കുന്ന വിൻഡീസ് ക്രിക്കറ്റർമാരുടെ വന്യമായ സൗന്ദര്യത്തിന്റെ ചന്തം അയാൾ വീണ്ടും ഓർത്തെടുത്തിട്ടുണ്ടാവണം.\nആ പന്ത്, ആ പന്ത് വായുവിലുയർന്നു പൊങ്ങുമ്പോൾ എനിക്ക് രവി ശാസ്ത്രിയെയാണ് ഓർമ്മ വന്നത്. 2011 ലോകകപ്പ് ഫൈനലിലെ ധോണിയുടെ അവസാനത്തെ സിക്സ്. പന്ത് വായുവിലുയർന്ന് ഫീൽഡ് ക്ലിയർ ചെയ്യുമെന്നുറപ്പാകുന്നതു വരെ അയാൾ നിശബ്ദനായിരുന്നു. എന്നിട്ടാണ് ഒരിക്കലും മറക്കാത്ത, ‘ധോണീ, ഫിനിഷസ് തിംഗ്സ് ഓഫ് ഇൻ സ്റ്റൈൽ’ എന്ന കമന്ററി പറയാൻ ആരംഭിച്ചത്. അത് ക്യാച്ചാവുമോ എന്ന ഭയപ്പാട് അയാൾക്കുണ്ടായിരുന്നിരിക്കണം.\nബിഷപ്പും ഇന്ന് പന്തുയർന്നു പൊങ്ങിയപ്പോൾ നിശബ്ദനായിരുന്നു. പിന്നീടാണ് തന്റെ ടീം,5റൺസകലെ വെച്ച് തോറ്റു പോകുന്ന പോരാട്ടത്തിന്റെ കഥ അയാൾ പറയാൻ തുടങ്ങിയത്. ‘ഡൗൺ ദ ഗ്രൗണ്ട്, ബട്ട്..’\nനബിയെപ്പോലെ ബ്രാത്‌വെയ്റ്റും തോറ്റു പോയവനാണ്. വിജയിക്കാൻ6റൺസും ഒരു മുഴുവൻ ഓവറും ബാക്കിയുള്ളപ്പോൾ ഗ്ലോറി ഷോട്ടിനു ശ്രമിച്ച് പുറത്തായ അയാളെ വേണമെങ്കിൽ കമ്പോഷർ കാണിച്ചില്ലെന്നു പറഞ്ഞ് ക്രൂശിക്കാം. പക്ഷേ, വിൻഡീസ് പൂർണ്ണമായും കൈവിട്ട മത്സരം അയാൾ അവിടെ വരെയെത്തിച്ചു. ആ പന്തിൽ ഒരു സിംഗിളിട്ട് അവസാന ഓവറിൽ വിജയിക്കാൻ ശ്രമിച്ചിരുന്നെങ്കിൽ ഒരുപക്ഷേ, അയാൾ വിജയശ്രീലാളിതനായി, ഒരു ഹീറോയായി ഓൾഡ് ട്രാഫോർഡിൽ തലയുയർത്തി നിന്നേനെ. പക്ഷേ, സാധിച്ചില്ല.\nഎന്തൊക്കെ ഓർമ്മകളാണ്! ഇന്നത്തെ പോരാട്ടവീര്യം സ്ഫുരിക്കുന്ന രണ്ട് ഇന്നിംഗ്സുകളും തോല്വിയിൽ അവസാനിച്ചു. ഏറ്റവുമൊടുവിൽ ക്രിക്കറ്റ് വിജയിച്ചു. ഇന്നത്തെ പോരാട്ടവീര്യം സ്ഫുരിക്കുന്ന രണ്ട് ഇന്നിംഗ്സുകളും തോൽവിയിൽ അവസാനിച്ചു. ഏറ്റവുമൊടുവിൽ ക്രിക്കറ്റ് വിജയിച്ചു. ബ്രാത്‌വെയ്റ്റിനും വിൻഡീസിനും നബിക്കും അഫ്ഗാനിസ്ഥാനും തലയുയർത്താം. എന്തൊരു മാച്ച്, എന്തൊരു ഇന്നിംഗ്സ്!


തിരിച്ചുവരവിന് ഒരുങ്ങി സിനിമാ മേഖല; ദിപാവലി തിയേറ്റര് റിലീസിനൊരുങ്ങി അഡല്‍റ്റ് കോമഡി ഇരണ്ടാം കുത്തും, ബിസ്‌കോതും\nHome LATEST NEWS തിരിച്ചുവരവിന് ഒരുങ്ങി സിനിമാ മേഖല; ദിപാവലി തിയേറ്റര് റിലീസിനൊരുങ്ങി അഡല്‍റ്റ് കോമഡി ഇരണ്ടാം...\nകൊവിഡ് ഉയര്‍ത്തിയ ഭീഷണികളെ അതിജീവിച്ച് തിരിച്ചുവരവിന് ഒരുങ്ങി തമിഴ് സിനിമാ മേഖല. തിയേറ്ററുകള് തുറന്നതോടെ റിലീസിന് ചിത്രങ്ങള് ഒരുങ്ങുകയാണ്.\nദീപാവലിയോട് അനുബന്ധിച്ച് രണ്ട് ചിത്രങ്ങളാണ് റിലീസിനൊരുങ്ങിയിരിക്കുന്നത്. സന്തോഷ് ജയകുമാര് ഒരുക്കുന്ന അഡല്‍റ്റ് കോമഡി ചിത്രം ഇരണ്ടാം കുത്തും സന്താനം നായകനാകുന്ന ബിസ്‌കോതുമാണ് റിലീസിനൊരുങ്ങിയിരിക്കുന്നത്.\nരവി മരിയ, ചാംസ്, ഡാനിയല് ആനി, ശാലു ശാമു, മീനല്, ഹരിഷ്മ, ആത്രികി, മൊട്ട രാജേന്ദ്രന് തുടങ്ങി നിരവധി താരങ്ങളാണ് ഇരണ്ടാം കുത്തില് അഭിനയിക്കുന്നത്. ഇരുട്ട് അറയില് മുരട്ട്കുത്ത് എന്ന ചിത്രത്തിന്റെ രണ്ടാം ഭാഗമാണിത്.\nആര്.കണ്ണനാണ് സന്താനം ചിത്രം ബിസ്‌കോതിന്റെ സംവിധായകനും രചയിതാവും.താരാ അലിഷാ പെരിയും, മിസ്സ് കര്‍ണാടക സ്വാതി മുപ്പാലയുമാണ് ‘ ബിസ്‌കോത്തി’ലെ നായികമാര്.\nകഴിഞ്ഞ ദിവസമാണ് തമിഴ്‌നാട്ടില് തിയേറ്ററുകള് തുറന്നത്. വിജയ്യുടെ ബിഗില്, ധാരാള പ്രഭു, ഇരുട്ട് അറയില് മുരട്ട് കുത്ത്, ഓ മൈ കടവുളേ, കണ്ണും കണ്ണും കൊള്ളൈയടിത്താല് എന്നീ അഞ്ച് സിനിമകള് തമിഴ്നാട്ടില് റീ-റിലീസ് ചെയ്തിരുന്നു.\nPrevious articleഎം.സി കമറുദ്ദീന് എംഎല്‍എയുടെ ജാമ്യാപേക്ഷയിൽ കോടതി ഇന്ന് വിധി പറയും\nNext articleതാമരശ്ശേരി ചുരത്തിൽ അജ്ഞാത മൃതദേഹം\nആര്‍ക്കെങ്കിലും ഇതുപോലെയുളള എന്തെങ്കിലും ബുദ്ധിമുട്ടുകള് ഉണ്ട് എങ്കില് എന്റെ ഇന്‍ബോക്സില് ഒരു മെസേജ് അയക്കൂ, ഞാന് സംസാരിക്കാം; സ്ത്രീധന...\nതമിഴ്നാട്ടില് പുതുതായി 74 പേര്‍ക്കും കര്‍ണാടകയില് 16 പേര്‍ക്കും കോവിഡ്\nസെക്കന്ദരാബാദില് ഓടുന്ന ട്രെയിന് സ്‌ഫോടനത്തില് തകര്‍ക്കാനുള്ള ഭീകരരുടെ ശ്രമം പാളിയത് മിനിറ്റുകളുടെ വ്യത്യാസത്തില്; പാഴ്‌സലായി ട്രെയിനില് കയറ്റിയ...


ടോക്യോ ഒളിമ്പിക്സ്: വനിതാ ഹോക്കിയിൽ ഇന്ത്യക്ക് മൂന്നാം തോൽവി; പിവി സിന്ധു പ്രീക്വാർട്ടറിൽ കടന്നു - Keralabhooshanam Daily ടോക്യോ ഒളിമ്പിക്സ്: വനിതാ ഹോക്കിയിൽ ഇന്ത്യക്ക് മൂന്നാം തോൽവി; പിവി സിന്ധു പ്രീക്വാർട്ടറിൽ കടന്നു\nHome/SPORTS/ടോക്യോ ഒളിമ്പിക്സ്: വനിതാ ഹോക്കിയിൽ ഇന്ത്യക്ക് മൂന്നാം തോൽവി; പിവി സിന്ധു പ്രീക്വാർട്ടറിൽ കടന്നു\nടോക്യോ ഒളിമ്പിക്സ്: വനിതാ ഹോക്കിയിൽ ഇന്ത്യക്ക് മൂന്നാം തോൽവി; പിവി സിന്ധു പ്രീക്വാർട്ടറിൽ കടന്നു\nടോക്യോ ഒളിമ്പിക്സ് വനിതാ ഹോക്കിയിൽ ഇന്ത്യക്ക് തുടർച്ചയായ മൂന്നാം തോൽവി. പൂൾ എയിൽ നടന്ന മത്സരത്തിൽ നിലവിലെ ചാമ്പ്യന്മാരായ ഗ്രേറ്റ് ബ്രിട്ടണോട് ഒന്നിനെതിരെ നാല് ഗോളുകൾക്കാണ് ഇന്ത്യയുടെ തോൽവി. ഹന്ന മാർട്ടിൻ ഇരട്ട ഗോൾ നേടിയപ്പോൾ ഷോന മക്കാലിൻ, ഗ്രേസ് ബാൾഡ്സൺ എന്നിവരും ബ്രിട്ടണു വേണ്ടി സ്കോർ ചെയ്തു. പെനൽറ്റി കോർണറിൽ നിന്ന് ഷർമിള ദേവിയാണ് ഇന്ത്യയുടെ ആശ്വാസ ഗോൾ നേടിയത്.\nകൊച്ചിയില് ആറു വയസുകാരിക്ക് പിതാവിന്റെ ക്രൂരമര്‍ദ്ദനം


കനത്ത പോലീസ് കാവലില് മുഖ്യമന്ത്രിയുടെ ജനസമ്പര്‍ക്ക പരിപാടി തുടങ്ങി•ഇ വാർത്ത | evartha\nevartha Desk October 17, 2013, 11:25 pm October 17, 2013\nസംസ്ഥാനത്ത് മുഖ്യമന്ത്രി ഉമ്മന് ചാണ്ടിയുടെ രണ്ടാംഘട്ട ജനസമ്പര്‍ക്ക പരിപാടി തിരുവനന്തപുരം സെന്‍ട്രല് സ്റ്റേഡിയത്തില് തുടങ്ങി. മുഖ്യമന്ത്രിയെ തടയുമെന്ന് എല്‍ഡിഎഫ് പ്രഖ്യാപിച്ചിരിക്കുന്നതിനാല് കനത്ത സുരക്ഷയാണ് പോലീസ് ഒരുക്കിയിരുന്നത്. തലസ്ഥാന നഗരം മുഴുവന് പോലീസ് നിരീക്ഷണത്തിലാണ്. മുഖ്യമന്ത്രിയെ തടയാന് നഗരത്തിലെ വിവിധ സ്ഥലങ്ങളില് എത്തിയ എല്‍ഡിഎഫ് നേതാക്കളെയും പ്രവര്‍ത്തകരെയും പോലീസ് തടഞ്ഞു. എംഎല്‍എമാരായ വി.ശിവന്‍കുട്ടി, കോലിയക്കോട് കൃഷ്ണന്‍നായര്, എ.സമ്പത്ത് എംപി തുടങ്ങിയ നേതാക്കളെ പോലീസ് അറസ്റ്റ് ചെയ്തു നീക്കി. ഇതിനിടെ ദേഹാസ്വാസ്ഥ്യം അനുഭവപ്പെട്ട കോലിയക്കോട് കൃഷ്ണന്‍നായരെ പോലീസ് ആശുപത്രിയിലേക്ക് മാറ്റി.\nരാവിലെ 8.30 ഓടെ മുഖ്യമന്ത്രി സെക്രട്ടറിയേറ്റിലെത്തിയിരുന്നു. തുടര്‍ന്ന് മന്ത്രിമാരായ കെ.സി.ജോസഫ്, വി.എസ്.ശിവകുമാര്, ശശി തരൂര് എംപി, മറ്റ് ഉദ്യോഗസ്ഥര് എന്നിവരോടൊപ്പമാണ് മുഖ്യമന്ത്രി സെന്‍ട്രല് സ്റ്റേഡിയത്തിലെത്തിയത്. ജനസമ്പര്‍ക്ക പരിപാടി നടത്തുന്ന സെന്‍ട്രല് സ്റ്റേഡിയത്തിന് പരിസരത്ത് കനത്ത പോലീസ് കാവലാണ് ഏര്‍പ്പെടുത്തിയിരിക്കുന്നത്. പരാതികളുമായി മുഖ്യമന്ത്രിയെ കാണാനെത്തിയവരെ പരിശോധിച്ച ശേഷം മാത്രമാണ് സ്റ്റേഡിയത്തിനുള്ളിലേക്കു കടത്തിവിട്ടത്.


എറണാകുളത്ത് 6000ലേറെ രോഗികൾ, മലപ്പുറത്ത് 5000ത്തിന് മുകളിൽ; ജില്ല തിരിച്ചുള്ള കണക്ക് - Samakalika Malayalam\nഎറണാകുളത്ത് 6000ലേറെ രോഗികൾ, മലപ്പുറത്ത് 5000ത്തിന് മുകളിൽ; ജില്ല തിരിച്ചുള്ള കണക്ക്\nBy സമകാലിക മലയാളം ഡെസ്‌ക് | Published: 12th May 2021 05:42 PM |\nLast Updated: 12th May 2021 05:44 PM | A+A A- |\nതിരുവനന്തപുരം: സംസ്ഥാനത്ത് ഇന്നും കൂടുതൽ കോവിഡ് കേസുകൾ എറണാകുളം ജില്ലയിൽ. 6410 പേർക്കാണ് ജില്ലയിൽ ഇന്ന് വൈറസ് ബാധ സ്ഥിരീകരിച്ചത്. മലപ്പുറത്ത് 5388 കേസുകൾ ഇന്ന് റിപ്പോർട്ട് ചെയ്തു. കോഴിക്കോട് 4418 പേർക്കും തിരുവനന്തപുരം 4284 പേർക്കും രോഗം സ്ഥിരീകരിച്ചു.\nതൃശൂർ 3994, പാലക്കാട് 3520, കൊല്ലം 3350, കോട്ടയം 2904, ആലപ്പുഴ 2601, കണ്ണൂർ 2346, പത്തനംതിട്ട 1339, ഇടുക്കി 1305, കാസർഗോഡ് 969, വയനാട് 701 എന്നിങ്ങനേയാണ് മറ്റു ജില്ലകളിൽ ഇന്ന് രോഗ ബാധ സ്ഥിരീകരിച്ചത്. ഇന്ന് രോഗം സ്ഥിരീകരിച്ചവരിൽ 241 പേർ സംസ്ഥാനത്തിന് പുറത്ത് നിന്നും വന്നവരാണ്. 40,133 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 3010 പേരുടെ സമ്പർക്ക ഉറവിടം വ്യക്തമല്ല. കഴിഞ്ഞ 24 മണിക്കൂറിനിടെ 1,46,320 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 29.75 ആണ്.\nകഴിഞ്ഞ ദിവസങ്ങളിലുണ്ടായ 95 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 6053 ആയി. 145 ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 34,600 പേർ രോഗമുക്തി നേടി. ഇതോടെ 4,32,789 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 15,71,738 പേർ ഇതുവരെ കോവിഡിൽ നിന്നും മുക്തി നേടി. സംസ്ഥാനത്തെ വിവിധ ജില്ലകളിലായി 10,01,647 പേരാണ് ഇപ്പോൾ നിരീക്ഷണത്തിലുള്ളത്.\ncovid cases in kerala kerala covid update kerala covid cases Latest Kerala news Kerala news Kerala varthakal സമകാലിക മലയാളം കേരള വാർത്തകൾ ഇന്നത്തെ കേരള വാർത്തകൾ COVID UPDATE കോവിഡ് വാര്‍ത്തകള് Coronavirus infection


ഇറാഖില് ജിഹാദികളാകാന് 30 ഐറിഷ് മുസ്ലീം ചെറുപ്പക്കാരുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഇറാഖില് ജിഹാദികളാകാന് 30 ഐറിഷ് മുസ്ലീം ചെറുപ്പക്കാരും\n: സ്വന്തം ലേഖകന് in My City, കില്‍ഡയര് on August 22, 2014\nഡബ്ലിന്: ഇറാഖിലും സിറിയയിലും ജിഹാദികളാകാന് ഐറിഷ് മുസ്ലീങ്ങളും. അയര്‍ലണ്ടില് നിന്നുള്ള 30 ഓളം പേര് ജിഹാദികളാകാന് ഇറാഖിലേക്ക് പോയതായാണ് റിപ്പോര്‍ട്ട്. ഗാര്‍ഡയുടെ ഇന്റലിജന്‍സ് വിഭാഗമാണ് ഈ റിപ്പോര്‍ട്ട് പുറത്ത് വിട്ടത്. തുടര്‍ച്ചയായ നിരീക്ഷണത്തിലൂടെയാണ് ഐറിഷ് ജിഹാദികളുടെ നീക്കം മനസിലായതെന്ന് ഗാര്‍ഡ വ്യക്തമാക്കി.കൂടാതെ അന്താരാഷ്ട്ര പോലീസ് ഏജന്‍സികളും ഇവരെ നിരീക്ഷിക്കുന്നുണ്ട്. ഇറാഖും സിറിയയും ഉള്‍പ്പെടെയുള്ള സംഘര്‍ഷ ബാധിത പ്രദേശങ്ങളില് നിന്ന് സംഘം മടങ്ങി എത്തിയാല് അയര്‍ലണ്ടിലും സംഘര്‍ഷം ഉണ്ടായേക്കുമെന്ന് രഹസ്യാന്വേഷണ വിഭാഗം മുന്നറിയിപ്പ് നല്‍കുന്നു. ഈ പശ്ചാത്തലത്തില് ഗാര്‍ഡ നിരീക്ഷണം ശക്തമാക്കി.\nഐറിഷ് മുസ്ലീങ്ങളില് നിന്ന് ചെറുപ്പക്കാരെ തീവ്രവാദ പ്രവര്‍ത്തനങ്ങളിലേക്ക് ആകര്‍ഷിക്കാന് ജിഹാദികള് ശ്രമിക്കുന്നുണ്ടോ എന്നും ഗാര്‍ഡ അന്വേഷിച്ചു വരുന്നു. എന്നാല് മറ്റ് യൂറോപ്യന് രാജ്യങ്ങളുമായി താരതമ്യം ചെയ്താല് അയര്‍ലണ്ടില് തീവ്രവാദ ഭീഷണി താരതമ്യേന കുറവാണെന്നാണ് റിപ്പോര്‍ട്ട്. യൂറോപ്പില് ബ്രിട്ടനില് നിന്നും നിരവധി ചെറുപ്പക്കാര് ജിഹാദികളാകാന് ഇറാഖിലേക്ക് പോയിട്ടുണ്ട്. ഇതിനിടെ ഐറിഷ് ജിഹാദികളില് മൂന്ന് പേര് കൊല്ലപ്പെട്ടതായും റിപ്പോര്‍ട്ടുണ്ട്. ഇതില് ഒരാള് 16 വയസുകാരനായ ഒരു ബാലനാണ്.\nകഴിഞ്ഞ ദിവസം അമേരിക്കന് പത്രപ്രവര്‍ത്തകനെ തലയറുത്ത് കൊന്ന സംഭവത്തില് വീഡിയോയില് പ്രത്യക്ഷപ്പെടുന്ന തീവ്രവാദി ബ്രിട്ടീഷ് ആക്‌സന്റിലാണ് സംസാരിച്ചിരുന്നത്. ഇയാള്‍ക്കെതിരെ ബ്രിട്ടനും അന്വേഷണം പ്രഖ്യാപിച്ചിട്ടുണ്ട്. യൂറോപ്പില് നിന്നുള്ള 2000 പേരെങ്കിലും സിറിയയിലും ഇറാഖിലും ജിഹാദികളായി പ്രവര്‍ത്തിക്കുന്നുണ്ടെന്നാണ് റിപ്പോര്‍ട്ട്.


നാദ ചുഴലിക്കാറ്റ് തമിഴ്നാട് തീരത്ത്; പുതുച്ചേരിയിൽ കനത്ത മഴ; കേരളത്തിലും മഴയ്ക്ക് സാധ്യത\nMon Jul 16 2018 14:08:44 GMT+0530 (IST)\nNarada Desk| Updated On: 2016-12-02 03:10:18.0 | Location :\nകാറ്റ് തമിഴ്നാട് തീരത്തെത്തിയതോടെ പുതുച്ചേരിയിലും പരിസര പ്രദേശങ്ങളിലും കനത്ത മഴയാണ് അനുഭവപ്പെടുന്നത്. വരും ദിവസങ്ങളിൽ സംസ്ഥാനത്തിന്റെ വിവിധ ഭാഗങ്ങളിൽ കനത്ത മഴ പെയ്യാൻ സാധ്യതയുണ്ട്. കൂടല്ലൂർ, പുതുച്ചേരി, നാഗപട്ടണം എന്നിവിടങ്ങളിൽ നാലു സെന്റീമീറ്റർ മഴ രേഖപ്പെടുത്തി\nചെന്നൈ: നാദ ചുഴലിക്കാറ്റ് തമിഴ്നാട് തീരത്തെത്തിയതോടെ സംസ്ഥാനത്തിന്റെ വിവിധ ഭാഗങ്ങളിൽ പരക്കെ മഴ പെയ്യാൻ സാധ്യത. ബംഗാൾ ഉൾക്കടലിൽ രൂപം കൊണ്ട ചുഴലിക്കാറ്റ് ശക്തികുറഞ്ഞാണ് പുതുച്ചേരി തീരത്തെത്തിയത്. അതുകൊണ്ടു തന്നെ നാശനഷ്ടമുണ്ടാകാനുള്ള സാധ്യത കുറവാണെന്നു കാലാവസ്ഥാ നിരീക്ഷണ കേന്ദ്രം അറിയിച്ചു.\nകാറ്റ് തമിഴ്നാട് തീരത്തെത്തിയതോടെ പുതുച്ചേരിയിലും പരിസര പ്രദേശങ്ങളിലും കനത്ത മഴയാണ് അനുഭവപ്പെടുന്നത്. വരും ദിവസങ്ങളിൽ സംസ്ഥാനത്തിന്റെ വിവിധ ഭാഗങ്ങളിൽ കനത്ത മഴ പെയ്യാൻ സാധ്യതയുണ്ട്. കൂടല്ലൂർ, പുതുച്ചേരി, നാഗപട്ടണം എന്നിവിടങ്ങളിൽ നാലു സെന്റീമീറ്റർ മഴ രേഖപ്പെടുത്തി.\nനാദ ന്യൂനമർദമായി മാറുന്നതോടെ കേരള , കർണാടക തീരത്തും മഴയ്ക്കും മൂടൽ മഞ്ഞിനും സാധ്യതയുണ്ടെന്നു കാലാവാസ്ഥാ നിരീക്ഷണ കേന്ദ്രം അറിയിച്ചു.\nനാദ ചുഴലിക്കാറ്റ് മുന്നറിയിപ്പു വന്നതു മുതൽ അടിയന്തര സാഹചര്യം നേരിടാൻ പ്രത്യേക സജ്ജീകരണങ്ങൾ ഒരുക്കിയിട്ടുണ്ട്.\nപുതുച്ചേരിയില് നിന്നും 20 കിലോമീറ്റര് ദൂരെയുള്ള കൂടല്ലൂരില് ദുരന്തനിവാരണ സേനയെ വിന്യസിച്ചു. പല സ്‌കൂളുകളും ദുരിതാശ്വാസ ക്യാമ്പുകളായി മാറ്റിയിട്ടുണ്ട്. കൂടല്ലൂരിലെ താഴ്‌ന പ്രദേശങ്ങളില് താമസിക്കുന്നവരെ ദുരിതാശ്വാസ ക്യാമ്പുകളിലേക്ക് മാറ്റിപ്പാര്‍പ്പിച്ചു. അടിയന്തര സാഹചര്യം നേരിടാന് നാവിക സേന രണ്ട് കപ്പലുകള് സജ്ജമാക്കിയിട്ടുണ്ട്.


ദേശീയ ചലച്ചിത്ര പുരസ്‌കാര പ്രഖ്യാപനം ഇന്ന്; മികച്ച നടിക്കുള്ള പുരസ്‌കാരം അന്തരിച്ച നടി ശ്രീദേവിക്കെന്ന് സൂചന; മികച്ച സഹനടനാകാന് ഒരുങ്ങി ഫഹദ് | The Indian Telegram\nദേശീയ ചലച്ചിത്ര പുരസ്‌കാര പ്രഖ്യാപനം ഇന്ന്; മികച്ച നടിക്കുള്ള പുരസ്‌കാരം അന്തരിച്ച നടി ശ്രീദേവിക്കെന്ന് സൂചന; മികച്ച സഹനടനാകാന് ഒരുങ്ങി ഫഹദ്\nഅറുപത്തിയഞ്ചാമത് ദേശീയ പുരസ്‌കാര പ്രഖ്യാപനം ഇന്ന്. സംവിധായകന് ശേഖര് കപൂര് അടങ്ങിയ സമിതിയാണ് പുരസ്‌കാരം നിര്‍ണയിക്കുന്നത്. മികച്ച സഹനടനുള്ള പുരസ്‌കാരം തൊണ്ടിമുതലും ദൃക്‌സാക്ഷിയും എന്ന സിനിമയ്ക്ക് വേണ്ടി ഫഹദ് ഫാസില് നേടുമെന്നാണ് സൂചന. മികച്ച നടി അന്തരിച്ച നടി ശ്രീദേവിയാണെന്നും സൂചനയുണ്ട്.\nജയരാജ് മികച്ച സംവിധായകനെന്നും ജനപ്രിയ ചിത്രം ബാഹുബലിയാണെന്നും റിപ്പോര്‍ട്ടുകള് പറയുന്നു.\nമലയാളത്തില് നിന്ന് പതിനഞ്ച് ചിത്രങ്ങളാണ് അറുപത്തിയഞ്ചാമത് ദേശീയ ചലചിത്രപുരസ്കാരത്തിനായുള്ള അന്തിമപട്ടികയിലിടം നേടിയത്. തൊണ്ടിമുതലും ദൃക്സാക്ഷിയും, ഭയാനകം, ഈ.മ.യൗ, ആളൊരുക്കം, ഒറ്റമുറിവെളിച്ചം, ടേക്ക് ഓഫ് തുടങ്ങിയ ചിത്രങ്ങള് അന്തിമ പട്ടികയിലിടം പിടിച്ചു.\nതൊണ്ടിമുതലും ദൃക്സാക്ഷിയും എന്ന സിനിമയിലെ ഫഹദ് ഫാസിലിന്‍റെ അഭിനയമികവ് ദേശീയപുരസ്കാര ജൂറിയെ സ്വാധീനിച്ചതായാണ് സൂചന. കുട്ടനാടന് പശ്ചാത്തലത്തില് ജയരാജ് ഒരുക്കിയ ഭയാനകം, ദിലീഷ് പോത്തന് ഒരുക്കിയ തൊണ്ടിമുതലും ദൃക്സാക്ഷിയും എന്നീ ചിത്രങ്ങള് അസാധാരണ മികവുപുലര്‍ത്തിയെന്ന വിലയിരുത്തലുണ്ടായെന്നും സൂചനയുണ്ട്.\nപതിനൊന്നംഗ ജൂറിയില് തിരക്കഥാകൃത്ത് ഇംതിയാസ് ഹുസൈന് ഉള്‍പ്പെട്ട പാനലാണ് മലയാള ചിത്രങ്ങള് തിരഞ്ഞെടുത്തത്. ഗാനരചയിതാവ് മെഹ്ബൂബ്, നടി ഗൗതമി, കന്നഡ സംവിധായകന് പി.ശേഷാദ്രി, സംവിധായകന് രാഹുല് റവെയ്ല് എന്നിവരാണ് അഞ്ച് റീജണല് പാനലുകളുടെ അധ്യക്ഷര്. പതിനൊന്നരയ്ക്ക് ഡല്‍ഹി ശാസ്ത്രിഭവനില് വച്ചാണ് പുരസ്കാരങ്ങള് പ്രഖ്യാപിക്കുന്നത്.\nതമിഴില്‍നിന്ന് അരുവി, ആറം, തരമണി തുടങ്ങിയ ചിത്രങ്ങളും മത്സരിക്കുന്നു. ഹിന്ദിചിത്രങ്ങള് കടുത്ത മത്സരമുയര്‍ത്തുന്നുണ്ട്. അന്തരിച്ച ശ്രീദേവി അവസാനമഭിനയിച്ച മാം, ആമിര്‍ഖാന്റെ സീക്രട്ട് സൂപ്പര്‍സ്റ്റാര്, ന്യൂട്ടന്, ഹിന്ദി മീഡിയം, അമിതാഭ് ബച്ചന് തിളങ്ങിയ സര്‍ക്കാര് 3, വിവാദ ചിത്രം ലിപ്സ്റ്റിക് അണ്ടര് മൈ ബുര്‍ഖ, മധുര് ഭണ്ഡാര്‍കറുടെ ഇന്ദു സര്‍ക്കാര് എന്നീ ചിത്രങ്ങള് പ്രതീക്ഷയിലാണ്.\nജനപ്രിയ ചിത്രത്തിനുള്ള പുരസ്‌കാരത്തിന് ബാഹുബലി2കണ്‍ക്ലൂഷന്, സര്‍ക്കാര്3എന്നീ ചിത്രങ്ങള് തമ്മിലാണ് മത്സരം.\nRead more on: national award\n65ാമത് ദേശീയ പുരസ്‌കാര ജൂറി അധ്യക്ഷനായി ശേഖര് കപൂറിനെ നിയമിച്ചു\nമമ്മൂട്ടിയുടെ അബേദ്കര് സിനിമ പ്രദര്‍ശിപ്പിക്കണമെന്ന് കേരള ദളിത് പാന്തേഴ്‌സ് സംഘടന\nഇത്തവണ മമ്മൂട്ടിയിലൂടെ തമിഴ്‌നാടിന് ദേശീയ അവാര്‍ഡ് ലഭിക്കും; മമ്മൂട്ടിയെ പുകഴ്ത്തി ശരത് കുമാര്\nസുരഭിയുടെ പ്രതികരണം അറിവില്ലായ്മ കൊണ്ട്; മികച്ച നടിക്കുള്ള അവാര്‍ഡ് ലഭിച്ചതുകൊണ്ട് സിനിമ പ്രദര്‍ശിപ്പിക്കാനാവില്ല:…


ഷാജി പാപ്പന്റെയും മനസ്സ് കീഴടക്കി ഈ മിടുക്കി - വീഡിയോ കാണാം - Shaji pappan and priya - Adar love song viral\nShaji Pappan And Priya Adar Love Song Viral\nഷാജി പാപ്പന്റെയും മനസ്സ് കീഴടക്കി ഈ സുന്ദരി - വീഡിയോ കാണാം\nപ്രിയ വാര്യറുടെ ഷാജി പാപ്പനും വീണേ...!\nFebruary 11, 2018 01:39:28 pm\nനവമാധ്യമങ്ങളിൽ തരംഗമായി മാറിയിരിക്കുകയാണ് അഡാർ ലവ് എന്ന ചിത്രത്തിലെ മാണിക്യ മലരായ എന്ന ഗാനം. പാട്ടിനേക്കാൾ ഉപരി ഗാനത്തിൽ അഭിനയിച്ച താരങ്ങളാണ് പ്രേക്ഷകരുടെ ഹൃദയം കീഴടക്കിയത്. യുവക്കാളുടെ ആരാധന പാത്രമായ പ്രിയ വാര്യർ എന്ന നായികയാണ് ഈ ഗാനത്തിലൂടെ പ്രിയങ്കരിയായിരിക്കുന്നത്. എന്നാൽ പ്രിയ വാര്യറുടെ നോട്ടത്തിൽ നമ്മുടെ ഷാജി പാപ്പനും വീണിരിക്കുകയാണ്.\nജിബിൻ ജെപി എന്ന യുവാവാണ് ഈ വിഡിയോ എഡിറ്റ് ചെയ്തിരിക്കുന്നത്. നവമാധ്യമങ്ങളിലെ താരങ്ങളായ ഇരുവരും ഒന്നിക്കുന്ന ഈ വിഡീയോ തരംഗമായി മാറിക്കൊണ്ടിരിക്കുകയാണ്. ഹാപ്പി വെഡ്ഡിങിനും ചങ്ക്‌സിനും ശേഷം ഒമര് ലുലു ഒരുക്കുന്ന ചിത്രമാണ് ഒരു അഡാര് ലൗ. ചിത്രത്തിലെ മാണിക്യ മലരായ എന്ന പാട്ട് പുറത്തിറങ്ങി മണിക്കൂറുകള്‍ക്കുള്ളില് തന്നെ ആസ്വാദകരുടെ ഹൃദയം കീഴടക്കി.\nഒരു കൂട്ടം പുതുമുഖങ്ങളാണ് ചിത്രത്തില് അഭിനയിച്ചിരിക്കുന്നത്. ഷാന് റഹ്മാന് സംഗീതം നല്‍കിയ ഗാനം ആലപിച്ചിരിക്കുന്നത് വിനീത് ശ്രീനിവാസനാണ്. പഴയൊരു മാപ്പിള പാട്ടിനെ പൊടി തട്ടിയെടുത്ത് വീണ്ടും പ്രേക്ഷകര്‍ക്കു മുന്നില് എത്തിക്കുകയാണിവര്\nഔസേപ്പച്ചന് മൂവി ഹൗസിന്റെ ബാനറില് ഔസേപ്പച്ചന് വാലക്കുഴിയാണ് ചിത്രം നിര്‍മ്മിക്കുന്നത്. നര്‍മ്മത്തിനും പ്രണയത്തിനും പ്രാധാന്യം നല്‍കി ഒരുക്കുന്ന ചിത്രം പ്ലസ്ടു വിദ്യാര്‍ത്ഥികളുടെ കഥയാണ് പറയുന്നത്


ramesh chennithala against kodiyeri balakrishnan on iphone controversy\nഐ ഫോണ് വിവാദം: കോടിയേരിക്കെതിരെ നിയമ നടപടിയുമായി മുന്നോട്ട് പോകുമെന്ന് ചെന്നിത്തല\nപൊതു സമൂഹത്തിന് മുന്നില് തന്നെ ആക്ഷേപിച്ചുവെന്നും കേരളത്തിലെ ജനങ്ങളോട് മാപ്പ് പറയണമെന്നും പ്രതിപക്ഷ നേതാവ്\nPublished on : 06 Oct, 2020 , 6:14 am\nതിരുവനന്തപുരം: ഐ ഫോണ് വിവാദത്തിന് പിന്നില് കോടിയേരി ബാലകൃഷ്ണനെതിരെ നിയമ നടപടിയുമായി മുന്നോട്ട് പോകുമെന്ന് പ്രതിപക്ഷ നേതാവ് രമേശ് ചെന്നിത്തല. പൊതു സമൂഹത്തിന് മുന്നില് തന്നെ ആക്ഷേപിച്ചുവെന്നും കേരളത്തിലെ ജനങ്ങളോട് മാപ്പ് പറയണമെന്നും പ്രതിപക്ഷ നേതാവ് ആവശ്യപ്പെട്ടു.\nസിപിഎം ഉയന്നയിക്കുന്ന ആരോപണങ്ങള് ഒരോന്നായി പൊളിയുകയാണ്. സംസ്ഥാനത്ത് കോവിഡ് പ്രതിരോധപ്രവര്‍ത്തനങ്ങള് താളം തെറ്റിയെന്നും രോഗികളുടെ എണ്ണം കൂടുകയാണെന്നും പറഞ്ഞ പ്രതിപക്ഷ നേതാവ് വിഷയത്തില് അടിയന്തര നടപടി വേണമെന്നും ആവശ്യപ്പെട്ടു. രോഗികള് ബുദ്ധിമുട്ടുകയാണ്. മെഡിക്കല് കോളേജുകളുടെ പ്രവര്‍ത്തനം മാറി.\nസമരം ചെയ്യുന്നത് മൂലമല്ല രോഗവ്യാപനം എന്ന് വ്യക്തമാക്കുന്നതാണ് കണക്കുകളെന്നും ചെന്നിത്തല ചൂണ്ടിക്കാണിക്കുന്നു. ഉദ്ഘാടന മഹാമഹവും പുരസ്കാരം വാങ്ങലും മാത്രമാണ് സംസ്ഥാനത്ത് നടക്കുന്നതെന്ന് പറഞ്ഞ ചെന്നിത്തല സംസ്ഥാനത്ത് ഇപ്പോഴുള്ളത് ശാസ്ത്രീയമായി അഴിമതി നടത്തുന്ന സര്‍ക്കാരാണെന്ന് പരിഹസിച്ചു. സംസ്ഥാനത്ത് നടക്കുന്ന വലിയ അഴിമതി മൂടിവയ്ക്കാനാണ് ഉല്‍ഘാടന മഹാമഹം നടക്കുന്നത് - ചെന്നിത്തല പറഞ്ഞു.


വിഷമദ്യം കഴിച്ച് പത്ത് പേര് മരിച്ചു | 10 died in hooch tragedy near kollam - Malayalam Oneindia\nവിഷമദ്യം കഴിച്ച് പത്ത് പേര് മരിച്ചു\nകൊല്ലം: ചാത്തന്നൂരിനടുത്ത് കല്ലുവാതുക്കല് വ്യാജ വിഷമദ്യം കഴിച്ച് ഒരു സ്ത്രീയുള്‍പ്പെടെ പത്ത് പേര് മരിച്ചു. ഒട്ടേറെ പേര് ഗുരുതരമായ നിലയില് ആശുപത്രിയിലാണ്. വിഷമദ്യം കഴിച്ചവരില് രണ്ട് പേര് ഒക്ടോബര് 21 ശനിയാഴ്ച തന്നെ മരിച്ചിരുന്നു. ബാക്കി എട്ടു പേര് ഒക്ടോബര് 22 ഞായറാഴ്ച രാവിലെ തിരുവനന്തപുരം മെഡിക്കല് കോളേജില് വച്ച് മരണമടയുകയായിരുന്നു.\nഇത് വരെ പതിനഞ്ചോളം പേരെ ഗുരുതരമായ നിലയില് തിരുവനന്തപുരം മെഡിക്കല് കോളേജാശുപത്രിയില് പ്രവേശിപ്പിച്ചിട്ടുണ്ട്, കൂടുതല് ആളുകള് എത്തിക്കൊണ്ടിരിക്കുന്നു. ദുരന്തത്തിനിരയായവരുടെ കൃത്യമായ കണക്കുകള് ലഭ്യമായിട്ടില്ല. കൂടുതല് ആളുകള് ഉണ്ടാകാമെന്ന് പൊലീസ് അറിയിച്ചു.\nമരിച്ചവരില് ആറ് പേരെ ഇതു വരെ തിരിച്ചറിഞ്ഞിട്ടുണ്ട്. പ്രഭാകരന്(56), കൗസല്യ(65), ഭാസ്കരന്( 52), പൊടിയന്(60), ഗിരീഷ് (27) , ശശി എന്നിവരാണ് തിരിച്ചറിയപ്പെട്ടത്. എല്ലാവരും കല്ലുവാതുക്കല് സ്വദേശികളാണ്.\nകല്ലുവാതുക്കല് വ്യാജമദ്യ ക്കച്ചവടം നടത്തിയിരുന്ന ഹയറുന്നീസ എന്ന സ്ത്രീയുടെ പക്കല് നിന്നാണ് ദുരന്തത്തിനിരയായവര് വിഷമദ്യം കഴിച്ചത്. സംഭവത്തെത്തുടര്‍ന്ന് ഇവര് ഒളിവിലാണെന്ന് പൊലീസ് അറിയിച്ചു.


ജാഗ്രത: സാന്ത്വനമേകാന് സ്നേഹദൂതുമായ്...\nകല്‍പ്പറ്റ: മനസ്സും ശരീരവും തളര്‍ന്നും വ്രണം ജീവിതത്തെ കാര്‍ന്നുതിന്നുന്നവര്‍ക്കും താങ്ങും സാന്ത്വനത്തിന്റെ തണലുമാവുകയാണ് ജീവിച്ചിരിക്കുന്ന മാലാഖമാരും ദേവദൂതരും. ഇവരെ നമുക്ക് പാലിയേറ്റീവ് വളണ്ടിയര്‍മാര് എന്നുവിളിക്കാം. മുറിവുകളില് വ്രണം വന്ന് പൊട്ടിയൊലിക്കുന്നവര്, തളര്‍ന്ന് കിടക്കയില്‍നിന്ന് ഒന്നെഴുന്നേല്‍ക്കാന്‍പോലും കഴിയാത്തവര്, മാറാരോഗങ്ങളാല് ദുരിതം അനുഭവിക്കുന്നവര് ഇവര്‍ക്കൊരു കൈതാങ്ങാവുകയാണ് പാലിയേറ്റ് പ്രവര്‍ത്തകര്. ജന്മംകൊണ്ട് തലശേരി സ്വദേശിയെങ്കിലും പാലിയേറ്റീവ് പ്രവര്‍ത്തനങ്ങളെ ഏകോപിപ്പിച്ച് ആറുവര്‍ഷമായി വയനാട്ടില് സ്നേഹസാന്ത്വനമായി ഓടിനടക്കുകയാണ് സ്മിതയെന്ന പാലിയേറ്റീവ്കെയര് കോ- ഓര്‍ഡിനേറ്റര്. സര്‍ക്കാര് തലത്തില് പാലിയേറ്റീവ്കെയര് പ്രവര്‍ത്തനം തുടങ്ങിയതാകട്ടെ 2008-ല്. അന്നുമുതല് പാലിയേറ്റീവ് പ്രവര്‍ത്തനമാണ് തന്റെ ജീവിതം എന്നറിഞ്ഞ് മുന്നോട്ടുപോവുകയാണ് സ്മിത. എല്ലാമുണ്ടെന്ന് അഹങ്കരിക്കുന്നവര് ഒരുദിവസം പാലിയേറ്റീവ് പ്രവര്‍ത്തനത്തില് ഏര്‍പ്പെട്ടാല് അവര് ഒന്നുമല്ല എന്ന് മനസിലാകുമെന്ന് എട്ടുവര്‍ഷത്തെ പ്രവര്‍ത്തന പരിചയത്തില്‍നിന്ന് സ്മിത പറയുന്നു. ക്യാന്‍സര് ബാധിതനായ ഒരരാളുടെ ദേഹത്തുനിന്ന് 150 ഓളം പുഴുക്കളെ എടുത്തുമാറ്റിയതും പക്ഷാഘാതം വന്ന് തളര്‍ന്നുകിടന്ന് രണ്ടുവര്‍ഷമായി കുളിക്കാത്തയാളെ കുളിപ്പിച്ച് വൃത്തിയാക്കിയതും മറക്കാന്‍പറ്റാത്ത അനുഭവമായി സ്മിതയിലുണ്ട്. വീട്ടില് ബന്ധുക്കള് ഉണ്ടായിട്ടും അവഗണിക്കപ്പെടുന്നവര്‍ക്ക് കൈത്താങ്ങായി ജില്ലയിലെങ്ങും സ്മിതയുണ്ട്. ആറ് വര്‍ഷത്തിനിടെ പതിനായിരക്കണക്കിന് രോഗികളെയാണ് അവര് പരിചരിച്ചത്.\nആദിവാസികള്‍ക്കിടയില് രണ്ടാംഘട്ടമാണ് പാലിയേറ്റീവ് വളണ്ടിയര് എത്തുന്നതെന്ന് വളണ്ടിയര്‍മാര് തന്നെ പറയുന്നു. ചില ട്രൈബല് പ്രമോട്ടര്‍മാരുടെ അലംഭാവമാണിതിന് കാരണം. പ്രമോട്ടര്‍മാര് യഥാസമയം രോഗികളുടെ അടുത്തെത്താത്തതും അവര് പാലിയേറ്റീവ് വളണ്ടിയറോട് കാര്യങ്ങള് പറയാത്തതും ആദിവാസികളുടെ രോഗാവസ്ഥയെ കൂടുതല് ദുരിതപൂര്‍ണമാക്കുന്നു. പ്രാഥമികം, രണ്ടാംഘട്ടം എന്നിങ്ങനെ തിരിച്ചാണ് പാലിയേറ്റീവ് പ്രവര്‍ത്തനം. പാലിയേറ്റീവ് വളണ്ടിയര്‍മാര് ആശുപത്രിയിലേക്ക് റഫര് ചെയ്യുന്നതാണ് രണ്ടാംഘട്ടം. പാലിയേറ്റീവ് കോ-ഓഡിനേറ്റര്, കമ്യൂണിറ്റി നഴ്സ്, ആരോഗ്യ പ്രവര്‍ത്തകര്, ആശാവര്‍ക്കേഴ്സ്, കുടുംബശ്രീ പ്രവര്‍ത്തകര് എന്നിവരടങ്ങുന്ന ഗ്രൂപ്പാണ് ഹോംകെയര് ടീമിലുള്ളത്. രോഗിയുടെ വീട്ടില് പാലിയേറ്റീവ് വളണ്ടിയേഴ്സ് ആഴ്ചയില് രണ്ടുംമൂന്നും പ്രാവശ്യം പോകാറുണ്ട്. രോഗിയുടെ രോഗാവസ്ഥയ്ക്കനുസരിച്ചായിരിക്കും അവരുടെ സന്ദര്‍ശനം. ചിലപ്പോള് ആഴ്ചയില് രണ്ടുതവണ, രണ്ടാഴ്ച കൂടുമ്പോള് ഒരിക്കല് എന്നിങ്ങനെ. മിക്കവരുടെയും കുടുംബത്തിന്റെ അവസ്ഥ പരിതാപകരമാണ്. ഒരുനേരത്തെ ഭക്ഷണംപോലും കഴിക്കാന് വകയില്ലാത്ത "എപിഎല്" കുടുംബത്തില്‍പ്പെട്ടവരും കുടുംബങ്ങളിലുണ്ടെന്ന് സ്മിത പറയുന്നു. ചികിത്സാചെലവും മറ്റുമാണ് അവരെ ദരിദ്രരാക്കിയത്. ദുരിതങ്ങളും വേദനകളുംകണ്ട് മനസ്സ് മരവിച്ചിരിക്കുകയാണ് പാലിയേറ്റീവ് വളണ്ടിയറുടേതെന്ന് സ്മിത. തലശേരി സ്വദേശിയായ ഇവര് മുട്ടിലിലാണ് താമസം. ഭര്‍ത്താവും രണ്ട് മക്കളുമുള്ള സ്മിത മക്കളെപോലെ പരിചരിക്കുകയാണ് അവശതയനുഭവിക്കുന്നവരെ. കൂട്ടായ്മയുടെ വിജയമാണിതെന്ന് സ്മിത പറയുന്നു.\nസോഷ്യല് മീഡിയവഴി മീര സ്വരൂപിച്ചത് 10 ലക്ഷം\nമുംബൈ: ചാറ്റിംഗിനും, തമാശപറച്ചിലിനുമായി ഫെയിസ് ബുക്കിനെ ഉപയോഗിക്കുന്നവര്‍ക്ക് മുംബൈ ആദിത്യ ബിര്‍ല സ്കൂളിലെ വിദ്യാര്‍ത്ഥിനി മീര മേത്ത മാതൃകയാകുന്നു. മുംബൈയിലെ പാവപ്പെട്ടവര്‍ക്കിടയില് പ്രവര്‍ത്തിക്കുന്ന രാജേന്ദ്ര ലവ് ആന്റ് കെയര് എന്ന ധര്‍മ്മ സ്ഥാപനത്തിനായി ഈ പതിനഞ്ചുകാരി ഫേസ്ബുക്കുവഴി സമ്പാദിച്ചത് 10 ലക്ഷം രൂപയാണ്.\nസാമ്പത്തികമായി പിന്നാക്കം നില്‍ക്കുന്ന രോഗികളെയും, കുട്ടികളെയും സഹായിക്കുന്ന സംഘടന നടത്തുന്ന മാരത്തണിന് ഉദാരമായി സംഭാവന ചെയ്യുക എന്ന പോസ്റ്റില് തന്നെ ഓണ് ലൈന് പേമെന്റ് ഓപ്ഷന് നല്‍കിയായിരുന്നു മീര ക്യാപയിന് ആരംഭിച്ചത്. പഠനത്തിന്റെ ഭാഗമായി 2012ല് കാലിഫോര്‍ണിയായില് ഹ്രസ്വകാല പരിശീലനത്തിന് പോയപ്പോള് ലഭിച്ച എല്ലാ കൂട്ടുകാര്‍ക്കും പോസ്റ്റ് ഷെയര് ചെയ്ത് നല്‍കി. അതിനാല് യുഎസ്, ചൈന പോലെയുള്ള രാജ്യങ്ങളില് നിന്നും പണം എത്തി. പിറന്നാള് സമ്മാനങ്ങള്‍ക്ക് പകരം ഈ അക്കൗണ്ടില് പണം നിക്ഷേപിക്കാനും മീര നിര്‍ദ്ദേശിച്ചു. ട്രസ്റ്റിന്റെ പ്രവര്‍ത്തനങ്ങള് ഉദാഹരിക്കുന്ന ഫോട്ടോകളും ഇടയ്ക്കിടെ അപ്ലോഡ് ചെയ്തു.\n2012 മുതല് മീര മാരത്തണിന്റെ ഭാഗമാണ്. ഫെബ്രുവരിയില് നടക്കുന്ന മാരത്തണില് 750 പേര് പങ്കെടുക്കുമെന്ന് കണക്കാക്കുന്നു. ഫെബ്രുവരി പകുതിവരെ സംഭാവനകള് സ്വീകരിക്കാനാണ് മീരയുടെ തീരുമാനം\nPosted by ജനശക്തി at 3:59 PM


മാധവം -25 കഴിഞ്ഞ ഭാഗം പറഞ്ഞുനിർത്തിയപോലെ 1971 മധുസാറിനെ സംബന്ധിച്ച് മികച്ച ഒരു വർഷമാണ്. മൊത്തം പതിനാറ് ചിത്രങ്ങൾ - എല്ലാം പ്രഗത്ഭരുടേത്! കൂട്ടത്തിൽ എടുത്തുപറയാൻ മധു എന്ന സംവിധായകന്റെ രണ്ടാമത്തെ ചിത്രം പിറവിയെടുക്കുന്നു! അതും മലയാളത്തിലെ എക്കാലത്തെയും മികച്ച ചിത്രങ്ങളിലൊന്ന്. മികച്ചതെന്ന് വെറുതേ പറഞ്ഞാൽപ്പോരാ – എല്ലാ വിഭാഗങ്ങളിലും മികച്ചുനിന്ന ചിത്രം;അതാണ് - സിന്ദൂരച്ചെപ്പ്!\nപറഞ്ഞുതീരാനാവാത്ത പ്രത്യേകതകളുള്ള ചിത്രം. കഥ മുതൽ തുടങ്ങുന്നു പുതുമകൾ. മലയാളത്തിലെ മികച്ച കവിയും ഗാനരചയിതാവുമായിരുന്ന യൂസഫലി കേച്ചേരി ആദ്യമായി(അവസാനമായും) കഥയും തിരക്കഥയും സംഭാഷണവുമെഴുതിയ ചിത്രമാണ് സിന്ദൂരച്ചെപ്പ്. മധു എന്ന സംവിധായകന്റെ കൈയൊപ്പു പതിഞ്ഞ ചിത്രം. കോഴിക്കോട്ട് വെസ്റ്റ്ഹില്ലുകാരൻ സ്വാമിക്കുട്ടി എന്ന കോന്നനാട്ട് കലാസംവിധാനരംഗത്ത് തന്റെ വരവറിയിച്ച ചിത്രങ്ങളിലൊന്ന്!\nആനയും പാപ്പാനും പ്രധാനകഥാപാത്രങ്ങളായെത്തിയ ആദ്യ ചിത്രം. 1961ൽ തമിഴിൽ ആനപ്പാപ്പാനെപ്പറ്റി “യാനൈപാക്കൻ” എന്ന ഒരു സിനിമ വരികയും അത് “മഹൗട്ട്” എന്നപേരിൽ ഹിന്ദിയിലേയ്ക്ക് മൊഴിമാറ്റം ചെയ്യുകയും ചെയ്തിട്ടുണ്ട്. എങ്കിലും അത് യഥാതഥമായ ഒരു സിനിമയായിരുന്നില്ല. ആനപ്പാപ്പാന്റെ ജീവിതം അതിന്റെ എല്ലാ സങ്കീർണ്ണതകളോടും, യാഥാർത്ഥ്യത്തോടുംകൂടി ചിത്രീകരിച്ച, ഇന്ത്യയിലെ ആദ്യ സിനിമ സിന്ദൂരച്ചെപ്പു് ആണെന്ന് നിസ്സംശയം പറയാം.\nഅക്കാലത്ത് ഏറ്റവും ശ്രദ്ധിക്കപ്പെട്ട പോസ്റ്ററുകളായിരുന്നു സിന്ദൂരച്ചെപ്പിന്റേത്. മികച്ച ഒരു ചിത്രകാരന്റെ വിരലുകളാൽ രചിക്കപ്പെട്ടവ. അന്നുവരെയുള്ള പോസ്റ്റർ സങ്കല്പങ്ങളെ തിരുത്തി പോസ്റ്റർ/പബ്ലിസിറ്റി വിഭാഗം. അതിന്റെ പിന്നിൽ മലയാളത്തിലെ എക്കാലത്തെയും മികച്ച പോസ്റ്ററുകൾ ചെയ്ത, പ്രതിഭാധനനായ, സാക്ഷാൽ ഭരതനായിരുന്നു! (‘ചാട്ട’ യുടെ പോസ്റ്ററുകളൊക്കെ ഇന്നും മനസ്സിൽ മായാതെ കിടക്കുന്നു!) പിന്നീട് മൂന്നുനാലു വർഷങ്ങൾകൂടിക്കഴിഞ്ഞാണ് ഭരതൻ സംവിധാനരംഗത്തേയ്ക്കെത്തുന്നതു്.\nഅടുത്ത പ്രത്യേകത, മലയാളത്തിലെ സുവർണ്ണഗാനങ്ങളെന്ന് വിശേഷിപ്പിക്കാവുന്ന അഞ്ചു ഗാനങ്ങളാണു്. യൂസഫലി – ദേവരാജൻ കൂട്ടുകെട്ടിൽ പിറന്നവ. ഗാനങ്ങളുടെ ലിസ്റ്റ് കണ്ടാൽ മതി, കൂടുതലൊന്നും പറയേണ്ടതില്ല, അത്രയ്ക്ക് മനസ്സിൽപ്പത്തിഞ്ഞവ:\n1. “പൊന്നിൽക്കുളിച്ച രാത്രി..” ഹരികാംബോജി ജന്യമായ നർത്തകി എന്ന രാഗത്തിലാണു് ഈ ഗാനം. മലയാളത്തിൽ വളരെക്കുറച്ചു ഗാനങ്ങളേ ഈ രാഗത്തിലുള്ളൂ. ഈ രാഗത്തിലുള്ള വേറൊരു ഗാനം ദേവരാജൻ മാസ്റ്ററുടെതന്നെ “നളചരിതത്തിലെ നായകനോ..”(പൊന്നാപുരംകോട്ട) എന്നു തുടങ്ങുന്ന ഗാനമാണു്. 2. മലയാളത്തിലെ ഗൃഹാതുരമായ പ്രണയഗാനം. മനോമോഹനമായ കല്യാണിരാഗമാണ് ഇതിന്റെ വശ്യത കൂട്ടുന്നത് . യേശുദാസ് അനശ്വരമാക്കിയ “ഓമലാളെക്കണ്ടു ഞാൻ..” എന്ന മനോഹരഗാനം 3. അടുത്തത് മാധുരിയുടെ കൈയൊപ്പുവീണ അനശ്വര ഗാനം “ തമ്പ്രാൻ തൊടുത്തത് മലരമ്പ്..” 4. “തണ്ണീരിൽ വിരിയും താമരപ്പൂ..” (യേശുദാസ്) കവിതാഗുണം നിറഞ്ഞുനിൽക്കുന്ന ഗാനം. 5. മലയാളത്തിലെ കാവ്യഗുണമുള്ള ഹാസ്യഗാനങ്ങളിലൊന്ന്. “മണ്ടച്ചാരേ, മൊട്ടത്തലയാ..” മാധുരിയോടൊപ്പം ഈ ഗാനമാലപിച്ച പി സുശീലാദേവി എന്ന ഗായികയെ ശ്രദ്ധേയയാക്കിയ ഗാനമാണിത്. സുശീലാദേവിയെപ്പറ്റി കുറച്ച് പറഞ്ഞുപോവാതെ വയ്യ. പ്രശസ്ത ഗാനരചയിതാവ് ബിച്ചുതിരുമലയുടേയും സംഗീത സംവിധായകൻ ദർശൻ രാമന്റെയും സഹോദരി. ആകാശവാണി 'ശബ്ദഗുണം ഇല്ലെ'ന്നുപറഞ്ഞ് തിരിച്ചയച്ച ഗായിക. സംഗീതജ്ഞൻ തൃശൂർ പി രാധാകൃഷ്ണന്റെ നിർബ്ബന്ധപ്രകാരം സുശീലാദേവി ആകാശവാണിയുടെ സംഗീതമത്സരത്തിൽ പങ്കെടുക്കുകയും അഖിലേന്ത്യാതലത്തിൽ ഒന്നാമതെത്തുകയും ചെയ്തപ്പോൾ ആകാശവാണിക്ക് സുശീലാദേവിയുടെ പ്രതിഭയെ അംഗീകരിക്കാതെ നിവൃത്തിയില്ലാതായി. പിന്നിടിങ്ങോട്ട് ആകാശവാണിയിൽ എം. ജി രാധാകൃഷ്ണൻ നയിച്ചിരുന്ന ലളിതഗാനപാഠങ്ങളിലെ അനേക ഗാനങ്ങൾ സുശീലാദേവിയുടെ ശബ്ദത്തിൽ പുറത്തുവന്നു. “ഓടക്കുഴലേ, ഓടക്കുഴലേ, ഓമനത്താമരക്കണ്ണന്റെ ചുംബനപ്പൂമധു നുകർന്നവളേ..” എന്നു തുടങ്ങുന്ന മനോഹരഗാനം എങ്ങനെ മറക്കാനാവും! അങ്ങനെ ആകാശവാണിയിലൂടെ ലളിതസംഗീതശാഖയെ ജനങ്ങളിലെത്തിച്ച് പ്രശസ്തയായിരിക്കുന്ന സമയത്താണു് സുശീലാദേവി ഈ ഗാനം ആലപിക്കുന്നതും അത് മികച്ചൊരു ഹിറ്റ് ആവുകന്നതും.\nആനക്കഥയായതുകൊണ്ട് മൂന്ന് ആനകൾ ഇതിൽ അഭിനയിച്ചിട്ടുണ്ട്. പെരിയാനംപറ്റ ദേവസ്വം വക വിശ്വകുമാർ, ഭാരത് സർക്കസ് വക ലക്കി, ഗുരുവായൂർ ദേവസ്വത്തിന്റെ രാമചന്ദ്രൻ ഇവരാണു് ആ ‘അഭിനേതാക്കൾ’!\nചെറുതുരുത്തിയിലെ ദേശമംഗലം മനയും നിളയുടെ മനോഹരമായ തീരപ്രദേശങ്ങളുമാണ് പ്രധാനമായും ഈ ചിത്രത്തിലുള്ളത് – അതും എടുത്തു പറയേണ്ട ഒരു സവിശേഷതയാണു്.\nആനപ്പാപ്പാന്റെ ആത്മസംഘർഷങ്ങൾ പകർന്നാടിയ ശങ്കരാടിക്ക് 1971 ലെ ഏറ്റവും മികച്ച രണ്ടാമത്തെ നടനുള്ള സംസ്ഥാന പുരസ്ക്ലാരം ലഭിച്ചു. ചിത്രത്തിന് മികച്ച രണ്ടാമത്തെ ചിത്രമെന്ന ബഹുമതിയും ലഭിച്ചു.\nമധു എന്ന സംവിധായകൻ മലയാള സിനിമയ്ക്ക് സംഭാവന ചെയ്ത മികച്ച ചിത്രങ്ങളിലൊന്ന് എന്ന് നിസ്സംശയം അടയാളപ്പെടുത്താവുന്ന ചിത്രമാണു് സിന്ദൂരച്ചെപ്പ്. ഒരു സംവിധായകന്റെ പൂർണ്ണതയിലേയ്ക്കുള്ള വളർച്ചയിലെ നാഴികക്കല്ല്!\n1971 ലെ ബാക്കി പതിനഞ്ച് ചിത്രങ്ങളും മികച്ചവതന്നെ. ഒന്നോരണ്ടോ ഭാഗങ്ങൾകൊണ്ട് ഒതുക്കാനാവുമോ എന്ന് സംശയമാണു്. നാലോ അഞ്ചോ ചിത്രങ്ങളെപ്പറ്റിയെങ്കിലും വിശദമായി പ്രതിപാദിച്ചില്ലെങ്കിൽ അത് വലിയൊരു വീഴ്ചയാവും. അതുകൊണ്ട് 71 ലെ അടുത്ത ചിത്രങ്ങൾക്കായി കാത്തിരിക്കുക..\nഅവയുടെ വിശേഷങ്ങളുമായി തിരിച്ചുവരാം.


india - pak war | ഏത് നിമിഷവും യുദ്ധത്തിന് തയ്യാറാവാൻ സജ്ജരായിരിക്കാൻ നിർദ്ദേശിച്ച് എയർ ചീഫ് മാർഷൽ ഓഫീസർമാർക്ക് കത്തെഴുതി; കാശ്മീരിലെ സൈനികരെ സന്ദർശിച്ച് പ്രതിരോധ മന്ത്രി ഒരുക്കങ്ങൾ വിലയിരുത്തി; അതിർത്തിയിൽ കനത്ത യുദ്ധ സന്നാഹമെന്ന് അന്താരാഷ്ട്ര മാധ്യമങ്ങൾ; കുൽഭൂഷൺ ജാദവിന്റെ പേരിൽ ഇന്ത്യാ-പാക് യുദ്ധത്തിന് സാധ്യതയുണ്ടോ? - MarunadanMalayali.com\nഏത് നിമിഷവും യുദ്ധത്തിന് തയ്യാറാവാൻ സജ്ജരായിരിക്കാൻ നിർദ്ദേശിച്ച് എയർ ചീഫ് മാർഷൽ ഓഫീസർമാർക്ക് കത്തെഴുതി; കാശ്മീരിലെ സൈനികരെ സന്ദർശിച്ച് പ്രതിരോധ മന്ത്രി ഒരുക്കങ്ങൾ വിലയിരുത്തി; അതിർത്തിയിൽ കനത്ത യുദ്ധ സന്നാഹമെന്ന് അന്താരാഷ്ട്ര മാധ്യമങ്ങൾ; കുൽഭൂഷൺ ജാദവിന്റെ പേരിൽ ഇന്ത്യാ-പാക് യുദ്ധത്തിന് സാധ്യതയുണ്ടോ?\nMay 20, 2017 | 09:06 AM IST | Permalink\nന്യൂഡൽഹി: അന്താരാഷ്ട്ര കോടതിയുടെ നിർദ്ദേശം കുൽഭൂഷൺ ജാദവ് കേസിൽ പാക്കിസ്ഥാൻ പാലിക്കില്ലെന്ന് സൂചനകൾ ഏറെയാണ്. അതിനിടെ കുൽഭൂഷൺ ജാദവ് കേസ് വീണ്ടും പരിഗണിക്കണം എന്നാവശ്യപ്പെട്ടു പാക്കിസ്ഥാൻ ഹർജി നൽകി. രാജ്യാന്തര കോടതിയിൽനിന്ന് കനത്ത തിരിച്ചടി കിട്ടിയതിനു പിന്നാലെയാണ് പാക്കിസ്ഥാന്റെ പുതിയ നീക്കം.\nആറാഴ്ചയ്ക്കകം ഹർജി പരിഗണിക്കണമെന്നു പാക്കിസ്ഥാൻ ആവശ്യപ്പെട്ടെന്നാണ് റിപ്പോർട്ട്. ഇത് അംഗീകരിച്ചില്ലെങ്കിൽ കുൽഭൂഷണെ തൂക്കി കൊല്ലാൻ തന്നെയാണ് പാക് നീക്കമെന്നാണ് സൂചന. ഈ സാഹചര്യത്തിൽ തിരിച്ചടിക്കാൻ ഇന്ത്യയും തയ്യാറെടുക്കുകയാണ്. ഇനി സർജിക്കൽ സ്‌ട്രൈക്ക് മാത്രമാകില്ല. അതിർത്തി കടന്നുള്ള ആക്രമണവും ഉണ്ടായേക്കും. ഇത് അന്താരാഷ്ട്ര മാധ്യമങ്ങളും പ്രവചിക്കുന്നുണ്ട്. അമേരിക്കൻ പ്രിസിഡന്റ് ഡൊണാൾഡ് ട്രംപും പ്രധാനമന്ത്രി നരേന്ദ്ര മോദിയുമുള്ള കൂടിക്കാഴ്ചയും നിർണ്ണായകമാണ്.\n11 ലക്ഷം ലൈക്‌സ് ഉണ്ടായിട്ടെന്താകാര്യം; മലയാളിയുടെ പൊങ്കാലയ്ക്ക് മുമ്പിൽ പിടിച്ച് നിൽക്കാൻ കഴിയാതെ പാക്കിസ്ഥാൻ സേന തലവൻ; ജനറൽ അസിമിന്റെ ഓരോ പോസ്റ്റിനു കീഴിലും ഒഴുകി എത്തുന്നത് നൂറുകണക്കിന് മലയാളം തെറി വിളി! ഭാഷ ഏതെന്ന് പോലും അറിയാതെ പാക് ഭക്തർ\nഇന്ത്യയുടെ ആക്രമണം മർമ്മത്ത് തന്നെ കൊണ്ടു; ഇരുപതോളം ലഷ്‌ക്കർ ഭീകരർ കൊല്ലപ്പെട്ടെന്ന് സ്ഥിരീകരിച്ച് ഭീകര കേന്ദ്രങ്ങൾ; 2011ൽ ഇന്ത്യ സർജിക്കൽ സ്‌ട്രൈക്ക് നടത്തിയതിന്റെ രേഖകളും പുറത്ത്; ഇൻഡോ-പാക് സൈനികർ പരസ്പ്പരം തലയറുത്തതെന്നും റിപ്പോർട്ടുകൾ\nഇന്ത്യയെ ആക്രമിക്കാൻ ഒരുമിച്ചു കൂടിയ ഭീകരരെ അതിർത്തി കടന്ന് ആക്രമിച്ച് കൊന്ന് ഇന്ത്യൻ സേന; നിരവധി ഭീകരർ കൊല്ലപ്പെട്ടതായി റിപ്പോർട്ട്; പാക് സൈനികരും കൊല്ലപ്പെട്ടു; ഉറി ആക്രമണത്തിന് ഇന്ത്യൻ സേനയുടെ ഉഗ്രൻ തിരിച്ചടി; സുരക്ഷാ നടപടികൾ ചർച്ച ചെയ്യാൻ പ്രധാനമന്ത്രി യോഗം ചേർന്നു; ഏതൊരു ആക്രമണത്തെയും നേരിടുമെന്ന് നവാസ് ഷെരീഫ്\nഇന്ത്യ യുദ്ധ സജ്ജമാണെന്നാണ് അന്താരാഷ്ട്ര മാധ്യമങ്ങളുടെ വിലയിരുത്തൽ. എപ്പോഴും എന്തും സംഭവിക്കാമെന്ന് വ്യക്തമാക്കുന്നത് എയർ ചീഫ് മാർഷലാണ്. ഏത് സാഹചര്യത്തേയും നേരിടാനാണ് വായുസേനാ തലവന്റെ നിർദ്ദേശം. ചെറിയ സമയത്തിനുള്ളിലുള്ള നിർദ്ദേശങ്ങൾ പോലും ഉൾക്കൊള്ളാനും പ്രതികരിക്കാനും തയ്യാറെടുക്കാനാണ് സഹ ഓഫീസർമാരോട് വായുസേനാ തലവൻ ആവശ്യപ്പെടുന്നത്. ഇത് കാട്ടി എല്ലാവർക്കും അദ്ദേഹം കത്തെഴുതുകയും ചെയ്തു. ഏത് സമയത്തും പാക്കിസ്ഥാനെ ഇന്ത്യൻ ആക്രമിക്കുമെന്ന സൂചനയാണ് ഈ കത്തിലുള്ളതെന്നാണ് വിലയിരുത്തൽ.\nകുൽഭൂഷണ് പാക്കിസ്ഥാൻ നീതി നിഷേധിച്ചാൽ ഏത് അറ്റം വരെ പോകാനും ഇന്ത്യ തയ്യാറാകും. കാശ്മീരിൽ വിദ്യാർത്ഥികളെ ഉപയോഗിച്ച് സംഘർഷമുണ്ടാക്കുന്നതും പാക്കിസ്ഥാനാണ്. അതിർത്തി കടന്നുള്ള തീവ്രവാദവും പ്രോത്സാഹിപ്പിക്കുന്നു. ഈ സാഹചര്യത്തിലാണ് യുദ്ധം എങ്കിൽ യുദ്ധം എന്ന നിലപാടിലേക്ക് മോദി സർക്കാർ മാറുന്നത്. ഇതു വ്യക്തമാക്കാനാണ് വായുസേനാ തലവൻ കത്തെഴുതിയതെന്നാണ് വിലയിരുത്തൽ.\nഅതിനിടെ അതിർത്തിയിൽ വെടിനിർത്തൽ കരാർ ലംഘിക്കുന്ന പാക്കിസ്ഥാന് ഇന്ത്യ തക്കതായ മറുപടി നൽകുമെന്ന് പ്രതിരോധ മന്ത്രി അരുൺ ജയ്റ്റ്‌ലി അറിയിച്ചു. നിയന്ത്രണരേഖയിൽ സന്ദർശനം നടത്തിയ ശേഷമാണ് പാക്കിസ്ഥാന് ജയ്റ്റ്‌ലി മുന്നറിയിപ്പു നൽകിയത്. ഇനി സർജിക്കൽ സട്രൈക്കിന് അപ്പുറമുള്ള തീരുമാനം എടുക്കുമെന്ന് തന്നെയാണ് പ്രതിരോധമന്ത്രിയും പറയുന്നത്. ഏതുതരത്തിലുള്ള കടന്നുകയറ്റവും നേരിടാൻ ഇന്ത്യൻ സേന സജ്ജമാണ്. സേനയുടെ തയ്യാറെടുപ്പിനും അഭിനിവേശത്തിനും അഭിനന്ദനം. ഒരുവിധ കടന്നുകയറ്റവും അനുവദിക്കില്ലെന്നതിൽ സൈന്യത്തിന് ആത്മവിശ്വാസമുണ്ട് ജയ്റ്റ്‌ലി പറഞ്ഞു. ഏതുതരത്തിലുള്ള തിരിച്ചടിക്കും സൈന്യം സജ്ജമാണെന്നും മാധ്യമപ്രവർത്തകരുടെ ചോദ്യത്തിനു മറുപടിയായി അദ്ദേഹം പറഞ്ഞു. ഹുറിയത്ത് ഉൾപ്പെടെയുള്ള ഭീകരസംഘടനകളാണ് ഇന്ത്യയെ അസ്ഥിരപ്പെടുത്തുന്നതിനു പണം ചെലവഴിക്കുന്നത്.\nഅന്താരാഷ്ട്ര കോടതിയിൽ നിന്നുണ്ടായ നാണക്കേട് മാറ്റാൻ ഒരുപക്ഷേ പാക്കിസ്ഥാൻ കുൽഭൂഷൺ ജാദവിന്റെ വധശിക്ഷ നടപ്പിലാക്കാൻ പോലും മടിച്ചേക്കില്ലെന്നും റിപ്പോർട്ടുകളുണ്ട്. അന്താരാഷ്ട്ര സമൂഹത്തിൽ ഒറ്റപ്പെട്ടേക്കാനുള്ള സാധ്യതകളും ഏറെയാണ്. ഈ സാഹചര്യം ഇന്ത്യ മുതലെടുക്കും. അന്താരാഷ്ട്ര കോടതിയുടെ ഉത്തരവ് മറികടന്ന് കുൽഭൂഷൺ ജാദവിനെ വധിച്ചാൽ ഇന്ത്യ കൈയും കെട്ടി നോക്കി നിൽക്കില്ല. അതിർത്തി ഇപ്പോൾ തന്നെ സംഘർഷ ഭരിതമാണ്. ഇന്ത്യകൂടി തിരിച്ചടിക്കാൻ തുടങ്ങിയാൽ യുദ്ധം ഉറപ്പാണ്. ഇതിനുള്ള സൂചനകളാണ് കത്തിലൂടെ വായുസേനാ മേധാവി പങ്കുവയ്ക്കുന്നതും.\nകുൽഭൂഷൺ കേസിൽ പാക്കിസ്ഥാന് ലഭിക്കാൻ സാധ്യതയുള്ളത് ചൈനയുടെ പിന്തുണ മാത്രമാണ്. നേരത്തെ ദക്ഷിണ ചൈന കടൽ സംബന്ധിച്ച അന്താരാഷ്ട്ര ട്രിബ്യൂണലിന്റെ വിധി നിഷേധിച്ച് രംഗത്തെത്തിയവരാണ് ചൈന. എന്നാൽ ഇന്ത്യയുമായി യുദ്ധമുണ്ടായാൽ പാക്കിസ്ഥാനെ രക്ഷിക്കാൻ ചൈനയും ഉണ്ടാകില്ലെന്ന നിരീക്ഷണം ശക്തമാണ്. ഇന്ത്യൻ പൗരൻ കുൽഭൂഷൺ ജാദവിനു പാക്ക് കോടതി വിധിച്ച വധശിക്ഷ രാജ്യാന്തര കോടതി കഴിഞ്ഞദിവസം സ്റ്റേ ചെയ്തിരുന്നു. കേസിൽ അന്തിമ തീരുമാനം വരുംവരെ ജാദവിന്റെ വധശിക്ഷ നടപ്പാക്കില്ലെന്ന് ഉറപ്പുവരുത്താൻ വേണ്ടതെല്ലാം ചെയ്യാൻ രാജ്യാന്തര കോടതി പ്രസിഡന്റ് റോണി ഏബ്രഹാം പാക്കിസ്ഥനോടു നിർദേശിച്ചു.\nഎന്നാൽ നിഷേധാത്മക സമീപനമാണ് പാക്കിസ്ഥാൻ ഇപ്പോഴും എടുക്കുന്നത്. ജാദവുമായി ബന്ധപ്പെടാൻ ഇന്ത്യൻ അധികൃതർക്കു പാക്കിസ്ഥാൻ അനുമതി നിഷേധിച്ചതു വിയന്ന ധാരണകളുടെ ലംഘനമാണെന്ന ഇന്ത്യൻ വാദം കോടതി അംഗീകരിക്കുകയും ചെയ്തു. പാക്കിസ്ഥാനു വൻ തിരിച്ചടിയായ വിധി, കുൽഭൂഷൺ ജാദവിന്റെ ജീവൻ രക്ഷിക്കാമെന്ന ഇന്ത്യൻ പ്രതീക്ഷകൾക്കു വലിയ ഊർജം നൽകുന്നതാണ്. മുതിർന്ന അഭിഭാഷകൻ ഹരീഷ് സാൽവെയുടെ നേതൃത്വത്തിലുള്ള സംഘമാണു ഇന്ത്യയ്ക്കുവേണ്ടി വാദിച്ചത്. രാജ്യാന്തര കോടതി വിധി അംഗീകരിക്കില്ലെന്നാണ് പാക്കിസ്ഥാന്റെ നിലപാട്.\nരാജ്യസുരക്ഷയെ ബാധിക്കുന്ന കാര്യങ്ങളിൽ രാജ്യാന്തര കോടതിക്ക് അധികാരമില്ലെന്നു പാക്ക് വിദേശകാര്യ വക്താവ് നഫീസ് സഖറിയ പറഞ്ഞു. കോടതിയിൽ നടന്ന വാദത്തിലും പാക്കിസ്ഥാൻ ഇക്കാര്യം ഉന്നയിച്ചു. 2003 വരെ ഇന്ത്യൻ നാവികസേനാ ഓഫിസറായിരുന്ന കുൽഭൂഷണിനെ കഴിഞ്ഞ മാർച്ചിൽ ഇറാൻ അതിർത്തിയിൽ വ്യാപാര ആവശ്യത്തിന് എത്തിയപ്പോഴാണ് പാക്കിസ്ഥാൻ തട്ടിക്കൊണ്ടുപോയി അറസ്റ്റ് ചെയ്തത്.\nഇന്ത്യൻ ചാരനെന്നു മുദ്രകുത്തി പട്ടാളക്കോടതിയിൽ വിചാരണ ചെയ്തു വധശിക്ഷ വിധിച്ചു. ഇതിനെതിരെ ഈ മാസം എട്ടിനാണ് ഇന്ത്യ രാജ്യാന്തര കോടതിയെ സമീപിച്ചതും അനുകൂലവിധി സമ്പാദിച്ചതും. ഇതിനെ പാക് സേന അംഗീകരിക്കാത്തതാണ് യുദ്ധ സമാന അന്തരീക്ഷത്തിന് കാരണം.\nബീഹാറിനു സമീപമുള്ള ജാനകി ക്ഷേത്രത്തിൽ തുടക്കം; ടിബറ്റിനുസമീപമുള്ള മുക്തിനാഥ് ക്ഷേത്രവും വിട്ടില്ല; അയോധ്യയിൽിനിന്നും ജാനക്പൂരിലേക്ക് ബസ് സർവീസ്; ഇന്ത്യയുടെ വെറും അയൽക്കാർ മാത്രമല്ലാത്ത നേപ്പാളിനെ ഒപ്പം നിർത്താൻ മോദിയുടെ സന്ദർശനം; ഇനി തീരുമാനിക്കേണ്ടത് ഒലി\nകടുംപിടുത്തം വിട്ട് ട്രംപിന്റെ മനംമാറി; ഇന്തോ-അമേരിക്കൻ പ്രോസിക്യൂട്ടർ ഡയാൻ ഗുജറാത്തിക്ക് ഫെഡറൽ കോടതി ജഡ്ജിയായി നാമനിർദ്ദേശം; റിപ്പബ്ലിക്കൻസും ഡെമോക്രാറ്റ്‌സും തുണച്ചാൽ ഗുജറാത്തിക്ക് നിയമനം\nഅധികാരം പോയപ്പോൾ സത്യം ഏറ്റുപറഞ്ഞു; 26/11 മുംബൈ ഭീകരാക്രമണത്തിന് പിന്നിൽ പാക് തീവ്രവാദികളെന്ന് നവാസ് ഷെരീഫ്; ഹാഫിസ് സെയ്ദിന്റെയും മസൂദ് അസറിന്റെയും പേര് പറയാതെ മുൻ പ്രധാനമന്ത്രിയുടെ കുറ്റസ്സമ്മതം\nഇസ്രയേലിലേക്ക് മിസൈൽ അയച്ച് ഇറാന്റെ പ്രതികാരം; ഇസ്രയേൽ അതിർത്തി കടക്കും മുമ്പ് മിസൈലിനെ നിർവാര്യമാക്കി ഇസ്രയേൽ സേന; ചുവപ്പ് രേഖ കടന്നാൽ വെറുതെയിരിക്കില്ലെന്ന ഭീഷണി ഉയർത്തി യഹൂദരാഷ്ട്രം; പിന്തുണയ്ക്കാൻ ആരുമില്ലാതെ ഒറ്റപ്പെട്ട് ഇറാൻ\nസിറിയയിലെ ഇറാൻ ബേസ് ക്യാമ്പിൽ ബോംബിടാൻ നിർദ്ദേശം കൊടുത്തയുടൻ നെതന്യാഹു പറന്നത് മോസ്‌കോയിലേക്ക്; റഷ്യയുടെ വിക്ടറി പരേഡിൽ അതിഥിയായെത്തിയ ഇസ്രയേൽ പ്രധാനമന്ത്രിയുടെ ശ്രമം പുട്ടിനെ ശാന്തനാക്കാൻ


ബ്യൂസെ ഫലസ്, എഴുതിയത് റിഹന് റഷീദ് , വിഷയം നോവല് , ISBN 9788195231928, Published by Manorama Books ::: കേരളാ ബുക്ക് സ്റ്റോർ\nISBN : 9788195231928\nBook Name in English : Bucephalus\nഎഴുത്തുകാരനു ലഭിച്ച കത്തുകൾ , ആ കത്തുകൾക്കുള്ളിൽ 1945 ൽ ജപ്പാനിലെ രണ്ടു നഗരങ്ങളിൽ നടന്ന ആണവാക്രമണത്തിന്റെ കെടുതികൾ നേരിട്ടനുഭവിച്ച കുറച്ചു മനുഷ്യർ . അവരുടെ അക്കാലത്തെ ജീവിതം. ഇപ്പോൾ അവരുടെ ജീവിതത്തിലേക്ക് കടന്നുവന്ന രണ്ടു ഡോക്ടർമാർ. അതിനിടയിൽ നടന്ന ഇന്ത്യൻ രഹസ്യാന്വേഷണ സംഘത്തിന്റെ സുപ്രധാനമായൊരു ഓപ്പറേഷൻ . ജീവിതങ്ങളും പ്രണയവും രഹസ്യങ്ങളും ആ കത്തുകളിലൂടെ ഇതൾ വിരിയുന്ന വ്യത്യസ്തമായ നോവൽ.\nWrite Your Review about ബ്യൂസെ ഫലസ്


പി.എന്.നാരായണന് നമ്പൂതിരി ശബരിമല മേല്‍ശാന്തി; പി.എം.മനോജ് മാളികപ്പുറം മേല്‍ശാന്തി\nOctober 17, 2013 ക്ഷേത്രവിശേഷങ്ങള്,പ്രധാന വാര്‍ത്തകള്\nശബരിമല: പി.എന്.നാരായണന് നമ്പൂതിരിയെ ശബരിമലയിലെ മേല്‍ശാന്തിയായി തെരഞ്ഞെടുത്തു. ഉഷഃപൂജയ്ക്കു ശേഷം രാവിലെ എട്ടിന് തന്ത്രി കണ്ഠര് മഹേശ്വരര് , ദേവസ്വംബോര്‍ഡ് പ്രസിഡന്റ് എം.പി.ഗോവിന്ദന് നായര് എന്നിവരുടെ നേതൃത്വത്തില് നടത്തിയ നറുക്കെടുപ്പിലാണ് പുതിയ മേല്‍ശാന്തിയെ തിരഞ്ഞെടുത്തത്. എടപ്പാള് സ്വദേശി പി.എം.മനോജാണ് മാളികപ്പുറം മേല്‍ശാന്തി. കോതമംഗലം തൃക്കാരിയൂര് സ്വദേശിയാണ് പി.എന്.നാരായണന് നമ്പൂതിരി.\nഎല്ലാം അയ്യപ്പസ്വാമിയുടെ അനുഗ്രഹമാണെന്ന് പി.എന്.നാരായണന് നമ്പൂതിരിയും മാളികപ്പുറം മേല്‍ശാന്തിയായി തെരഞ്ഞെടുക്കപ്പെട്ട പി.എം.മനോജും പറഞ്ഞു.\nശബരിമല മേല്‍ശാന്തി പ്രാഥമിക പട്ടികയില് 16 പേരും മാളികപ്പുറം മേല്‍ശാന്തി പട്ടികയില് 12 പേരുമാണ് ഉണ്ടായിരുന്നത്. പന്തളം വലിയ കോയിക്കല് കൊട്ടാര അംഗങ്ങളായ വ്യാസ് ജെ. വര്‍മയും ഗൗതമി എസ്. വര്‍മയുമാണ് നറുക്കെടുത്തത്. ശബരിമല മേല്‍ശാന്തിയെ വ്യാസ് ജെ. വര്‍മയും മാളികപ്പുറം മേല്‍ശാന്തിയെ ഗൗതമി എസ്. വര്‍മയുമാണ് നറുക്കെടുത്തത്. പന്തളം വലിയതമ്പുരാന് രേവതിനാള് പി. രാമവര്‍മരാജയുടെ നിര്‍ദേശ പ്രകാരം കൊട്ടാരം നിര്‍വാഹക സംഘം ഭാരവാഹികളാണ് ഇരുവരെയും ഇതിനായി നിയോഗിച്ചിരുന്നത്. 2011ലെ സുപ്രീം കോടതിയുടെ ഉത്തരവു പ്രകാരമാണ് വലിയ തമ്പുരാന് നിര്‍ദേശിക്കുന്ന കുട്ടികളെ നറുക്കെടുപ്പിനായി നിയോഗിച്ചു തുടങ്ങിയത്.\nശബരിമല മേല്‍ശാന്തി സ്ഥാനത്തേക്ക് 73 പേരും മാളികപ്പുറത്തേക്ക് 38 പേരുമാണ് അപേക്ഷ നല്‍കിയിരുന്നത്. തിരുവിതാംകൂര് ദേവസ്വം ബോര്‍ഡ് പ്രസിഡന്റ് എം. പി. ഗോവിന്ദന് നായര്, ബോര്‍ഡ് അംഗങ്ങളായ സുഭാഷ് വാസു, പി. കെ. കുമാരന്, ദേവസ്വം കമ്മിഷണര് പി. വേണുഗോപാല്, ശബരിമല തന്ത്രിമാരായ കണ്ഠര് മഹേശ്വരര്, കണ്ഠര് രാജീവര്, അക്കീരമണ് കാളിദാസ ഭട്ടതിരി എന്നിവര് അടങ്ങിയ ബോര്‍ഡ് അഭിമുഖം നടത്തിയാണ് പ്രാഥമിക പട്ടിക തയാറാക്കിയത്.


കോട്ടത്തറയില് നാളെ ഹര്‍ത്താല്\nSat Feb 23 2019 12:56:06 GMT+0530 (IST)\nകമ്പളക്കാട്: കുറുമ്പാലക്കോട്ട മിച്ചഭൂമി സ്വകാര്യ വ്യക്തികള്‍ക്ക് പതിച്ചുനല്‍കാനുള്ള രാഷ്ട്രീയ ഉദ്യോഗസ്ഥ മാഫിയാ കൂട്ടുകെട്ട് പുറത്തുവന്ന സാഹചര്യത്തില് വിവാദം സംബന്ധിച്ച് ജുഡീഷ്യല് അന്വേഷണം നടത്തണമെന്നാവശ്യപ്പെട്ട് നാളെ രാവിലെ ആറുമുതല് വൈകീട്ട് ആറുവരെ കോട്ടത്തറ പഞ്ചായത്തില് യുഡിഎഫ് പഞ്ചായത്ത് കമ്മിറ്റിയുടെ ആഭിമുഖ്യത്തില് ഹര്‍ത്താല് നടത്തുമെന്നു നേതാക്കള് വാര്‍ത്താസമ്മേളനത്തില് അറിയിച്ചു.\nപ്രദേശത്തെ പുറംപോക്ക് ഭൂമി സ്വകാര്യ വ്യക്തികള് കൈയടക്കിയിരിക്കുകയാണ്. ആദിവാസികള് അടക്കമുള്ള നിരവധി ഭൂരഹിതര് ഉള്ള കോട്ടത്തറ പഞ്ചായത്തില് ഇത്തരം പുറംപോക്ക് ഭൂമി അളന്നുതിട്ടപ്പെടുത്തി അര്‍ഹരായവര്‍ക്ക് നല്‍കണം. ജില്ലയിലെ തന്നെ ടൂറിസം സാധ്യതയുള്ള നിരവധി ഐതീഹ്യങ്ങളും ചരിത്രങ്ങളും നിറഞ്ഞുനില്‍ക്കുന്ന കുറുമ്പാലക്കോട്ടയില് ദിനംപ്രതി നൂറുകണക്കിന് സഞ്ചാരികള് എത്താറുണ്ട്.\nഇവിടുത്തെ ടൂറിസം സാധ്യത മുന്‍കൂട്ടി കണ്ട് ഇടതുപക്ഷ രാഷ്ട്രീയ നേതൃത്വവും ഉദ്യോഗസ്ഥരും ഭൂമാഫിയയുമായി ചേര്‍ന്നു വന് അഴിമതിയാണ് നടത്തുന്നത്.\nഇക്കാര്യത്തില് കോട്ടത്തറ പഞ്ചായത്ത് ഭരണസമിതിക്കും പങ്കുള്ളതായി സംശയിക്കുന്നുവെന്നും നേതാക്കള് കൂട്ടിച്ചേര്‍ത്തു. വാര്‍ത്താസമ്മേളനത്തില് യുഡിഎഫ് പഞ്ചായത്ത് ചെയര്‍മാന് അബ്ദുല്ല വൈപ്പടി, കണ്‍വീനര് സി സി തങ്കച്ചന്, പി അസ്സു, സി കെ ഇബ്രാഹീം, ഗഫൂര് വെണ്ണിയോട് സംബന്ധിച്ചു.


ജോൺസൺ & ജോൺസൺ വാക്സിൻ പരീക്ഷണം നിർത്തി, മുന്നറിയിപ്പുമായി ലോകാരോഗ്യ സംഘടന | johnson and johnson stopped covid vaccine experiment\nജോൺസൺ & ജോൺസൺ വാക്സിൻ പരീക്ഷണം നിർത്തി, മുന്നറിയിപ്പുമായി ലോകാരോഗ്യ സംഘടന\nപരീക്ഷണം നടത്തിയ ഒരാൾക്ക് അവശത അനുഭവപ്പെട്ടതിനെത്തുടർന്നാണ് ജോൺസൺ & ജോൺസൺ പരീക്ഷണം താൽക്കാലികമായി നിർത്തിവച്ചത്. 60,000 പേരെ വാക്സിൻ പരീക്ഷണത്തിന് ക്ഷണിച്ചുകൊണ്ടുള്ള ഓൺലൈൻ സംവിധാനം തൽക്കാലം പിൻവലിച്ചു.\nWashington D.C., First Published Oct 13, 2020, 8:39 AM IST\nവാഷിംഗ്ടൺ: ജോൺസൺ & ജോൺസൺ കമ്പനിയുടെ മനുഷ്യരിലുള്ള വാക്സിൻ പരീക്ഷണം താൽക്കാലികമായി നിർത്തിവച്ചു. വാക്സിൻ പരീക്ഷിച്ച ഒരാൾക്ക് അവശത അനുഭവപ്പെട്ടതിനെത്തുടർന്നാണ് പരീക്ഷണം അടിയന്തരമായി നിർത്തിയത്. അതേസമയം, കൊവിഡ് വന്നുപോകട്ടെയെന്ന തരത്തിലുള്ള മനോഭാവം അപകടകരമാണെന്നും, മുൻകരുതൽ വേണമെന്നും ശക്തമായ മുന്നറിയിപ്പുമായി ലോകാരോഗ്യസംഘടന രംഗത്തെത്തി.\n''ഞങ്ങൾ താൽക്കാലികമായി മനുഷ്യരിലെ കൊവിഡ് വാക്സിൻ പരീക്ഷണം നിർത്തിവയ്ക്കുകയാണ്. മൂന്നാംഘട്ടത്തിലുള്ള ENSEMBLE പരീക്ഷണവും നിർത്തിവയ്ക്കുന്നു, പരീക്ഷണത്തിൽ പങ്കെടുത്ത ഒരാൾക്ക് അവശത കണ്ടെത്തിയതിനെത്തുടർന്നാണിത്'', കമ്പനി അറിയിച്ചു.\n60,000 പേരെ വാക്സിൻ പരീക്ഷണത്തിന് ക്ഷണിച്ചുകൊണ്ടുള്ള ഓൺലൈൻ സംവിധാനവും കമ്പനി തൽക്കാലം പിൻവലിച്ചു. അമേരിക്കയിൽ നിന്നും, ലോകത്തിന്‍റെ വിവിധ ഭാഗങ്ങളിൽ നിന്നുമായി 200 ഇടങ്ങളിൽ നിന്ന് അറുപതിനായിരം പേരെ തെരഞ്ഞെടുത്ത് പരീക്ഷണം നടത്താനാണ് കമ്പനി തീരുമാനിച്ചിരുന്നത്. പരീക്ഷണം നടത്തുന്ന മറ്റ് രാജ്യങ്ങൾ അർജന്‍റീന, ബ്രസീൽ, ചിലി, കൊളംബിയ, മെക്സിക്കോ, പെറു, ദക്ഷിണാഫ്രിക്ക എന്നിവയാണ്.\n''അപകടകരമായ പ്രവണത'', മുന്നറിയിപ്പുമായി ഡബ്ല്യുഎച്ച്ഒ\nകൊവിഡ് വന്നുപോകട്ടെയെന്നും, അങ്ങനെ കൂട്ടത്തോടെ കൊവിഡ് വരുമ്പോൾ ഒരു ജനസമൂഹം കൊവിഡ് പ്രതിരോധം താനെ കണ്ടെത്തുമെന്നുമുള്ള ധാരണ തെറ്റെന്ന് ലോകാരോഗ്യസംഘടന മുന്നറിയിപ്പ് നൽകുന്നു. രോഗം വന്നതിലൂടെ ഉണ്ടാകുന്ന ഹെർഡ് ഇമ്മ്യൂണിറ്റിയെന്ന സങ്കൽപ്പം തന്നെ അപകടകരവും അധാർമികവുമാണ്. ''വാക്സിനേഷന് വേണ്ടി ഉപയോഗിക്കുന്ന ഒരു സങ്കൽപ്പമാണ് ഹെർഡ് ഇമ്മ്യൂണിറ്റി. വാക്സിനേഷൻ ഭൂരിപക്ഷം പേരിലും എത്തിയാൽ, ബാക്കി ആളുകളിൽ സ്വാഭാവികപ്രതിരോധം രൂപപ്പെടുമെന്നത് തെളിയിക്കാൻ ഉപയോഗിക്കുന്ന ഒരു ആശയം മാത്രമാണ് ഇത്. കൊവിഡിനെ ഫലപ്രദമായി പ്രതിരോധിക്കാൻ ഹെർഡ് ഇമ്മ്യൂണിറ്റി മതിയെന്ന സങ്കൽപ്പം തന്നെ തെറ്റാണ്'', ഡബ്ല്യുഎച്ച്ഒ തലവൻ ടെഡ്രോസ് അദനോം ഗെബ്രയേസസ് പറയുന്നു.\nഉദാഹരണമായി അദ്ദേഹം ചൂണ്ടിക്കാട്ടുന്നത് മീസിൽസ് റുബല്ല വാക്സിനാണ്. റുബല്ല വാക്സിൻ 95 ശതമാനം പേരിലും എത്തിയാൽ ബാക്കി അഞ്ച് ശതമാനം പേരിലേക്ക് രോഗമെത്താനുള്ള സാധ്യത പൂർണമായും അടയുമെന്ന സങ്കൽപ്പമാണ് ഹെർഡ് ഇമ്മ്യൂണിറ്റി. അതല്ലാതെ രോഗം വന്നുപോയാൽ സ്വാഭാവികപ്രതിരോധം വരുമെന്ന വാദമല്ല - അദ്ദേഹം ചൂണ്ടിക്കാട്ടുന്നു.\nLast Updated Oct 13, 2020, 8:43 AM IST\nജോൺസൺ & ജോൺസൺ വാക്സിൻ\nഇമ്രാൻ ഖാന്‍റെ വീട്ടില് ചാരപ്രവര്‍ത്തനം; ഒരു ജീവനക്കാരന് പിടിയില്\nജി7ഉച്ചകോടിയില് പങ്കെടുക്കാന് പ്രധാനമന്ത്രി ജര്‍മനിയിലെത്തി; വിമാനത്താവളത്തില് വലിയ സ്വീകരണം\n'അമേരിക്കയിൽ ഇനി ഗർഭഛിദ്രം അവകാശമല്ല'; നിർണായകമായ വിധിയുമായി യുഎസ് സുപ്രീം കോടതി\nമുംബൈ ഭീകരാക്രമണന്റെ 'പ്രൊജക്ട് മാനേജർ' സാജിദ് മജീദ് മിറിന് പാകിസ്ഥാനിൽ തടവുശിക്ഷ\nകാമുകിയെ മർദ്ദിച്ചു, ഭീഷണിപ്പെടുത്തി, പാസ്പോർട്ട് നശിപ്പിച്ചു; ഇന്ത്യൻ വംശജനായ മലേഷ്യൻ യുവാവിന് തടവ് ശിക്ഷ\nഅയർലൻഡിനെ തകർത്ത് ഇന്ത്യ തുടങ്ങി; ആദ്യ ജയം ഏഴ് വിക്കറ്റിന്\n500 വർഷം പഴക്കം, പ്രതീക്ഷിക്കുന്നതത് വൻ വില; നിലമ്പൂരിൽ ഭീമൻ ഈട്ടിത്തടി ലേലം 29ന്\nവഴി ചോദിക്കാനെത്തി യുവതിയുടെ മാല പൊട്ടിക്കാൻ ശ്രമം; ബീഹാർ സ്വദേശികൾ പിടിയിൽ\nമത്സ്യബന്ധന വള്ളം മറിഞ്ഞ് ഒരാൾ മരിച്ചു, മൂന്ന് പേർ നീന്തി രക്ഷപ്പെട്ടു


ഫുള്‍ട്ടന് ഷീന്; വാഴ്ത്തപ്പെട്ട പദപ്രഖ്യാപനത്തിന് താല്ക്കാലിക തടസം : Marian Pathram\nLast updated Dec 4, 2019 261\nOct 24, 2020 5\t0\nOct 24, 2020 9\t0\nഇല്ലിനോയിസ്: ധന്യന് ഫുള്‍ട്ടന് ഷീനെ വാഴ്ത്തപ്പെട്ടവനായി പ്രഖ്യാപിക്കുന്ന ദിവസം മാറ്റിവച്ചു. ഡിസംബര് 21 ന് വാഴ്ത്തപ്പെട്ടവനായി പ്രഖ്യാപിക്കുമെന്നായിരുന്നു ഇത് സംബന്ധിച്ച് അറിയിപ്പ് ലഭിച്ചിരുന്നത്. എന്നാല് വാഴ്ത്തപ്പെട്ടവനായി പ്രഖ്യാപിക്കുന്ന ചടങ്ങ് മാറ്റിവച്ചതായി ഇന്നലെ ഇതു സംബന്ധിച്ച് പിയോറിയാ രൂപതയുടെ അറിയിപ്പ് പറയുന്നു.\nവാഴ്ത്തപ്പെട്ടവനായി പ്രഖ്യാപിക്കുന്നതുമായി സംബന്ധിച്ച് കൂടുതല് പരീക്ഷണങ്ങള് ആവശ്യമാണെന്ന് അമേരിക്കയിലെ ചില മെത്രാന്മാര് വ്യക്തമാക്കിയതിനെ തുടര്‍ന്നാണ് ഇത്. നവംബര് 18 നാണ് ഷീന്റെ നാമത്തിലുള്ള അത്ഭുതം സഥരീകരിച്ചതിന്റെ വെളിച്ചത്തില് ഡിസംബര് 21 ന് അദ്ദേഹത്തെ വാഴ്ത്തപ്പെട്ടവനായി പ്രഖ്യാപിക്കുമെന്ന് വത്തിക്കാന് അറിയിച്ചത്.\nചടങ്ങ് മാറ്റിവയ്ക്കാനുള്ള തീരുമാനം ഏറെ സങ്കടമുണ്ടാക്കുന്നുവെന്ന് രൂപതയുടെ പത്രക്കുറിപ്പ് വ്യക്തമാക്കി. രൂപതയ്ക്ക് ഷീന്റെ ജീവിതവിശുദ്ധിയെക്കുറിച്ച് യാതൊരു സംശയവുമില്ലെന്നും അനേകം ആത്മാക്കളെ സ്വര്‍ഗ്ഗത്തിന് വേണ്ടി നേടിയെടുത്ത വ്യക്തിയായിരുന്നു അദ്ദേഹമെന്നും രൂപത വ്യക്തമാക്കുന്നു.


ഡ്രൈവര്‍മാര്6എണ്ണമുണ്ടെങ്കിലും ജില്ലാ ആശുപത്രിയിൽ രോഗിയെ കൊണ്ടുപോകാന് സ്വകാര്യ വാഹനം തന്നെ ശരണം - Kannur Varthakal\nHome / Kannur / ഡ്രൈവര്‍മാര്6എണ്ണമുണ്ടെങ്കിലും ജില്ലാ ആശുപത്രിയിൽ രോഗിയെ കൊണ്ടുപോകാന് സ്വകാര്യ വാഹനം തന്നെ ശരണം\nഡ്രൈവര്‍മാര്6എണ്ണമുണ്ടെങ്കിലും ജില്ലാ ആശുപത്രിയിൽ രോഗിയെ കൊണ്ടുപോകാന് സ്വകാര്യ വാഹനം തന്നെ ശരണം\nkannur Varthakal Tuesday, October 03, 2017 Kannur\nകണ്ണൂര്: വാഹനം റെഡി. പക്ഷെ ഓടിക്കാന് ഡ്രൈവര്‍മാരില്ല. ജില്ലാ ആശുപത്രിയിലെ അവസ്ഥയാണിത്. രാത്രി ഓട്ടം പോകാന് ഡ്രൈവര്‍മാരില്ലാത്തതിനെ തുടര്‍ന്ന് കഴിഞ്ഞ ദിവസം പുറത്തുനിന്നും ആംബുലന്‍സ് വരുത്തിയാണ് രോഗിയെ മെഡിക്കല് കോളജിലേക്ക് കൊണ്ടുപോയത്. ആശുപത്രിയില് നിലവില് റണ്ണിംഗ് കണ്ടീഷനിലുള്ള രണ്ട് ആംബുലന്‍സ് വാഹനങ്ങളുമുണ്ട്. 24 മണിക്കൂറും ഇതിന്റെ സേവനം ലഭ്യമാക്കാന് ആറുഡ്രൈവര്‍മാരെയും നിയമിച്ചിരുന്നുവെങ്കിലും ഓട്ടം പോകാന് മൂന്നുപേര് മാത്രമാണുള്ളത്. ഒരാളെ ജോലി ചെയ്യാന് അനുവദിക്കാതെ ഒപ്പ് ഇടുവിച്ച് ശമ്പളം നല്‍കുകയാണ്. ശേഷിച്ചവരില് ഒരാളെ ആറുമാസത്തെ കരാര് കാലാവധി പൂര്‍ത്തിയായതിനാല് മാറ്റിനിര്‍ത്തുകയും മറ്റൊരാള്‍ക്ക് ഡ്യൂട്ടി നല്‍കാതിരുന്നതുമാണ് കഴിഞ്ഞ ദിവസം രാത്രി ഓട്ടം സ്തംഭിച്ചത്. പനിയെ തുടര്‍ന്ന് ഗുരുതരാവസ്ഥയിലായ രോഗിയെ ഒടുവില് സ്വകാര്യ ആശുപത്രിയിലെ ആംബുലന്‍സ് വരുത്തിയാണ് മെഡിക്കല് കോളജിലേക്ക് കൊണ്ടുപോയത്. അതിന് പുറമെ രാത്രി കോള് ഡ്യൂട്ടിക്ക് പോകാനും പുറമെ നിന്നുള്ള കാര് വിൡക്കേണ്ടിവന്നു. സാധാരണ ആശുപത്രിയിലെ ആംബുലന്‍സാണ് രാത്രി ഡോക്ടറെ വിളിക്കാന് പോകുന്നത്. പി എസ് സി മുഖേന ജോലിക്കെത്തിയ മൂന്ന് ഡ്രൈവര്‍മാരാണിപ്പോള് ആശുപത്രി ഡ്യൂട്ടിയിലുള്ളത്. ഇവരാണെങ്കില് രാത്രി ഡ്യൂട്ടിക്ക് പലപ്പോഴും സന്നദ്ധരാകുന്നില്ലെന്നും ആക്ഷേപമുണ്ട്. ആശുപത്രിയില് പലതും ആരംഭിക്കുമെന്ന് നിത്യേന പത്ര പ്രസ്താവന നടത്തുന്ന അധികാരികള് രോഗികള്‍ക്കുണ്ടാകുന്ന ഇത്തരം ദുരിതങ്ങള് അറിയുന്നില്ലേ എന്നാണ് ജീവനക്കാര് തന്നെ ചോദിക്കുന്നത്.


Karuna Maranchery - 'ലഹരി മുക്ത മാറഞ്ചേരി' ഒത്തൊരുമയോടെ ജകീയ കൂട്ടായ്മ\nമാറഞ്ചേരി : 'ലഹരി മുക്ത മാറഞ്ചേരി ' എന്ന ലക്ഷ്യവുമായി മാറഞ്ചേരി പഞ്ചായത്തി ലഹരിമുക്തമാക്കുന്നതിുള്ള തീവ്രയജ്ഞ പരിപാടിക്ക് ഒറ്റകെട്ടായി പ്രവര്‍ത്തിക്കാന് ധാരണയായി. ഖത്തര് മാറഞ്ചേരി പ്രവാസി കൂട്ടായ്മയായ മാപ്കോയുടെ സഹകരണത്തോടെയാണ് പദ്ധതി ടപ്പിലാക്കുന്നത്. മത രാഷ്ട്രീയ സാമൂഹിക സാംസ്കാരിക മേഖലകളില് പ്രവര്‍ത്തിക്കുന്നവരുടെ സംയുക്ത യോഗമാണ് വിവിധ പരിപാടികളോടെ ഒരു വര്‍ഷം ീണ്ടു ില്‍ക്കുന്ന പദ്ധതിക്ക് രൂപം ല്‍കിയത്.\nകഴിഞ്ഞ ദിവസം കരുണ ഭവില് ചേര്‍ന്ന പ്രഥമസംഗമം പി.ശ്രീരാമകൃഷ്ണന് എം.എല്.എ. ഉദ്ഘാടം ചെയ്തു. ലഹരിക്കെതിരെ സാമൂഹ്യ കൂട്ടായ്മ കാലഘട്ടത്തിന്റെ അിവാര്യതയാണെന്നും മാവരാശിയുടെ സമാധാപൂര്‍ണമായ ിലില്‍പാഗ്രഹിക്കുന്ന ഓരോരുത്തരും ഈ ഉദ്യമത്തില് പങ്കാളികളാവണമെന്നും അദ്ദേഹം പറഞ്ഞു. മാപ്കോ മുഖ്യ രക്ഷാധികാരി അബൂബക്കര് മഠപ്പാട്ട് അദ്ധ്യക്ഷത വഹിച്ചു. ലഹരിവിമുക്തമാക്കാുള്ള ിരവധി ിര്‍ദേശങ്ങള് യോഗത്തില് സംസാരിച്ചവര് മുന്നോട്ടുവെച്ചു. ആരോഗ്യം പോലീസ് എക്സൈസ് വിദ്യാഭ്യാസം വകുപ്പുകളുടെ പിന്തുണയോടെ ടപ്പാക്കുന്ന പരിപാടിക്ക് വിവിധ സംഘടാതോക്കളും ജപ്രതിിധികളും പൂര്‍ണ്ണ പിന്തുണ വാഗ്ദാം ചെയ്തു. ജില്ലാ പഞ്ചായത്ത് സെക്രട്ടറി എ.അബ്ദുല് ലത്തീഫ് പദ്ധതി വിശദീകരിച്ചു. ജില്ലാ പഞ്ചായത്തംഗം അഡ്വ. എ.എം.രോഹിത്, എം.അബ്ദുല് റഷീദ്, യൂസുഫ് ബാഖവി, കെ.സി.മുഹമ്മദ് മൌലവി, കെ.പി.രാജന്, ടി.അബ്ദു, ജിയോ മാറഞ്ചേരി, അബൂബക്കര് ഹാജി, എ.കെ .ആലി, ലീാമുഹമ്മദലി എന്നിവര് പ്രസംഗിച്ചു. വി.ഇസ്മായില് സ്വാഗതവും എം.ഇ.സീര് ന്ദിയും പറഞ്ഞു.\nമുഷ്യ സര്‍വ്വ ാശത്തിലേക്ക് തള്ളിവിടുന്ന ലഹരിക്കെതിരെ കൈകോര്‍ക്കാന് ലഹരിവിരുദ്ധ ജകീയ സമിതിയും രൂപീകരിച്ചു. ഭാരവാഹികള്: വി.ഇസ്മായില് (ചെയര്‍മാന്) എ.അബ്ദുല് ലത്തീഫ് (ജറല് കന്‍വീര്) ഇ.അബ്ദുല് ാസര്, ടി.അബ്ദു, എ.കെ.ആലി, കെ.പി.വാസു, ഡോ. മുഹമ്മദ് ബിന് അഹമ്മദ് (വൈ: ചെയര്‍മാന്‍മാര് ) കെ.പി.മാധവന്, എ.മുഹമ്മദ് മാസ്റര്, പി.ഷരീഫ്, കബീര് അമ്പാരത്ത്, ഡോ.റിയാസ്, ഫാറൂഖ് വടമുക്ക്, കെ.റിയാസ്, സി.പി.റഷീദ് (കണ്‍വീര്‍മാര്) കെ.സി.അബ്ദുല് ഹാജി (ട്രഷറര്)


'ഒരു രാജ്യം, ഒരു തിരഞ്ഞെടുപ്പ്': പ്രധാനമന്ത്രിയുടെ യോഗത്തില് പങ്കെടുക്കില്ലെന്ന് മമത - BIGNEWSLIVE | Latest Malayalam News\nകൊല്‍ക്കത്ത: പ്രധാനമന്ത്രി നരേന്ദ്ര മോഡിയുടെ നേതൃത്വത്തില് ബുധനാഴ്ച രാജ്യതലസ്ഥാനത്ത് നടക്കുന്ന ‘ഒരു രാജ്യം ഒരു തിരഞ്ഞെടുപ്പ്’ എന്ന വിഷയത്തില് ചേരാനിരിക്കുന്ന യോഗം ബഹിഷ്‌കരിക്കുമെന്ന് പശ്ചിമ ബംഗാള് മുഖ്യമന്ത്രി മമത ബാനര്‍ജി.\nവളരെ ഗൗരവമേറിയ വിഷയത്തില് തിടുക്കപ്പെട്ട് തീരുമാനം എടുക്കാന് കഴിയില്ലെന്ന് വ്യക്തമാക്കി അവര് പാര്‍ലമെന്ററികാര്യമന്ത്രി പ്രഹ്ലാദ് ജോഷിക്ക് കത്തയച്ചിട്ടുണ്ട്. വിഷയത്തില് ധവളപത്രം പുറത്തിറക്കണമെന്നും വിവിധ രാഷ്ട്രീയ പാര്‍ട്ടികള്‍ക്ക് നിലപാട് വ്യക്തമാക്കാന് ആവശ്യത്തിന് സമയം അനുവദിക്കണമെന്നും അവര് കത്തില് ആവശ്യപ്പെട്ടു.\nവേണ്ടത്ര ചര്‍ച്ച നടത്താതെയാണ് കേന്ദ്രസര്‍ക്കാര് യോഗം വിളിച്ചിട്ടുള്ളതെന്നാണ്\nമമതയുടെ നിലപാട്. ‘ഒരു രാജ്യം, ഒരു തിരഞ്ഞെടുപ്പ്’ എന്ന ആശയത്തില് മിക്ക പ്രതിപക്ഷ പാര്‍ട്ടികള്‍ക്കും എതിര്‍പ്പാണുള്ളത്. അതിനിടെയാണ് യോഗം തന്നെ\nബഹിഷ്‌കരിക്കുമെന്ന് വ്യക്തമാക്കിക്കൊണ്ട് മമത ബാനര്‍ജി രംഗത്തെത്തിയത്.\nഭരണഘടനാ വിദഗ്ധരുമായും തിരഞ്ഞെടുപ്പ് വിദഗ്ധരുമായും വിഷയത്തില് ചര്‍ച്ച\nനടത്തേണ്ടതുണ്ടെന്നാണ് മമതയുടെ നിലപാട്. പാര്‍ട്ടി സ്ഥാപകദിനവുമായി ബന്ധപ്പെട്ട തിരക്കുകള് ഉള്ളതിനാല് യോഗത്തില് പങ്കെടുക്കില്ലെന്ന് ശിവസേനാ അധ്യക്ഷന് ഉദ്ധവ് താക്കറെയും വ്യക്തമാക്കി.\nTags: CM Mamata BanerjeePM Modi\nപ്രവാസികളുടേയും നഴ്‌സുമാരുടേയും അതിഥി തൊഴിലാളികളുടേയും പ്രശ്‌നങ്ങളിൽ ഇടപെടണം; പ്രധാനമന്ത്രിയോട് ആവശ്യവുമായി മുഖ്യമന്ത്രി\nഇനിയും നീട്ടില്ല; ഏപ്രിൽ 14ന് ലോക്ക് ഡൗൺ അവസാനിക്കും; എന്നാൽ സഞ്ചാര നിയന്ത്രണം തുടരും; തെരുവിൽ ഇറങ്ങാനുള്ള അവസരമല്ലെന്നും പ്രധാനമന്ത്രി\nജൻധൻ അക്കൗണ്ടുകളിലേക്ക് 500 രൂപ നിക്ഷേപിക്കും; വെള്ളിയാഴ്ച മുതൽ പിൻവലിക്കാം


മലരിക്കൽ-ഇറമ്പം റോഡ് നിർമിക്കാൻനടപടിയെടുക്കും - മന്ത്രി വാസവൻ | 26Jul2021\nമലരിക്കൽ-ഇറമ്പം റോഡ് നിർമിക്കാൻനടപടിയെടുക്കും - മന്ത്രി വാസവൻ\nമലരിക്കൽ-ഇറമ്പം റോഡ് നിർമാണത്തിനാവശ്യമായ നടപടികൾ സ്വീകരിക്കണമെന്നാവശ്യപ്പെട്ട് മാതൃഭൂമി സീഡ് റിപ്പോർട്ടർ ആകാശ് സുഭാഷ് മന്ത്രി വി.എൻ.വാസവന് നിവേദനം നൽകിയപ്പോൾ\nഏറ്റുമാനൂർ : ജില്ലയിൽ ഏറ്റവും വലിയ നെൽപ്പാടങ്ങൾ സ്ഥിതിചെയ്യുന്ന ഇറമ്പം പ്രദേശത്തിന്റെ വികസനത്തിനാവശ്യമായ നടപടികൾ വേഗത്തിലാക്കാൻ തന്നാലാവുന്നത് ചെയ്യുമെന്ന് മന്ത്രി വി.എൻ.വാസവൻ പറഞ്ഞു. മലരിക്കൽ-ഇറമ്പം റോഡ് നിർമിക്കാൻ സർക്കാർ നടപടി സ്വീകരിക്കണമെന്നാവശ്യപ്പെട്ട് മാതൃഭൂമി സീഡ് റിപ്പോർട്ടർ കിളിരൂർ ഗവ. യു.പി.സ്കൂൾ ഏഴാംസ്റ്റാൻഡേർഡ് വിദ്യാർഥി ആകാശ് സുഭാഷ് നൽകിയ നിവേദനത്തിന് മറുപടി പറയുകയായിരുന്നു അദ്ദേഹം.\nഇറമ്പം പ്രദേശത്തുനിന്നുള്ള കുട്ടികൾ സ്കൂളിൽ പോകണമെങ്കിൽ നാലുകിലോമീറ്റർ വള്ളത്തിൽ സഞ്ചരിക്കണം. പാടശേഖരങ്ങളായ ജെ ബ്ലോക്ക് ഒൻപതിനായിരവും തിരുവായ്ക്കരിയും നെൽക്കൃഷിയാൽ സമൃദ്ധമാണ്. വിളവെടുപ്പിനുശേഷം ജൂലായ് മുതൽ ആമ്പൽപ്പൂക്കൾ വിരിയും. റോഡ് വന്നാൽ ഈ നാടിന് വികസനമുന്നേറ്റമുണ്ടാകും.\n‘ആമ്പൽ വസന്തം’കൊണ്ട് ജനങ്ങൾക്ക് വരുമാനമാർഗവുമാകും-നിവേദനത്തിൽ ആകാശ് ചൂണ്ടിക്കാട്ടി.\nപ്രശ്നങ്ങൾ നേരിട്ടുപഠിക്കാൻ സാധിച്ചിട്ടുണ്ട്. ബോട്ടിൽ സഞ്ചരിച്ച് കാര്യങ്ങൾ കൂടുതലായി മനസ്സിലാക്കാനായി. തിരുവാർപ്പ് പഞ്ചായത്തിന് സർക്കാരിന്റെ എല്ലാ സഹായവും ഇക്കാര്യത്തിലുണ്ടാവുമെന്നും മന്ത്രി പറഞ്ഞു. ആകാശിന്റെ അച്ഛൻ സുഭാഷ് മോഹൻ, നാട്ടുകാരായ ശശിധരൻ പി.എ., റെജി, വൈശാഖ് ഇ.എസ്. തുടങ്ങിയവരും നിവേദകസംഘത്തിലുണ്ടായിരുന്നു.\nകോട്ടയം കിംസ് ഹെൽത്ത് ആശുപത്രിയിൽ സൗജന്യ പരിശോധനാ ക്യാമ്പ്\nകോട്ടയം : കിംസ് ഹെൽത്ത് ആശുപത്രിയിൽ ജനറൽ സർജറി, ഗൈനക്കോളജി വിഭാഗങ്ങളിൽ 23 മുതൽ ..\nകെ.എസ്.ആർ.ടി.സി. ബസിനടിയിലേക്ക് വീണ് മരിച്ച യുവതിയുടെ സംസ്കാരം ഇന്ന്\nകോട്ടയം നഗരസഭയിൽ അവിശ്വാസപ്രമേയം: ബി.ജെ.പി. പിന്തുണച്ചേക്കും\nഎ.സി.റോഡ് : പൊങ്ങപ്പാലത്തിലെ കോൺക്രീറ്റിങ് ഇന്ന്


rhea chakraborty Archives - BIGNEWSLIVE | Latest Malayalam News\nHome Tag rhea chakraborty\nമുംബൈ: മയക്കുമരുന്ന് കേസിൽ ബോളിവുഡ് നടി റിയ ചക്രബർത്തിയ്ക്ക് ജാമ്യം. ഒരു മാസത്തിന് ശേഷമാണ് അറസ്റ്റിലായ റിയ ചക്രബർത്തിക്ക് ജാമ്യം ലഭിക്കുന്നത്. ചൊവ്വാഴ്ച്ച പ്രത്യേക കോടതി റിയ ...\nമുംബൈ: അന്തരിച്ച ബോളിവുഡ് താരം സുശാന്ത് സിങ് രജ്പുത്തിന് എതിരെ ആരോപണങ്ങളുമായി നടി റിയ ചക്രവർത്തി. ലഹരിമരുന്ന് ലഭിക്കാൻ സുശാന്ത് തന്നെ കരുവാക്കുകയായിരുന്നുവെന്ന് റിയ ആരോപിച്ചു. തന്നെ ...\nകൊല്‍ക്കത്ത: മയക്കുമരുന്ന് കേസില് അറസ്റ്റിലായ റിയ ചക്രബര്‍ത്തിക്ക് പിന്തുണ അറിയിച്ച് കൂറ്റന് റാലി സംഘടിപ്പിച്ച് കോണ്‍ഗ്രസ്, പശ്ചിമ ബംഗാളിലാണ് റാലി സംഘടിപ്പിച്ചത്. ബംഗാളിന്റെ മകളായ റിയക്കെതിരായ രാഷ്ട്രീയ ...\nതന്റെ സഹോദരനും പങ്ക്; എല്ലാം തുറന്ന് സമ്മതിച്ച് റിയ\nമുംബൈ: ബോളിവുഡ് താരം സുശാന്ത് സിങ് രാജ്പുത്തിന് തന്റെ സഹോദരൻ വഴി മയക്കുമരുന്ന് എത്തിച്ചു നൽകിയിരുന്നതായി വെളിപ്പെടുത്തി റിയ ചക്രവർത്തി. മുംബൈയിൽ നാർകോട്ടിക്‌സ് കൺട്രോൾ ബ്യൂറോ(എൻസിബി)യുടെ ചോദ്യം ...\nമുംബൈ: നടി റിയ ചക്രവർത്തിയുടെ ചാറ്റ് വിനയായതോടെ സഹോദരൻ ഷൊവിക് ചക്രവർത്തി നർക്കോട്ടിക്‌സ് കൺട്രോൾ ബ്യൂറോ (എൻസിബി) കസ്റ്റഡിയിൽ. മുംബൈയിലെ വസതിയിൽ വെള്ളിയാഴ്ച രാവിലെ എൻസിബി റെയ്ഡ് ...\nമുംബൈ: ബോളിവുഡ് താരം റിയ ചക്രവര്‍ത്തിയുടെ മുംബൈയിലെ വസതിയില് നാര്‍കോട്ടിക്‌സ് കണ്‍ട്രോള് ബ്യൂറോ റെയ്ഡ് നടത്തുന്നു. നടിക്ക് ലഹരി റാക്കറ്റുമായി ബന്ധമുണ്ടെന്ന ആരോപണങ്ങള് പുറത്ത് വന്നതിന് പിന്നാലെയാണ് ...\nബോളിവുഡ് യുവതാരം സുശാന്ത് സിംഗ് രജ്പുത്തിന്റെ മരണവുമായി ബന്ധപ്പെട്ട് ഏറ്റവും കൂടുതല് ആരോപണങ്ങള് നേരിടുന്നത് താരത്തിന്റെ കാമുകിയായ റിയ ചക്രബര്‍ത്തിയാണ്. ഇതിനിടെ റിയ സുശാന്തിന്റെ മരണവുമായി ബന്ധപ്പെട്ട ...\nമുംബൈ: ബോളിവുഡ് താരം സുശാന്ത് സിങിന്റെ മരണത്തെ തുടർന്നുള്ള അന്വേഷണം കൂടുതൽ സങ്കീർണ്ണമാകുന്നു. ആരോപണങ്ങൾ കാമുകിയായിരുന്ന റിയയ്ക്ക് നേരെ നീണ്ടതോടെ പുറത്തുവന്നിരിക്കുന്നത് അമ്പരപ്പിക്കുന്ന വെളിപ്പെടുത്തലുകളാണ്. സുശാന്ത് സ്ഥിരമായി ...\n‘റിയ ആണ് കൊലപാതകി, എന്റെ മകന് അവള് ഏറെ നാളുകളായി വിഷം നല്‍കിയിരുന്നു’; സുശാന്തിന്റെ പിതാവ്\nമുംബൈ: നടി റിയ ആണ് സുശാന്ത് സിംഗ് രജ്പുത്തിനെ കൊന്നതെന്നും അവരെ അറസ്റ്റ് ചെയ്യണമെന്നും ആവശ്യപ്പെട്ട് സുശാന്തിന്റെ പിതാവ് രംഗത്ത്. റിയ ആണ് കൊലപാതകിയെന്നും തന്റെ മകന് ...


നിശ്ചലം: അമേദ്യം, ഓണം, അറപ്പ്.....\nപാവം കുട്ടികൾ, ഇതൊരു നശിച്ച തുടക്കമാണു. ഇങ്ങനെയാണവർ അറപ്പ് എന്നതിനേക്കുറിച്ച് പഠിക്കുക.\nഇതുപോലുള്ള കാഴ്ചകളെല്ലാം ഇനിയവർക്ക് അറപ്പുളവാക്കും. വിസർജ്ജ്യം അവർക്കു ഉരുവിടാൻ പോലും ധൈര്യം വരാത്തൊരു വാക്കായി മാറും.\nഈ അറപ്പാണു പിന്നീട് വെറെ പലതിലേക്കും വ്യാപിക്കുക. ചുക്കിച്ചുളിഞ്ഞ് കിടപ്പിലായിക്കഴിയുമ്പോൾ അഛനേയും അമ്മയേയും ദൂരെ നിന്നു മാത്രം നോക്കിക്കണ്ട് തിരിച്ചു നടത്തുന്നതും അതേ അറപ്പാണു.\nഒന്നോർത്തു പോയി. വർഷങ്ങൾ കുറേ പുറകോട്ടു പോകുമ്പോൾ, കാടിനോട് ചേർന്ന് വയലിനരികിൽ ഒരു കൊച്ചു വീട്. പുല്ലു മേഞ്ഞ്, മുളകൾ കൊണ്ട് ഭിത്തികൾ തീർത്ത് ചാണകം മെഴുകിയൊരു വീട്.\nചാണകമെന്നത് ശുദ്ധിയുടെ പര്യായമെന്നാണു പഠിച്ചു വന്നത്.\nആഴ്ച്ചയിലൊരിക്കലെങ്കിലും വീടിനകവും മുറ്റവുമെല്ലാം ചാണകം മെഴുകും. എന്തിനാണെന്നു ചോദിച്ചാൽ അമ്മ പറയും ചാണകം മെഴുകിയ വീട്ടിലേ ഐശ്വര്യം കയ്യറി വരൂ എന്നു.\nഓണത്തിനു പൂവിടും മുൻപ് പൂത്തറ കൂടി ചാണകം മെഴുകുമായിരുന്നു.\nഅതുപോലെ തന്നെയാണു ആട്ടിൻ കാട്ടവും ആനപ്പിണ്ഠവും. ചേമ്പിനും ചേനയ്ക്കുമിടാൻ അയൽപക്കത്തു നിന്നും ആട്ടിൻ കാട്ടം തലയിൽ ചുമന്നു കൊണ്ടു വരും. ആട്ടിൻ മൂത്രം കലർന്ന വെള്ളം മുളം കുട്ടയിലൂടെ ഊർന്നു മുഖത്തു കൂടി ഒഴുകി വീഴും. പണി തീർന്നു പുഴയിലൊന്നു മുങ്ങിക്കുളിച്ചാൽ തീരാത്ത ഒരഴുക്കായി അതൊരിക്കലും തോന്നിയിട്ടില്ലായിരുന്നു.\nഅതു പോലെ കറിവേപ്പിനു വളമിടാൻ കാട്ടിൽ നിന്നും ഉണങ്ങാത്ത ആനപ്പിണ്ഠം കൂടയിൽ ഏറ്റിക്കൊണ്ടു വരും.\nആ അനുഭവങ്ങളിലൂടെയെല്ലാമായിരിക്കണം ഒന്നിനോടും അറപ്പില്ലാതെയായിത്തീർന്നത്. പലപ്പോഴും, കൂടെ നടന്ന എല്ലാവരും തിരിച്ചു നടക്കുമ്പോഴും പതറാതെ മുന്നോട്ടു നടത്തുന്നതിൽ ഈ അറപ്പില്ലായ്മ തെല്ലൊന്നുമല്ല സഹായിച്ചിട്ടുള്ളത്.\nഅമേദ്യം, ഓണം, അറപ്പ്...\nനമ്മുടെ കുട്ടികളെ ഇങ്ങനെയൊരു പാഠം കൂടി പഠിപ്പിച്ചിരുന്നെങ്കിൽ\n(അൽ ഐൻ മൃഗശാലയിൽ നിന്നും)\nമണ്ണ് എന്നത് തന്നെ അറപ്പുളവാക്കുന്ന ഒന്നായി മാറ്റപ്പെടുമ്പോൾ രൌദ്ര വികസനം മിനുമിനുത്ത സുഖലോലുപതയിലൂടെ നമ്മെ മാടിവിളിക്കുന്നു...ചേറിൽ പുതയാത്ത കൈകാലുകൾ ഒരിക്കലും സത്യത്തെ അറിയുന്നില്ല...മണ്ണിന്റെ മണം....സ്നേഹം..\nവല്ലപ്പോഴും ഒരിക്കല് നാട്ടില് പോകുമ്പോള് .. മുറ്റത്തെന്തെങ്കിലും ചെത്തി പറിക്കുമ്പോള് കിട്ടുന്ന ഒരു മനോസുഖം . അതൊന്നു പറഞ്ഞറിയിക്കാനാകാത്തതാണ് .. മണ്ണിന്റെ മനം നമുക്ക് അന്യം ആയി പോകുന്നുവോ എന്നൊരു വിഷമം\nഅറപ്പിന്റെ പുതു സാധ്യതകളിലാണ് ഇപ്പോള് ഗവേഷണം....\nഇന്നലെ, മൂന്നാം നംബര് പ്ലാറ്റ് ഫോമിലെ മരബഞ്ചില് കണ്ട കാ‍ഴ്ച മങ്ങി,ഓര്‍മക്കുറവുള്ള, മെലിഞ്ഞു വളഞ്ഞ മുത്തശ്ശി അവ്യക്തമായി പറഞ്ഞത് :വണ്ടി ഇറങ്ങി എന്നെ ഇവിടെ ഇരുത്തീട്ട്, കുടിക്കാന് വെള്ളം വാങ്ങീട്ട് വരാംന്ന് പറഞ്ഞിട്ട് പോയതാ മോനേ അവള്.... രണ്ടീസായി.. അവളങ്ങനെയാ.. പലപ്പോഴും മറക്കും. മോനെ.. രണ്ടാമത്തെ സ്റ്റേഷനീന്ന് പത്തടിയേയുള്ളൂ വീട്ടിലേക്ക്.. ഒന്നു കൊണ്ടാക്കിത്തര്വോ...\nകഴിഞ്ഞ തലമുറ ഒരിക്കലെങ്കിലും കണ്ടിട്ടും അറിഞ്ഞിട്ടും ഉണ്ടാവും ചാണകം മെഴുകിയ തറയും അതില് പായ വിരിച്ച് കുടന്നതുമൊക്കെ... ഇന്നത്തെ തലമുറ ഇതൊക്കെ എങ്ങനെ അറിയാനാണ്... സ്കൂളും ഹോം വര്‍ക്കും ഒന്നും കഴിഞ്ഞ് ആര്‍ക്കും നേരമില്ലല്ലോ...\nടോംസിന്റെ കമന്റിനോട് ഞാന് യോജിക്കുന്നു\nചാണകം ചവുട്ടിയാല് (ഇടതുകാലോ വലതുകാലോ ഓര്‍മ്മയില്ല) മധുരം കിട്ടുമെന്നു വിചാരിച്ച് സ്കൂളില് പോകുമ്പോള് ഒരുപാട് ചവിട്ടിയിട്ടുണ്ട്......മറ്റെക്കാലാണെങ്കില് മാഷിന്റടുത്തുനിന്നും അടിയും കിട്ടും......പക്ഷെ അറിയാതെ ചവിട്ടണമത്രെ........ഇപ്പൊ ചാണകം പോയിട്ട് മണ്ണു വാരിക്കളിച്ചാല് ഡെറ്റോളിട്ടു കഴുകണമെന്നല്ലെ കുഞ്ഞുങ്ങളെ പഠിപ്പിക്കുന്നത്.\nചിത്രത്തേക്കാളും എനിക്കു ഇഷ്ടപ്പെട്ടതു അടികുറിപ്പു.ഓര്‍മകള്...സുഹ്രുത്തേ! അതൊരു നിധി തന്നെ ആണു;അതോടൊപ്പം കൈ പിടിച്ചു നടത്തുന്ന ഒരു ഗുരുവും.\nഈ പറഞ്ഞതിനോട് ഞാന് വളരെ യോജിക്കുന്നു. നമ്മുടെ നാടിന്റെ ഈ മാറ്റത്തില് വിഷമിക്കനല്ലാതെ എന്ത് പറയാന്.. കയ്യ് കൊണ്ട് ചോറു ഉരുട്ടിക്കഴിക്കുമ്പോള് അയ്യേ!! മമ്മീ അത് കന്റോ? എന്ന് ചോദിക്കുന്ന കുട്ടികള് നമ്മുടെ നാട്ടിലും ജനിച്ചു തുടങ്ങിയിരിക്കുന്നു. എന്റെ കൈയ്യില് ഒരു പശു നക്കുമ്പോള്.. അയ്യേ പ്രശാന്തേ ഈ അഴുക്കൊക്കെ തിന്നുന്ന പ്രാണിയെക്കൊണ്ട്... എന്നു ചോദിക്കുന്ന ചങ്ങാതിമഅര് നിക്കും ഉണ്ട്. നാടോടുമ്പോള് നാം എന്തു ചെയ്യും...\nഒരാളും ഒരിക്കലും ചിന്തിച്ചുണ്ടാവില്ല ഈ എഴുതിയത്. അതാണീ ബ്ലോഗിന്റെ ഉടമയുടെ മേന്മ.\nമാറുന്ന മലയാളിയുടെ മാറുന്ന ശീ ലങ്ങള് നന്നായി പറഞ്ഞിരിക്കുന്നു ...ആശംസകള്\nanusha sathyanadh said...\nmaattathinte kaattil malayalam malayalikk anyamakunnu.....


ലാഭകരമാകാം അസോള കൃഷി - Tatwamayi TV\nലാഭകരമാകാം അസോള കൃഷി\nby Sanoj Nair November 26, 2019 November 26, 2019 0376\nഅസോള എന്ന വാക്ക് ഇന്നു നമുക്കിടയില് സുപരിചിതമാണ്. എന്നാല് എന്താണിതെന്ന് അറിയാത്തവരാണ് നമ്മളില് പലരും. വീടുകളില് കോഴിയും താറാവും ഒക്കെയുള്ളവരും നെല്‍കൃഷി ജീവിത മാര്‍ഗമായിട്ടുള്ളരും അസോളയെക്കുറിച്ച് അറിഞ്ഞിരിക്കേണ്ടത് അത്യാവശ്യമാണ്. വീട്ടില് മുട്ടയ്ക്കും പാലിനും കോഴിയും ആടും ഒക്കെ വളര്‍ത്തുന്നവരുടെ ഒരു പ്രധാന പ്രശ്‌നം അവയുടെ തീറ്റയാണ്. ഇവയ്ക്കുവേണ്ടി പുറത്തുനിന്നും കാലിത്തീറ്റയും കോഴിത്തീറ്റയുമൊക്കെ വാങ്ങി ഒരുപാട് പണം ചെലവാക്കുന്നു. എന്നാല് വീട്ടില് അസോള ഉത്പാദിപ്പിക്കാന് നിങ്ങള് തയാറാണെങ്കില് വീട്ടിലെ ഭക്ഷണത്തിന്റെ ബാക്കിയും അസോളയും മാത്രം മതിയാകും വളര്‍ത്തു ജീവികളുടെ വളര്‍ച്ചയ്ക്ക്.\nഅസോള പിന്നേറ്റ’ എന്ന ശാസ്ത്ര നാമത്തിലറിയപ്പെടുന്ന അസോള, പായല് വര്‍ഗത്തി ല്‍പ്പെട്ട ഒരു ചെടിയാണ്. ഇതിന്റെ ഇലകളില് ‘അനാബീന അസോ ള’ എന്ന സയനോബാക്ടീരിയ ഉള്ളതിനാല് അന്തരീക്ഷത്തിലെ നൈട്രജനെ ഫിക്‌സ് ചെയ്യാന് സാധിക്കും. ഈ കഴിവ് പലസസ്യങ്ങള്‍ക്കും ഇല്ലാത്തതിനാലാണ് നമുക്ക് കൃത്രിമ യൂറിയ പോലുള്ള വളങ്ങള് ചേര്‍ക്കേണ്ടിവരുന്നത്. ഈ കഴിവുള്ളതുകൊണ്ടു തന്നെ അസോള മാംസ്യ (പ്രോട്ടീന്) സമ്പന്നവുമാണ്.\nഎല്ലാവിധ അന്തരീക്ഷ സാഹചര്യങ്ങളിലും നിയന്ത്രിത അന്തരീക്ഷത്തിലും (പോളിഹൗസ്) വേഗത്തില് വളരാനുള്ള കഴിവ.്\nകുറഞ്ഞ അളവില് നിന്നു കൂടുതല് ഉത്പാദിപ്പിക്കാം. കൂടാതെ വിത്തു ചെടിക്കായി പണം ചെലവാക്കേണ്ട ആവശ്യമില്ല.\nഅന്തരീക്ഷ നൈട്രജനെ ഉപയോഗിച്ച് പ്രോട്ടീനുണ്ടാക്കാനും ജീര്‍ണനം വഴി മണ്ണില് ലഭ്യമാക്കാനും സാധിക്കും.\nവിളയുടെ ഉത്പാദനവും ഗുണമേന്മയും വര്‍ധിപ്പിക്കാന് സഹായിക്കുന്നു.\nനെല്‍പ്പാടങ്ങളില് ജൈവവളമായും കള നിയന്ത്രണത്തിനും ഉപയോഗിക്കാം.\nകന്നുകാലികളുടെയും താറാവ്, കോഴി എന്നിവയുടെയും തൂക്കം വര്‍ധിപ്പിക്കാനും പാല്, മുട്ട ഉത്പാദന വര്‍ധനവിനുംസഹായിക്കുന്നു.\nഅസോള വളര്‍ത്തുന്ന രീതി\nഅസോള കുഴികളിലും കുളങ്ങളിലും പാടത്തുമെല്ലാം വളര് ത്താം. ഒരു ജലാധിഷ്ഠിത ചെടിയായതിനാല് തുടര്‍ച്ചയായ ജലലഭ്യത ഉറപ്പാക്കേണ്ടതാണ്. അ സോളയുടെ സുഗമമായ വളര് ച്ചയ്ക്ക് തണലും സൂര്യപ്രകാശവും ഒരുപോലെ ആവശ്യമാണ്. 36 ഡിഗ്രി സെല്‍ഷ്യസില് കൂടിയ താപനില അസോളയുടെ വളര്‍ച്ച യെ ദോഷകരമായി ബാധിക്കും. ആവശ്യമായ മൂലകങ്ങള് ചെടി വെള്ളത്തില് നിന്നു വലിച്ചെടുക്കും. ഇതില് ഫോസ്ഫറസാണ് പ്രാധാനം.\nഅസോള വളര്‍ത്താന് ഉപയോഗിക്കുന്ന ടാങ്കിന്റെ സ്ഥാനം പ്രധാനമാണ്. സ്ഥരമായി നിരീക്ഷിക്കാന് സാധിക്കുന്ന ഒരു സ്ഥലമാണ് ഏറ്റവും ഉത്തമം. തുടര്‍ച്ചയായ ജലലഭ്യത ഉറപ്പാക്കേണ്ടതിനാല് ടാങ്ക് എപ്പോഴും ജലസ്രോതസിനടുത്തായിരിക്കണം.\nവെള്ളം ബാഷ്പീകരിച്ചു നഷ്ടപ്പെടാതിരിക്കാന് ചെറിയ തണല് ഉറപ്പാക്കണം. സാധാരണ കുളമാണുപയോഗിക്കുന്നതെങ്കില് അതിന്റെ താഴെ കൂര്‍ത്ത കല്ലുകള് ഇല്ലാതിരിക്കാന് ശ്രദ്ധിക്കണം.\nടാങ്കിന്റെ വലിപ്പം അസോളയുടെ ആവശ്യമനുസരിച്ച് വ്യത്യാസപ്പെടും. ദിവസം ഒരു കിലോ ലഭിക്കാന്6ഃ4അടി നീളവും വീതിയും ഉള്ള ടാങ്ക് വേണം നിര്‍മിക്കാന്. നല്ല പ്ലാസ്റ്റിക് ഷീറ്റ് ടാങ്കിന്റെ താഴെ വിരിച്ച് അതിനെ ഇഷ്ടിക ഉപയോഗിച്ച് സുരക്ഷിതമാക്കുക. ടാങ്കിന്റെ മുകള്‍ഭാഗം വലഉപയോഗിച്ച് മറയ്ക്കുന്നത് ഇലയും മറ്റും വീഴാതിരിക്കാന് നല്ലതാണ്.\nഅസോളയുടെ നല്ല വളര്‍ച്ച ഉറപ്പാക്കാന് ഒരു കിലോ ചാണകവും 100 ഗ്രാം സൂപ്പര് ഫോ സ്‌ഫേറ്റും മണ്ണും ടാങ്കിന്റെ താഴെ ഇട്ട് 10 സെന്റീമീറ്റര് കനത്തില് വെള്ളം ഒഴിച്ചു നന്നായി ഇളക്കുക.\nഅതിനു ശേഷം കുറച്ച് അ സോള അതില് ഇട്ടുകൊടുക്കുക. ചാണകവും സൂപ്പര്‍ഫോസ്‌ഫേ റ്റും മേല് പറഞ്ഞ രീതിയില് രണ്ടാഴ്ച കൂടുമ്പോള് ഇട്ടുകൊടുക്കണം. കളകള് പറിച്ചു കളയണം. ആറു- എട്ട് മാസമാകുമ്പോള് ടാങ്ക് വൃത്തിയാക്കി, പുതി യ കൃഷി തുടങ്ങണം\nവിളവെടുപ്പും തീറ്റയാക്കുന്ന രീതിയും\nരണ്ടുമൂന്നാഴ്ചയ്ക്കുള്ളില് അസോള, ടാങ്കിന്റെ മുഴുവന് ഭാഗവും മൂടും. ഇങ്ങനെയായാല് വിളവെടുക്കാം. ദിവസേന വിളവെടുപ്പ് നടത്താം6ഃ4അടി ടാ ങ്കില് നിന്നും ദിവസേന ഒരു കിലോ ലഭിക്കും. വിളവെടുത്ത അസോള മറ്റു തീറ്റയുടെ കൂടെ കലര്‍ത്തി അന്നുകാലികള്‍ക്കും കോഴിക്കുമെല്ലാം നല്‍കാം. അസോള ഉണക്കിയും തീറ്റയായി ഉപയോഗിക്കാം.\nഅസോളയ്ക്ക് അന്തരീക്ഷ നൈട്രജനെ സ്വീകരിക്കാനുള്ള കഴിവുള്ളതിനാല് ഒരു പരിധിവരെ യൂറിയ പോലുള്ള രാസവളങ്ങളുടെ ഉപയോഗം നെല്‍കൃഷിയില് ഒഴിവാക്കാന് സാധിക്കും. രണ്ടും ജലാധിഷ്ഠിത ചെടികളായതിനാല് ഒരുമിച്ച് വളര് ത്തല് എളുപ്പമാണ്. നെല്‍കൃഷിയില് അസോള ഉപയോഗിക്കുന്നത് രണ്ടു രീതിയിലാണ്.\nവിത്തു പാകുന്നതിന് മുന്നോ നാലോ ആഴ്ച മുമ്പേ അസോളച്ചെടികള് പാടത്തിടുക. ഇവ മൂന്നാഴ്ചകൊണ്ട് നന്നായി വളരും. ഉഴുന്ന സമയത്ത് മണ്ണില് അസോള കൂട്ടി ഉഴണം. ഇത് അന്തരീക്ഷ നൈട്രജന് മണ്ണിലെത്താന് സഹായിക്കുന്നതോ ടൊപ്പം യൂറിയയുടെ അളവു കുറയ്ക്കാനും സഹായിക്കുന്നു.\nനെല്ലിനൊപ്പം (ഡ്യുവല് കള്‍ച്ചര്)\nഞാറു നടുന്ന സമയത്ത് അസോള പാടങ്ങളില് ഇടുക. ഇത് ഇടയ്ക്കിടയ്ക്ക് മണ്ണില് ചവിട്ടിതാഴ്ത്തുക. ഇത് നെല്ലിന്റെ കളകളെ തടയാന് സഹായിക്കുന്നു. അസോള വീണ്ടും വീണ്ടും ഇട്ടുകൊടുക്കേണ്ട ആവശ്യമില്ല. കാരണം ഒന്നോ രണ്ടോ ചെടികള് ബാക്കിയായതില് നിന്നു വീണ്ടും ചെടികള് ഉത്പാദിപ്പിക്കപ്പെടും.\nഈത്തപ്പഴം ചട്ട്ണി / ചമ്മന്തി\nഇതാണ് ശബരിമല …ഭാഗം 9\nSURYA Rajiv April 22, 2020 April 24, 2020\nവഴുതന കുടുംബത്തിലെ മണിത്തക്കാളി വിശേഷം.\nSURYA Rajiv January 2, 2020 January 2, 2020\nഅറിയണം……….. ഈ തുളസീ മാഹാത്മ്യം\nSanoj Nair September 13, 2019 September 25, 2019


ഫറൂഖ് കോളേജിലെ ആക്രമണം; അധ്യാപകര്‍ക്കെതിരെ ജാമ്യമില്ലാ വകുപ്പ് പ്രകാരം കേസെടുത്തു - Calicut Journal\nHome » നമ്മുടെ കോഴിക്കോട് » ഫറൂഖ് കോളേജിലെ ആക്രമണം; അധ്യാപകര്‍ക്കെതിരെ ജാമ്യമില്ലാ വകുപ്പ് പ്രകാരം കേസെടുത്തു\nകോഴിക്കോട് ഫറൂഖ് കോളജില് ഹോളി ആഘോഷിച്ച വിദ്യാര്‍ഥികളെ അധ്യാപകര് ക്രൂരമായി മര്‍ദ്ദിച്ച സംഭവത്തില് കുറ്റക്കാര്‍ക്കെതിരെ ജാമ്യമില്ലാ വകുപ്പുകള് ചുമത്തി കേസെടുത്തു. അധ്യാപകരായ നിഷാദ്, ഷാജിര്, യൂനസ് എന്നിവര്‍ക്കെതിരെയാണ് ഫറോക്ക് പൊലിസ് കേസെടുത്തത്. നിയമവിരുദ്ധമായി സംഘം ചേരുക, കലാപത്തിന് നേതൃത്വം നല്‍കുക, മാരകായുധങ്ങള് ഉപയോഗിച്ച് ആക്രമിക്കുക തുടങ്ങിയ വകുപ്പുകള് ചുമത്തിയാണ് കേസെടുത്തിരിക്കുന്നത്. ഇവര്‍ക്ക് പുറമേ അധ്യാപകരുടെ പരാതിയെ തുടര്‍ന്ന് ഒരു വിദ്യാര്‍ത്ഥിക്കെതിരെയും കേസെടുത്തിട്ടുണ്ട്.\nഎന്നാല് അധ്യാപകര് വിദ്യാര്‍ത്ഥികളെ മര്‍ദ്ദിച്ചിട്ടില്ലെന്ന നിലപാടാണ് കോളേജ് മാനേജ്‌മെന്‍റിനുള്ളത്. ജാമ്യമില്ലാ വകുപ്പുകള് അനുസരിച്ച് കേസെടുത്തിട്ടുള്ളതിനാല് അറസ്റ്റ് ഉള്‍പ്പെടെയുള്ള തുടര് നടപടികള് ഉടനുണ്ടായേക്കും. പരിക്കേറ്റ വിദ്യാര്‍ത്ഥികള് ചികിത്സയിലാണ്.\nവ്യാഴാഴ്ചയാണ് ആക്രമണം നടന്നത്. ഹോളി ആഘോഷിച്ച വിദ്യാര്‍ഥികളെ അധ്യാപകര് ഇരുമ്പ് പൈപ്പുകളും വടികളും ഉപയോഗിച്ച് തല്ലുകയായിരുന്നു. കോളജില് ഹോളി ആഘോഷം നേരത്തെ തന്നെ വിലക്കിയിരുന്നുവെന്നാണ് മാനേജ്മെന്‍റിന്‍റെ വാദം. ഇത് അനുസരിക്കാതിരുന്ന വിദ്യാര്‍ഥികള് കോളജിലേക്ക് അപകടകരമായ രീതിയില് വാഹനങ്ങള് ഓടിച്ച് കയറ്റിയതുമാണ് സംഘര്‍ഷങ്ങള്‍ക്ക് കാരണമായത്. എന്നാല് തങ്ങള് ഹോളി ആഘോഷിച്ചതാണ് അധ്യാപകരെ പ്രകോപിച്ചതെന്ന് വിദ്യാര്‍ഥികള് പറയുന്നു. ക്യാമ്പസിനുള്ളിലെ മര്‍ദ്ദനത്തിന് ശേഷം ഹോസ്റ്റലില് കയറിയും അധ്യാപകര് ആക്രമിച്ചുവെന്ന് വിദ്യാര്‍ഥികള് ആരോപിക്കുന്നു.\nPrevious: പൂട്ടിയ ത്രീ സ്റ്റാര് ബാറുകള് തുറക്കും\nNext: ഓണ്‍ലൈൻ മാധ്യമങ്ങൾക്ക് കടിഞ്ഞാണിടാനൊരുങ്ങികേന്ദ്രസർക്കാർ


Emalayalee.com - മദ്രാസ് ഐഐടിയിലെ മലയാളി വിദ്യാര്‍ഥിനിയുടെ മരണം പാര്‍ലമെന്‍റില് ഉന്നയിച്ച് പ്രതിപക്ഷം\nമദ്രാസ് ഐഐടിയിലെ മലയാളി വിദ്യാര്‍ഥിനിയുടെ മരണം പാര്‍ലമെന്‍റില് ഉന്നയിച്ച് പ്രതിപക്ഷം\nന്യൂഡല്‍ഹി: മദ്രാസ് ഐഐടിയിലെ മലയാളി വിദ്യാര്‍ഥിയായിരുന്ന ഫാത്തിമ ലത്തീഫിന്‍റെ മരണത്തില് സമഗ്ര അന്വേഷണം വേണമെന്ന് പ്രതിപക്ഷം പാര്‍ലമെന്‍റില് ആവശ്യപ്പെട്ടു. ഇന്നാരംഭിച്ച പാര്‍ലമെന്റിന്റെ ശീതകാല സമ്മേളനത്തില് എന്.കെ.പ്രേമചന്ദ്രന്, കനിമൊഴി എന്നിവരാണ് വിഷയം ലോക്സഭയില് ഉന്നയിച്ചത്. മദ്രാസ് ഐഐടിയിലെ മൂന്ന് പ്രഫസര്‍മാര്‍ക്കെതിരേ ആരോപണങ്ങള് ഉയര്‍ന്നിട്ടും എഫ്‌ഐആര് പോലുമിടാന് പോലീസ് തയാറായിട്ടില്ലെന്ന് എംപിമാര് ആരോപിച്ചു.\nഉന്നത വിദ്യാഭ്യാസ സ്ഥാപനങ്ങളില് വിദ്യാര്‍ഥികള് ആത്മഹത്യ ചെയ്യുന്ന സംഭവം തുടര്‍ക്കഥയായിരിക്കുകയാണെന്നും ഇക്കാര്യത്തില് സിബിഐ പോലുള്ള ഏജന്‍സികളെക്കൊണ്ട് അന്വേഷണം നടത്തണമെന്നും പ്രേമചന്ദ്രനും കനിമൊഴിയും ആവശ്യപ്പെട്ടു. സംഭവത്തില് അന്വേഷണം നടക്കുകയാണെന്നും റിപ്പോര്‍ട്ട് ലഭിച്ച ശേഷം തുടര് നടപടികളുണ്ടാകുമെന്നും കേന്ദ്ര സര്‍ക്കാര് മറുപടി നല്‍കി.\nനിൻ കണ്ണ് ശരിയല്ലേൽ\nവക്രിച്ചിരിക്കും അത് നിൻ കുറ്റമത്രെ\nമുക്കുപണ്ടം കൊണ്ട് മാല പണിതിട്ട്\nതട്ടാനെ കുറ്റം പറഞ്ഞിടുന്നോ ?\nചത്തുപോയെന്നിട്ടും വിടില്ലാ കൊച്ചിനെ\nആരെടാ നീ മനോരോഗിയാണോ ?\nവക്രബുദ്ധി നീ വേഷം ഇറക്കേണ്ട\nചത്തുപോയോരെ നീ വിട്ടിടുക .\nകൊഴിഞ്ഞുപോയാതാംമാ ചെറുപുഷ്പം ഒരു പക്ഷെ\nവക്രമീ ലോകത്തിൻ കാപട്യത്താൽ\nആ കൊച്ചിന്റെ ഫോട്ടോയിലെല്ലാം ഒരു അസ്വാഭാവികത ഇല്ലേ? എപ്പോഴും മുഖം കോട്ടിപ്പിടിച്ചിരിക്കുന്നു\nമദ്രാസ് ഐ.ഐ.ടിയിലെ 98 ശതമാനം അധ്യാപകരും ബ്രാഹ്മണരാണ്. മറ്റുള്ളവരോട് അവർക്കു പുച്ഛം തോന്നുന്നത്തിൽ അതിശയിക്കണോ


260 പോസിറ്റീവ്; സമ്പർക്കം 217 | Kozhikode | Kerala | Deshabhimani | Wednesday Sep 16, 2020\n260 പോസിറ്റീവ്; സമ്പർക്കം 217\nസമ്പർക്കത്തിലൂടെ കോവിഡ് പോസിറ്റീവായ 217 പേരുൾപ്പെടെ ജില്ലയിൽ 260 പേർക്ക് ചൊവ്വാഴ്‌ച കോവിഡ് സ്ഥിരീകരിച്ചു. വിദേശത്തുനിന്നെത്തിയ നടുവണ്ണൂർ സ്വദേശിയും ഇതര സംസ്ഥാനങ്ങളിൽനിന്നുവന്ന 10 പേരും ഉറവിടമറിയാത്ത 32 പേരും രോഗികളായി. കോർപറേഷൻ പരിധിയിൽ 140 പേർക്കാണ് രോഗമുണ്ടായത്.\nഇതിൽ 11 പേരുടെ ഉറവിടം വ്യക്തമല്ല. ആറ് ആരോഗ്യപ്രവർത്തകർക്കും കോവിഡ് പോസിറ്റീവായി. പുതിയ കണക്കുകൾ പ്രകാരം ജില്ലയിൽ ചികിത്സയിലുള്ളവരുടെ എണ്ണം 2820 ആയി. അതേസമയം, ചികിത്സയിലുണ്ടായിരുന്ന 306 പേർ കൂടി രോഗമുക്തരായി.ചൊവ്വാഴ്‌ച നിരീക്ഷണത്തിലെത്തിയ 540 പേരുൾപ്പെടെ ജില്ലയിൽ 19,240 പേർ നിരീക്ഷണത്തിൽ. ഇതുവരെ 96,203 പേർ നിരീക്ഷണം പൂർത്തിയാക്കി. പുതുതായെത്തിയ 409 പേരുൾപ്പെടെ 2622 പേരാണ് ആശുപത്രികളിൽ നിരീക്ഷണത്തിലുള്ളത്. 335 പേർ ആശുപത്രി വിട്ടു.\nപുതുതായി വന്ന 267 പേരുൾപ്പെടെ 3640 പ്രവാസികൾ നിരീക്ഷണത്തിലുണ്ട്. ഇതിൽ 579 പേർ കോവിഡ് കെയർ സെന്ററുകളിലും, 2915 പേർ വീടുകളിലും 46 പേർ ആശുപത്രിയിലും നിരീക്ഷണത്തിലാണ്. വീടുകളിൽ നിരീക്ഷണത്തിലുള്ളവരിൽ 11 പേർ ഗർഭിണികളാണ്. ഇതുവരെ 35,975 പ്രവാസികൾ നിരീക്ഷണം പൂർത്തിയാക്കി.\nചൊവ്വാഴ്‌ച 6119 സ്രവ സാമ്പിൾ പരിശോധന‌ക്കയച്ചു. ആകെ 2,62,506 സാമ്പിളിൽ 2,60,453 ഫലം ലഭിച്ചു. ഇതിൽ 2,51,440 നെഗറ്റീവാണ്. 2053 ഫലം ലഭിക്കാനുണ്ട്.\nചൊവ്വാഴ്‌ച കോവിഡ് സ്ഥിരീകരിച്ചു


യു.എസ് സേനാപിന്മാറ്റം അഫ്ഗാനെ ദുരന്തത്തിലേക്ക് തള്ളിവിട്ടു: ടോണി ബ്ലെയര് - Express Herald\nയു.എസ് സേനാപിന്മാറ്റം അഫ്ഗാനെ ദുരന്തത്തിലേക്ക് തള്ളിവിട്ടു: ടോണി ബ്ലെയര്\nJoychen Puthukulam — August 23, 2021 add comment\nലണ്ടന്: അഫ്ഗാനിസ്താനില്‍നിന്ന് തിരക്കിട്ട് സേനയെ പിന്‍വലിച്ച യു.എസ് തീരുമാനത്തെ വിമര്‍ശിച്ച് ബ്രിട്ടീഷ് മുന് പ്രധാനമന്ത്രി ടോണി ബ്ലെയര്. ഒരു രാജ്യത്തെ അനാവശ്യമായി അപകടത്തില് ഉപേക്ഷിച്ച് പോവുകയായിരുന്നു യു.എസ്. അഫ്ഗാന്‍െറ ഇന്നത്തെ അവസ്ഥയുടെ ഉത്തരവാദിത്തത്തില്‍നിന്ന് യു.എസിന് ഒഴിഞ്ഞുമാറാന് കഴിയില്ല.\nഅഫ്ഗാനിലെ പ്രതിസന്ധിയെ കുറിച്ചുള്ള ലേഖനം ബ്ലെയറിന്‍െറ ഫൗണ്ടേഷന്‍െറ വെബ്‌സൈറ്റിലാണ് പ്രസിദ്ധീകരിച്ചത്. കാബൂള് താലിബാന് പിടിച്ചെടുത്തശേഷം ആദ്യമായാണ് ബ്ലെയര് പ്രതികരിക്കുന്നത്.\n2001ല് യു.എസിനൊപ്പം അഫ്ഗാനിലേക്ക് ബ്രിട്ടന് സൈന്യത്തെ അയച്ചപ്പോള് ടോണി ബ്ലെയര് ആയിരുന്നു ബ്രിട്ടീഷ് പ്രധാനമന്ത്രി. തന്ത്രപരമായി വിജയിക്കുന്നതില് പാശ്ചാത്യ രാജ്യങ്ങള് വിജയിച്ചോ എന്ന ചോദ്യം ഉയരുന്നു. പാശ്ചാത്യരുടെ നിലപാട് എന്താണെന്ന് ലോകത്തിന് അറിയില്ല.\nഅഫ്ഗാനില്‍നിന്ന് സൈന്യത്തെ പിന്‍വലിച്ചത് തന്ത്രങ്ങളുടെ ഭാഗമായല്ല, മറിച്ച് രാഷ്ട്രീയതീരുമാനമാണ്. ദുരന്തത്തിലേക്ക് അഫ്ഗാന് ജനതയെ തള്ളിവിടുകയാണ് യു.എസ് ചെയ്തത്.\nലോകത്തെ മുഴുവന് ഭീകരസംഘടനകള്‍ക്കും ആഹ്ലാദിക്കാനുള്ള അവസരം ഇതിലൂടെ ഒരുക്കി. റഷ്യ, ചൈന, ഇറാന് എന്നീ രാജ്യങ്ങള് ഈയവസ്ഥയില് മുതലെടുപ്പ് നടത്തും. പാശ്ചാത്യ രാജ്യങ്ങളുടെ സഖ്യത്തെ പോലും ഇത് ബാധിക്കാം. ഭീകരവാദത്തെ നേരിടാന് തന്ത്രപരമായ പുനരാലോചന വേണമെന്നും ബ്ലെയര് ലേഖനത്തില് ആവശ്യപ്പെട്ടു.


വള്ളിക്കുന്ന് : January 2010\nകെ മുരളീധരന്റെ പോസ്റ്റിലേക്ക് കെ പി സി സി ഇന്ന് വീണ്ടും ഗോളടിച്ചിരിക്കുകയാണ്. ഞാനടക്കമുള്ള മുരളിയുടെ കോടിക്കണക്കിന് വരുന്ന അനുയായികളെ കണ്ണീരിലാഴ്ത്തിയുള്ള ഈ ഗോളടി അന്തസ്സുള്ള കളിക്കാര്‍ക്ക് പറഞ്ഞതല്ല. ആളിക്കത്തുന്ന എന്റെ പ്രതിഷേധം അല്പം ഒന്ന് തണുപ്പിക്കുന്നതിന് വേണ്ടി മുരളിയെ ആര്‍ക്കാണ് പേടി? എന്ന എന്റെ പോസ്റ്റ് ഞാന് വീണ്ടും പോസ്റ്റുകയാണ്. നേരത്തെ വായിച്ചവര് മുരളിക്ക് പിന്തുണ പ്രഖ്യാപിച്ചു ഇത് വീണ്ടും വീണ്ടും വായിക്കണമെന്ന് അഭ്യര്‍ത്ഥിക്കുന്നു. അദ്ദേഹത്തിനു വേണ്ടി കഴിയുന്നത്ര എസ് എം എസ് അയക്കാനും മറക്കരുത്.. ഫോര്‍മാറ്റ്.. മുരളി സ്പേസ് കെ പി സി സി സ്പേസ് സ്പേസ്ഷട്ടില് സ്പേസ് ശൂന്യാകാശം സ്പേസ്.. യെസ് ഓര് നോ. ചെയ്യുന്നവര് പെട്ടെന്ന് ചെയ്യണം. എന്തേലും സംഭവിച്ച ശേഷം ചെയ്തിട്ട് കാര്യമില്ല.\nലെഫ്റ്റനന്റ് കേണല് എന്ന ഒരു ഉമ്പാക്കി കാണിച്ച് മോഹന്‍ലാല് കുറെ നാളായി വിലസി നടക്കുകയായിരുന്നു. ആ തൊപ്പിയും യൂനിഫോമുമിട്ടു പല സ്ഥലത്തും പോകുന്നു... അറ്റന്ഷനിലും സ്റ്റാന്റ് അറ്റ് ഈസിലും സല്യൂട്ട് അടിച്ചു കസര്‍ത്തുന്നു... യുദ്ധം വന്നാല് നാടിനു വേണ്ടി പൊരുതി മരിക്കും എന്ന് അടിച്ചു വിടുന്നു... കവടിയാര് കൊട്ടാരം സന്ദര്‍ശിക്കുന്നു, തമ്പുരാനില് നിന്ന് അവാര്‍ഡ് വാങ്ങിക്കുന്നു.. എല്ലാം പൊടി പൂരമായി നടന്നുകൊണ്ടിരിക്കുമ്പോള് ഞാനാകെ ഒരു കണ്ഫ്യൂഷനില് ആയിരുന്നു. ഇനി മമ്മൂട്ടി എന്ത് ചെയ്യും എന്നതായിരുന്നു എന്റെ പ്രധാന കണ്ഫ്യൂഷന്.\nകാര്യങ്ങള് ഇക്കണക്കിനു പോവുകയാണെങ്കില് അടുത്തു തന്നെ ഞാനൊരു കോണ്ഗ്രസ്സുകാരനാവാനുള്ള സാധ്യതയുണ്ട്. താങ്കള് കൊണ്ഗ്രസ്സായാല് ഞങ്ങള്‍ക്കെന്താ കൂവേ എന്ന് ഇത് വായിക്കുന്ന ഒരുമാതിരിപ്പെട്ട എല്ലാവരും ചോദിക്കും. ശരിയാണ്, അതെന്റെ സ്വന്തം കാര്യമാണ്. എന്റെ വളരെ അടുത്ത ഒരു സുഹൃത്ത് ഇന്നലെ എന്നോട് പറഞ്ഞു. “താങ്കളുടെ ബ്ലോഗില് ഇയ്യിടെയായി സഖാക്കളെ വല്ലാതെ വിമര്‍ശിക്കുന്നതായി പരാതിയുണ്ട്. അതുകൊണ്ട് ഇടക്കൊക്കെ കോണ്ഗ്രസ്സുകാരെയും കൈകാര്യം ചെയ്യണം”. വളരെ ആത്മാര്‍ത്ഥമായി പറഞ്ഞ ആ അഭിപ്രായം എന്റെ മനസ്സില് തട്ടി. അടുത്ത പോസ്റ്റില് കാര്യമുണ്ടെങ്കിലും ഇല്ലെങ്കിലും കോണ്ഗ്രസ്സുകാരുടെ മേക്കട്ടു കയറി ഒന്ന് ബാലന്‍സ് ചെയ്യുന്നത് ആരോഗ്യത്തിനു നല്ലതാണെന്ന് ഞാന് ഉറപ്പിച്ചതാണ്. പക്ഷെ പൊതിരെ തല്ലു കൊണ്ടപ്പോള് പണ്ടൊരു കളരി ഗുരുക്കള് പറഞത് പോലെ 'കാലൊന്നു നിലത്തുറച്ചിട്ടു വേണ്ടേ അടവെടുക്കാന്' എന്ന അവസ്ഥയാണ് ഇപ്പോള് .. കോണ്ഗ്രസ്സുകാരുടെ നേരെ തിരിയാന് സഖാക്കള് സമ്മതിച്ചിട്ടു വേണ്ടേ..


Emalayalee.com - തടഞ്ഞുവച്ച ജെ.എന്.യു വിദ്യാര്‍ത്ഥി യൂണിയന് തെരഞ്ഞെടുപ്പ് ഫലം ഔദ്യോഗികമായി പ്രഖ്യാപിച്ചു\nഡല്‍ഹി: ജെ.എന്.യു സര്‍വ്വകലാശാല യൂണിയന് തെരഞ്ഞെടുപ്പില് ഇടത് വിദ്യാര്‍ത്ഥി സംഘടനകള്‍ക്ക് വിജയം. ഹൈക്കോടതിയുടെ സ്‌റ്റേ മാറ്റിയതോടെ ഇന്ന് ഫലം പ്രഖ്യാപിക്കുകയായിരുന്നു. പ്രസിഡന്റ് സ്ഥാനത്തേയ്ക്ക് ലെഫ്റ്റ് യൂണിറ്റിയുടെ ഐഷി ഘോഷ് വിജയിച്ചതായി പ്രഖ്യാപിച്ചു. പ്രസിഡന്റ് അടക്കം നാലു സീറ്റുകളിലും ഇടതിനാണ് വിജയം\nഎല്ലാ വോട്ടുകളും എണ്ണിക്കഴിഞ്ഞപ്പോള് ഐഷി 2312 വോട്ടുകള് നേടിയതായി നേരത്തേ തന്നെ വ്യക്തമായിരുന്നു.എന്നാല് ഫലപ്രഖ്യാപനം ഡല്‍ഹി ഹൈക്കോടതി സെപ്തംബര് 17 വരെ തടഞ്ഞിരിക്കുകയായിരുന്നു. ഈ സ്റ്റേയാണ് ഇന്ന് കോടതി എടുത്ത് മാറ്റിയത്. പ്രസിഡന്റ് സ്ഥാനത്തേയ്ക്കുള്ള മത്സരത്തില് രണ്ടാം സ്ഥാനത്ത് എബിവിപിയുടെ മനീഷ് ജാംഗിദാണ്. 1128 വോട്ടുകളെ മനീഷിന് നേടാനായുള്ളു. മൂന്നാം സ്ഥാനത്തുള്ള ബപ്‌സയ്ക്ക് എബിവിപിയേക്കാള് മൂന്നുവോട്ടിന്റെ കുറവ് മാത്രമാണ് ഉള്ളത്.\nഇടത് സ്ഥാനാര്‍ത്ഥിയായ സാകേത് മൂണ് വന് ഭൂരിപക്ഷത്തോടെ വൈസ് പ്രസിഡന്റ് സ്ഥാനത്തേയ്ക്ക് തെരഞ്ഞെടുക്കപ്പെട്ടു. സാകേതിന് 3365 വോട്ടുകള് ലഭിച്ചപ്പോള് പിന്നിലുള്ള എബിവിപി സ്ഥാനാര്‍ത്ഥി ശ്രുതി അഗ്നിഹോത്രി 1335 വോട്ടുകളാണ് നേടിയത്. ജനറല് സെക്രട്ടറി സ്ഥാനത്തേയ്ക്കുള്ള തെരഞ്ഞെടുപ്പില് എബിവിപിയുടെ ശബരീഷ് 1355 വോട്ടുകള് നേടിയപ്പോള് ഇടതിന്റെ സതീഷ് യാദവ് 2518 വോട്ടുകളുമായി ജയിച്ചു. ലെഫ്റ്റ് യൂണിറ്റിയുടെ മുഹമ്മദ് ഡാനിഷ് ജോയിന്റ് സെക്രട്ടറിയായും തെരഞ്ഞെടുക്കപ്പെട്ടു.\nഇടതുപാര്‍ട്ടികളായ ഐസയും എസ്.എഫ്.ഐയും ഡി.എസ്.എഫും എ.ഐ.എസ്.എഫും ഒന്നിച്ചാണ് ജെ.എന്.യു വിദ്യാര്‍ത്ഥി യൂണിയന് തെരഞ്ഞെടുപ്പില് മത്സരിച്ചത്. ജെ.എന്.യുവിലെ കൗണ്‍സിലര്‍മാരുടെ എണ്ണം ചുരുക്കിയതിനെതിരെ രണ്ട് വിദ്യാര്‍ത്ഥികള് നല്‍കിയ പരാതിയെ തുടര്‍ന്നാണ് തെരഞ്ഞെടുപ്പ് വിജയികളെ പ്രഖ്യാപിക്കുന്നത് ഡല്‍ഹി ഹൈക്കോടതി സ്‌റ്റേ ചെയ്തത്. അതേസമയം വോട്ടെണ്ണുന്നത് തടഞ്ഞിരുന്നില്ല.


കൊറോണ വൈറസ്; സംസ്ഥാനത്ത് 173 പേർ കൂടി നിരീക്ഷണത്തിൽ; പത്ത് പേർ ആശുപത്രിയിൽ - Samakalika Malayalam\nകൊറോണ വൈറസ്; സംസ്ഥാനത്ത് 173 പേർ കൂടി നിരീക്ഷണത്തിൽ; പത്ത് പേർ ആശുപത്രിയിൽ\nBy സമകാലിക മലയാളം ഡെസ്‌ക് | Published: 29th January 2020 09:01 PM |\nLast Updated: 29th January 2020 09:01 PM | A+A A- |\nകൊച്ചി: കൊറോണ വൈറസ് പടരുന്ന സാഹചര്യം നിലനിൽക്കെ കേരളത്തിൽ 173 പേർ കൂടി നിരീക്ഷണത്തിൽ. പ്രതിരോധത്തിന്റെ ഭാഗമായി ചൈനയിൽ നിന്നെത്തിയവരുൾപ്പെടെയുള്ളവരാണ് നിരീക്ഷണത്തിലുള്ളത്. ആകെ നിരീക്ഷത്തിലുള്ള 806 പേരില് 10പേര് മാത്രമാണ് ആശുപത്രികളിലുള്ളത്.\nചൈനയില് വ്യാപാര ഇടപാടിന് പോയി മടങ്ങിവന്ന കോഴിക്കോട് കുന്ദമംഗലം സ്വദേശിയെ മെഡിക്കല് കോളജ് ആശുപത്രിയിലെ നിരീക്ഷണ വാര്‍ഡില് പ്രവേശിപ്പിച്ചു. പനിയെ തുടര്‍ന്ന് ചികിത്സയ്ക്കെത്തിയപ്പോഴാണ് കൊറോണ വൈറസ് സംശയത്തെതുടര്‍ന്ന് അഡ്മിറ്റ് ചെയ്തത്. ഈ മാസം ഒന്നിന് ചൈനയില് പോയി 17ാം തീയതിയാണ് ഇയാള് നാട്ടില് മടങ്ങിയെത്തിയത്. രക്ത സാംപിള് വൈറോളജി ലാബിലേക്ക് അയച്ച് പരിശോധന നടത്തിയ ശേഷം മാത്രമെ ഇദ്ദേഹത്തെ വിട്ടയ്ക്കു\nചൈനയില് നിന്നെത്തിയ 16പേർ പത്തനംതിട്ട ജില്ലയില് നിരീക്ഷണത്തിലുണ്ട്. ഇവരെ ഹെല്‍ത്ത് വര്‍ക്കര്‍മാര് കൃത്യമായ ഇടവേളകളില് സന്ദര്‍ശിച്ച് ആരോഗ്യസ്ഥിതി വിലയിരുത്തുന്നുണ്ടെന്ന് ഡിഎംഒ പറഞ്ഞു. നിരീക്ഷണത്തിലുള്ള 16 പേരില് ഒരാള്‍ക്ക് ചെറിയ പനി ഉണ്ടായിരുന്നു. എന്നാൽ ആന്റിബയോട്ടിക് നല്‍കിയതോടെ അതു ഭേദമായി. ആരിലും ഒരുതരത്തിലുള്ള വൈറസ്ബാധ ലക്ഷണവും ഇതുവരെ കണ്ടെത്തിയിട്ടില്ല.\nആരോഗ്യ വകുപ്പ് ജില്ലയില് രണ്ട് എസൊലേഷന് വാര്‍ഡുകള് ക്രമീകരിച്ചിട്ടുണ്ട്. പത്തനംതിട്ട ജനറല് ആശുപത്രി, കോഴഞ്ചേരി ജില്ലാ ആശുപത്രി എന്നിവിടങ്ങളിലാണ് വാർഡുകൾ. ഹെല്‍ത്ത് വര്‍ക്കര്‍മാര് നേരിട്ടും, ആരോഗ്യ വകുപ്പ് ഫോണിലൂടെയും നിരീക്ഷണത്തിലുള്ള 16 പേരുമായും നിരന്തരം ആശയ വിനിമയം നടത്തുന്നുണ്ട്.\nകൊറോണ വൈറസ് ചൈന മെഡിക്കല് കോളജ് ആശുപത്രി നിരീക്ഷണം


Friday August 7th, 2020 - 12:45:am\nUpdated: Wednesday 24 August 2016 10:27:28 PM\nന്യുഡല്‍ഹി: രാജ്യത്ത് വാണിജ്യ അടിസ്ഥാനത്തിലുള്ള വാടക ഗര്‍ഭധാരണം തടഞ്ഞു കൊണ്ടുള്ള ബില്ലിന് കേന്ദ്രസര്‍ക്കാരിന്റെ അംഗീകാരം. പുതിയ ബില് പ്രകാരം പണം നല്‍കിയുള്ള ഗര്‍ഭധാരണം അനുവദനീയമല്ല. നിയന്ത്രിതമായി വാണിജ്യേതര ഗര്‍ഭധാരണമേ ഇനി സാധ്യമാകൂ. കുട്ടികളുണ്ടാകില്ലെന്ന് ഡോക്ടര് സാക്ഷ്യപത്രം നല്‍കിയവര്‍ക്ക് മാത്രമേ വാടക ഗര്‍ഭപാത്രത്തിന് ആളെ തേടാന് അനുവദിക്കൂ. വാടക ഗര്‍ഭധാരണത്തിന് സമീപിക്കുന്ന ദമ്പതികള് വിവാഹം കഴിഞ്ഞ് അഞ്ച് വര്‍ഷമെങ്കിലും കുട്ടികള് ഇല്ലാത്തവരായിരിക്കണം.\nഅന്യഗര്‍ഭ പാത്രം ഉപയോഗിച്ച് കുട്ടികള്‍ക്ക് ജന്മം നല്‍കുന്ന സറോഗസി ക്ലിനിക്കുകളുടെ പ്രവര്‍ത്തനം കര്‍ശനമായി നിരോധിക്കും. ഇത്തരത്തില് ജനിക്കുന്ന കുട്ടികളുടെ എല്ലാ വിവരങ്ങളും 25 വര്‍ഷം വരെ സൂക്ഷിച്ചു വെക്കണമെന്ന് ബില് നിര്‍ദേശിക്കുന്നുണ്ട്. പണം സ്വീകരിക്കാതെ അടുത്ത ബന്ധുക്കള്‍ക്കായി ഗര്‍ഭപാത്രം നല്‍കാന് ബില് അനുമതി നല്‍കുന്നുണ്ട്. എന്നാല് ഇതിന് കര്‍ശന നിയന്ത്രണങ്ങള് കൊണ്ടുവരും. വാണിജ്യാടിസ്ഥാനത്തിലെ വാടകഗര്‍ഭ പാത്രം അനുവദിക്കാനാവില്ലെന്നും ഒരു നിയമ സാധുതയുമില്ലാതെ ഒരു കച്ചവടമായി രാജ്യത്ത് ഇത് വളരുകയാണെന്നും സുപ്രീംകോടതി നേരത്തെ പറഞ്ഞിരുന്നു.\nRead more topics: Cabinet, approve, surrogacy


RSS worker Sanjith murder case prime accused in custody | Indian Express Malayalam\nrss worker sanjith murder case prime accused in custody\nഇതോടെ സഞ്ജിത്ത് വധക്കേസില് പിടിയിലായവരുടെ എണ്ണം പത്തായി\nJanuary 24, 2022 12:00:52 pm\nപാലക്കാട്: എലപ്പുള്ളിയില് ആര്‍എസ്എസ് പ്രവര്‍ത്തകന് സഞ്ജിത്തിനെ കൊലപ്പെടുത്തിയ കേസില് മുഖ്യ സൂത്രധാരൻ പിടിയില്. എസ്.ഡി.പി.ഐ പ്രവർത്തകനായ കൊഴിഞ്ഞാമ്പാറ സ്വദേശിയാണ് പിടിയിലായത്. കൊലപാതകം ആസൂത്രണം ചെയ്യുന്നതിലും കൊലപതകത്തിലും ഇയാൾ നേരിട്ട് പങ്കെടുത്തിരുന്നു എന്നാണ് വിവരം. ഇതോടെ സഞ്ജിത്ത് വധക്കേസില് പിടിയിലായവരുടെ എണ്ണം പത്തായി.\nകൃത്യത്തിന് ശേഷം ഒളിവിൽ പോയ ഇയാൾക്കായി പൊലീസ് ഒരുമാസം മുമ്പ് ലുക്ക്ഔട്ട് നോട്ടീസ് പുറത്തിറക്കിയിരുന്നു. കേസിലെ മുഖ്യസൂത്രധാരനാണ് ഇയാളെന്നാണ് പൊലീസ് പറയുന്നത്. ഉച്ചയ്ക്ക് പൊലീസ് മേധാവി മാധ്യമങ്ങളെ കാണുന്നുണ്ട്. പ്രതിയെ സംബന്ധിച്ച കൂടുതൽ വിവരങ്ങൾ അപ്പോൾ ലഭ്യമാകുമെന്നാണ് കരുതുന്നത്.\nസഞ്ജിത് കൊലപാതകത്തിൽ നേരിട്ട് പങ്കെടുത്ത ഒരാളടക്കം നാലുപ്രതികളാണ് ഇനി പിടിയിലാകാനുള്ളത്. പ്രതികളെല്ലാം എസ്.ഡി.പി.ഐ – പോപ്പുലര്‍ഫ്രണ്ട് പ്രവര്‍ത്തകരും പ്രാദേശിക ഭാരവാഹികളുമാണെന്നാണ് പൊലീസ് നൽകുന്ന വിവരം.\nനവംബര് 15 ന് രാവിലെ ഒൻപതോടെയായിരുന്നു കൊലപാതകം നടന്നത്. ഭാര്യയ്‌ക്കൊപ്പം ബൈക്കിൽ സഞ്ചരിക്കവെയാണു സഞ്ജിത്ത് ആക്രമിക്കപ്പെട്ടത്. ഭാര്യയുടെ വീട്ടില്‍നിന്നു മടങ്ങുകയായിരുന്നു ഇരുവരും. കാറിലെത്തിയ സംഘം സഞ്ജിത്തിനെ ബൈക്കിൽനിന്നു ബലം പ്രയോഗിച്ച് റോഡിലേക്കു വലിച്ചിട്ട ശേഷം വെട്ടിക്കൊലപ്പെടുത്തുകയായിരുന്നു.\nAlso Read: മുന്‍കൂര് ജാമ്യാപേക്ഷയുമായി ശ്രീകാന്ത് വെട്ടിയാര്; ഹൈക്കോടതി പൊലീസിന്റെ വിശദീകരണം തേടി\nWeb Title: Rss worker sanjith murder case prime accused in custody


Director Vinayan about Baby Tharuni - Malayalam Filmibeat\n51 min ago അന്നൊക്കെ പട്ടിണി കിടന്നിട്ടുണ്ട്, നല്ല കാര്യങ്ങള് നടക്കുമെന്ന പ്രതീക്ഷയിലാണ് ജീവിച്ചത്: അലക്‌സാന്‍ഡ്ര\nഅതുല്യമായ അഭിനയശേഷി കൈവരിച്ച ഒരു അത്ഭുത ശിശു, തരുണിയുടെ ഓര്‍മ്മകളില് സംവിധായകന് വിനയന്\n| Updated: Saturday, May 14, 2016, 13:48 [IST]\nമലയാളികളുടെ പ്രിയങ്കരിയായിരുന്ന ബാലതാരം തരുണി വിട്ട് പിരിഞ്ഞിട്ട് നാല് വര്‍ഷം. 14ാം വയസില് നേപ്പാളിലുണ്ടായ വിമാനപകടത്തില് പെട്ടാണ് തരുണി മരിക്കുന്നത്. തരുണിയുടെ അമ്മ ഗീതാ സച്ചുദേവും അപകടത്തില് കൊല്ലപ്പെട്ടിരുന്നു.\nബോളിവുഡില് രണ്ട് ചിത്രങ്ങളില് അഭിനയിച്ചതിന് ശേഷം തരുണി വിനയന് ചിത്രമായ വെള്ളിനക്ഷത്രം എന്ന ചിത്രത്തിലൂടെയാണ് മലയാള സിനിമയില് എത്തുന്നത്. തുടര്‍ന്ന് ആ വര്‍ഷം തന്നെ വിനയന് ചിത്രമായ സത്യത്തിലും അഭിനയിച്ചു. ഒട്ടേറെ പരസ്യ ചിത്രങ്ങളിലും തരുണി അഭിനയിച്ചിട്ടുണ്ട്.\nഅഞ്ചോ ആറോ വയസുള്ളപ്പോഴാണ് തന്റെ ചിത്രങ്ങളില് തരുണി അഭിനയിക്കുന്നത്. പിന്നീട് മുബൈയില് പരസ്യ ചിത്രങ്ങളില് അഭിനയിക്കാന് വരുമ്പോഴൊക്കെ തരുണി തന്നെ വിളിക്കുമായിരുന്നു. മുതിര്‍ന്നവരേക്കാള് നിഷ്‌കളങ്കമായ സ്‌നേഹവും ആത്മാര്‍ത്ഥതയുമെല്ലാം ആ കുട്ടിയ്ക്കുണ്ടായിരുന്നു. തരുണിയുടെ ഓര്‍മ്മകളില് വിനയന് പറയുന്നു...\nഞാന് എഴുതി സംവിധാനം ചെയ്ത സത്യം വെള്ളിനക്ഷത്രം എന്നീ ചിത്രങ്ങളിലൂടെ മലയാളികളുടെ മനസില് വാത്സല്യം നിറച്ച പൊന്നോമന മരിച്ചിട്ട്് നാല് വര്‍ഷം തികയുന്നു.\nനേപ്പാളിലുണ്ടായ വിമാനപകടത്തില്‍പ്പെട്ടാണ് തരുണി മരിക്കുന്നത്. ഈശ്വരനെ ഏറെ നാള് ഭജിച്ചതുക്കൊണ്ട് മാത്രം തനിക്ക് ലഭിച്ചുവെന്ന് വിശ്വസിക്കുന്ന അമ്മ. അവള്‍ക്ക് 14 വയസ് തികയുന്ന ദിവസം ഈശ്വരനെ കാണാന് പോയപ്പോഴായിരുന്നു മരണം അവരെ കൂട്ടികൊണ്ട് പോയത്. ഈശ്വരന് കണ്ണില് ചോരയില്ലേ എന്ന് ചിലപ്പോള് തോന്നിപ്പോകും.\nഅഞ്ചോ ആറോ വയസുള്ളപ്പോഴാണ് തരുണി തന്റെ സിനിമകളില് അഭിനയിക്കുന്നത്. പിന്നീട് മുബൈയില് പരസ്യ ചിത്രങ്ങളില് അഭിനയിക്കാന് വരുമ്പോഴെല്ലാം അവര് എന്നെ വിളിക്കുമായിരുന്നുവെന്നും വിനയന് പറഞ്ഞു.\nമുതിര്‍ന്നവരേക്കാള് നിഷ്‌കളങ്കമായ സ്‌നേഹവും ആത്മാര്‍ത്ഥതയുമൊക്കെ മനസില് സൂക്ഷിക്കുകെയും സ്മരിക്കുകെയും ചെയ്യുന്ന തരുണി, അതുല്യമായ അഭിനയശേഷി കൈവരിച്ച അത്ഭുത ശിശുവായിരുന്നു.\nതരുണിയുടെ ഫേസ്ബുക്ക് പോസ്റ്റ് കാണൂ..\nRead more about: malayalam film malayalam cinema malayalam movie news director vinayan facebook മലയാളം സിനിമ സംവിധായകന് വിനയന്\nDirector Vinayan about Baby Tharuni.